ഒരിക്കലും നമ്മെ കൈവെടിയാത്ത ദൈവം...! - വത്തിക്കാന് ന്യൂസ്\nA sea gull flies in front ofabarge on Lake Leman in Lausanne\nഒരിക്കലും നമ്മെ കൈവെടിയാത്ത ദൈവം...!\nവചനവീഥി എന്ന ബൈബിള് പഠനപരമ്പര - സങ്കീര്‍ത്തനം 66, കൃതജ്ഞതാഗീതത്തിന്‍റെ പഠനം നാലാം ഭാഗം :\n66-Ɔο സങ്കീര്‍ത്തന പഠനം ഭാഗം4- ശബ്ദരേഖ\n1. വരികളുടെ ആത്മീയ വിചിന്തനം\nആകെ 20 പദങ്ങളുള്ള ഈ സാമൂഹ്യകൃതജ്ഞതാഗീതത്തിന്‍റെ 1-മുതല് 12-വരെയുള്ള വരികളുടെ ആത്മീയ വിചിന്തനം നാം കഴിഞ്ഞ ആഴ്ചകളില് വിശകലനം ചെയ്യുകയായിരുന്നു. ദൈവിക മഹിമാതിരേകങ്ങള് കാണുകയും പ്രകീര്‍ത്തിക്കുകയും ചെയ്യുന്ന മനുഷ്യന് അവയ്ക്കു മുന്നില് ശിരസ്സു നമിച്ച് സ്രഷ്ടാവും ജീവദാതാവുമായ ദൈവത്തെ സ്തുതിക്കുന്നു. അതുകൊണ്ട് ഈ ഗീതത്തില് ദേവാലയശുശ്രൂഷകര് ജനത്തോട് ദൈവത്തെ സ്തുതിക്കുവാനും നന്ദിയര്‍പ്പിക്കുവാനുമാണ് ആദ്യപദങ്ങളില് ആഹ്വാനംചെയ്യുന്നത് (66 :1-7). അതിനാല് ഈ ഗീതത്തില് നന്ദിയുടെ വികാരത്തോടൊപ്പം പ്രബോധനപരമായി ഒരു സുവിശേഷവത്ക്കരണ വിഷയം, Evangelical theme കൂടെ ഇടകലര്‍ന്നിട്ടുണ്ടെന്ന് നിരൂപകന്മാര് ചൂണ്ടിക്കാണിക്കുന്നുണ്ട്. ദൈവിക നന്മകള് നിങ്ങള് വന്നു കാണുവിന്, എന്ന് ആഹ്വാനംചെയ്തിട്ട് ദൈവം തന്‍റെ ജനത്തിനായി ചെയ്തുതന്ന നന്മകള് സങ്കീര്‍ത്തകന് എണ്ണിയെണ്ണി പറയുന്നു.\n2. ദൈവിക നന്മകളുടെ അനുസ്മരണം\nദൈവിക നന്മകളുടെ സദ്വാര്‍ത്ത സകലര്‍ക്കുമുള്ളതാണ്. അത് ഒരു ജനത്തിനുള്ളതോ, ഒരു സമൂഹത്തിന്‍റെ കുത്തകയോ അല്ല. അത് അപാരവും ഭീതിദവുമാണ് (terrible) അവിടുത്തെ ചെയ്തികള് മഹത്തരമാണ്. ചിലപ്പോള് ആശ്ചര്യാവഹവും, ഭയാനകവുമാണ്. അതുകൊണ്ടുതന്നെ അഗ്നിയിലൂടെയും ജലപ്രളയത്തിലൂടെയും, കാറ്റിലും കോളിലുമെല്ലാം ദൈവം തന്‍റെ പ്രാഭവം പ്രകടമാക്കുന്നുണ്ടെന്ന് സങ്കീര്‍ത്തകന് വിശ്വാസ സമൂഹത്തെ അനുസ്മരിപ്പിക്കുകയും, ദൈവത്തിന് നന്ദിയര്‍പ്പിക്കുവാന് സകലരെയും ക്ഷണിക്കുകയും ചെയ്യുന്നു (66 8-12). ഇവിടെ ദൈവത്തിന്‍റെ വിശുദ്ധീകരണ ശക്തികൂടെ പ്രകടമാക്കപ്പെടുന്നു. സ്വര്‍ണ്ണം ഉലയിലെന്നപോലെ കര്‍ത്താവ് സകലത്തിനെയും ശുദ്ധിചെയ്യുന്നു (സഖ. 13, 9). കടലീലൂടെ മുങ്ങാതെയും, അഗ്നിയില് പൊള്ളലേല്ക്കാതെയും ദൈവം തന്‍റെ ജനത്തെ കാത്തുപരിപാലിച്ച സംഭവങ്ങള് പുറപ്പാടു ഗ്രന്ഥത്തിലും, ഡാനിയേല് പ്രവാചകന്‍റെ പുസ്തകത്തിലും നാം വായിക്കുന്നുണ്ട് (പുറപ്പാട് 13, 17-22... ഡാനിയേല് 3, 16-30). അങ്ങനെ ദൈവിക നന്മകള്‍കൊണ്ട് “എന്‍റെ പാനപാത്രം നിറഞ്ഞു കവിയുകയാണെ”ന്നത് സങ്കീര്‍ത്തകന്‍റെ പ്രയോഗം തന്നെയാണ് (സങ്കീ. 23, 5). ആകയാല് സകല ജനതകളും ദൈവത്തിന് നന്ദിയര്‍പ്പിക്കട്ടെയെന്ന് ഗായകന് ആഹ്വാനംചെയ്യുന്നു. കാരണം ദൈവം തന്‍റെ അചഞ്ചലമായ സ്നേഹം എന്നില്‍നിന്നും, തന്‍റെ ജനത്തില്‍നിന്നും ഒരിക്കലും എടുത്തു മാറ്റുകയില്ല.\nMusical version of Ps. 66,2:\n3. ദൈവം തന്ന നന്മകള് പ്രഘോഷിക്കാം\nഗീതത്തിന്‍റെ അവസാനത്തെ 8 വരികളുടെ ആത്മീയ വിചിന്തനത്തിലേയ്ക്കു കടക്കാം. ആദ്യം സങ്കീര്‍ത്തകന് പറയുന്ന നന്ദിപ്രകടനത്തിന്‍റെ ഘടകങ്ങള് മനസ്സിലാക്കാന് ശ്രമിക്കാം. (സങ്കീര്‍ത്തനം 66 - Ps. 16, 13-20). ദഹനബലികളുമായി വ്രതനിഷ്ഠയോടെ ജനം ദൈവത്തിനു നന്ദിയര്‍പ്പിക്കുന്നു. ജീവിത പ്രതിസന്ധിയില് ആയിരുന്നപ്പോള് വ്യക്തി നേര്‍ന്നതാണ് ഈ കാഴ്ചകളും ദഹനബലികളും. ബലിയര്‍പ്പണത്തില് ദൈവസന്നിധിയില് ധൂപമുയരുന്നതുപോലെ ദൈവം മനുഷ്യരില് സംപ്രീതനാകും എന്ന പ്രത്യാശയിലാണ് ഈ നിഷ്ഠകളില് താന് വ്യാപൃതനുകുന്നതെന്നു സങ്കീര്‍ത്തകന് വരികളില് സമര്‍ത്ഥിക്കുന്നു. തനിക്കു ദൈവം തന്ന നന്മകള് മറ്റു ജനങ്ങളും അറിയേണ്ടതിന് ഈ നന്ദിപ്രകടനം നല്ലതാണ്. നന്ദിപ്രകടനം ഗുണകരമാണെന്ന വികാരവും സങ്കീര്‍ത്തകന് വരികളില് ചേര്‍ത്തിട്ടുണ്ട്. തന്‍റെ ആഘോഷങ്ങളുടെ സ്തുതികളില് ദൈവം സംപ്രീതനാവുകയും അവിടുന്ന് തന്‍റെ വാക്കുകള് ശ്രവിക്കുകയും ചെയ്തുവെന്ന് ഗായകന് സാക്ഷ്യപ്പെടുത്തുന്നു. തന്‍റെ ഹൃദയത്തില് ഭഗ്നാശനായി കഴിഞ്ഞിരുന്നെങ്കില് ദൈവം തന്നെ ശ്രവിക്കുകയില്ലായിരുന്നെന്നും ഗായകന് അറിയാം. എന്നാല് ദൈവം തന്നെ ശ്രവിച്ചു. തന്‍റെ പ്രാര്‍ത്ഥന, തന്‍റെ കരച്ചില് അവിടുന്നു ശ്രവിച്ചു, എന്നാണ് ഗായകന് സമര്‍ത്ഥിക്കുന്നത്. ആകയാല് ദൈവത്തെ സ്തുതിക്കാം. അവിടുത്തെ അവികലമായ സ്നേഹത്തെ പ്രകീര്‍ത്തിക്കാം. നമുക്ക് ദൈവത്തിന് നന്ദിയര്‍പ്പിക്കാം എന്ന ആഹ്വാനത്തോടെ സങ്കീര്‍ത്തകന് ഗാനം ഉപസംഹരിക്കുകയാണ്.\n4. സങ്കീര്‍ത്തന വരികളിലൂടെ\nRecitation : Psalms 66, 13-20 verses\n(a) ദഹനബലിയുമായി ഞാന് അങ്ങയുടെ ആലയത്തില് വരും\nഅങ്ങയോടുള്ള എന്‍റെ നേര്‍ച്ചകള് ഞാന് നിറവേറ്റും.\n(b) കഷ്ടതയിലായിരുന്നപ്പോള് എന്‍റെ നാവുകൊണ്ടു നേര്‍ന്നതാണ് കാഴ്ചയെല്ലാം.\n(c) കൊഴുത്ത മൃഗങ്ങളെ ദഹന ബലിയായി ഞാന് അങ്ങേയ്ക്ക് സമര്‍പ്പിക്കും\nമുട്ടാടുകളുടെ ബലിയില്‍നിന്നും ധൂമം ഉയരും,\nകാളകളെയും ആടുകളെയും ഞാന് കാഴ്ചയര്‍പ്പിക്കും.\n(d) ദൈവഭക്തരേ, വന്നു കേള്‍ക്കുവിന്, അവിടുന്ന് തനിക്കുവേണ്ടി\n(e) താന് അവിടുത്തോട് ഉച്ചത്തില് വിളിച്ചപേക്ഷിച്ചു\nനാവുകൊണ്ടു താന് അവിടുത്തെ പുകഴ്ത്തി.\n(f) ഹൃദയത്തില് ദുഷ്ടത കൂടിയിരിക്കുന്നെങ്കില് കര്‍ത്താവു തന്നെ കേള്‍ക്കുമായിരുന്നില്ല.\n(g) എന്നാല്, ദൈവം, ഇതാ, കേട്ടിരിക്കുന്നു, തന്‍റെ പ്രാര്‍ത്ഥനയുടെ സ്വരം അവിടുന്ന് ശ്രവിച്ചിരിക്കുന്നു.\n(h) ദൈവം വാഴ്ത്തപ്പെടട്ടെ! അവിടുന്ന് തന്‍റെ പ്രാര്‍ത്ഥന തള്ളിക്കളഞ്ഞില്ല.\nഅവിടുത്തെ കാരുണ്യം തന്നില്‍നിന്ന് എടുത്തുകളഞ്ഞില്ല.\n1 ഭൂവാസികളേ, ആഹ്ലാദത്തോടെ ദൈവത്തെ\n5. ക്രിസ്തുവില് തെളിഞ്ഞ രക്ഷയുടെ പൊന്‍കതിര്\nവിശുദ്ധ ഗ്രന്ഥത്തിന്‍റെ സത്തയിലേയ്ക്ക് ആഴമായി ഇറങ്ങിച്ചെല്ലുന്ന സങ്കീര്‍ത്തനമാണ് സങ്കീര്‍ത്തനം 66. Yesha (m) യേഷാ, Yeshua (f) യേഷ്വാ ഈ സങ്കീര്‍ത്തന പഠനത്തിന്‍റെ പശ്ചാത്തലത്തില് ഉയര്‍ന്നുവരുന്ന രണ്ടു വാക്കുകളാണ്. പൊതുവെ രക്ഷയെന്നും, രക്ഷകന് എന്നും തര്‍ജ്ജിമചെയ്യാമെങ്കിലും ഹെബ്രായ ഭാഷയില് ആദ്യത്തേത് പുല്ലിംഗവും, യേഷ്വാ എന്നത് സ്ത്രീലിംഗവുമാണ്. Yesha യേഷാ - രക്ഷ എന്ന പുല്ലിംഗാര്‍ത്ഥത്തില് ഹെബ്രായ ഗായകന് ദൈവം തന്ന രക്ഷണീയ പദ്ധതിയുടെ നന്മകള് അനുസ്മരിക്കുകയാണ്. തന്‍റെ ജനത്തിന്‍റെ രക്ഷയ്ക്കായ് ദൈവം തന്ന കാര്യങ്ങള് നന്ദിയോടെ എണ്ണിയെണ്ണി പറയുന്നുവെന്ന് നാം നേരത്തെ സൂചിപ്പിച്ചുവല്ലോ.\n6. ഒരിക്കലും നമ്മെ കൈവെടിയാത്ത ദൈവം...!\nഇസ്രായേലിനെ അടിമത്വത്തില്‍നിന്നും മോചിച്ച് നയിച്ച, അത്ഭുതകരമായി നയിച്ച ദൈവത്തിന്‍റെ രക്ഷണീയ പദ്ധതിയാണ് യേഷാ. ദൈവം തന്‍റെ ജനത്തെ വിസ്തൃതമായ സമൃദ്ധിയുടെ നാട്ടില് എത്തിച്ച കഥ ഇവിടെ സങ്കീര്‍ത്തകന് അനുസ്മരിക്കുന്നുണ്ട് (12). ഇനി ദൈവത്തിന്‍റെ രക്ഷയുടെ സ്വീകര്‍ത്താവ് വ്യക്തിയാണെങ്കില് അവിടുന്നു വ്യക്തിയെ നയിച്ച്, രക്ഷയുടെ സങ്കേതമായ ദൈവരാജ്യത്തില് എത്തിക്കുന്ന അനുഭവം സങ്കീര്‍ത്തകനില് നന്ദിയുടെ വികാരമായി ഉയരുന്നത് വരികളില് നമുക്കു കാണാം. ഇവയിലെന്നും, ദൈവത്തിന്‍റെ രക്ഷണീയ പ്രവൃത്തി (യേഷാ) തീരുന്നില്ല, അത് അപൂര്‍ണ്ണമെന്നപോലെ തുടരുകയാണ്. പ്രവാചകന് അതുകൊണ്ട് പറയുന്നു. ഈ ജനം എന്‍റേതാണ്, ഞാന് നിങ്ങളെ സ്നേഹിക്കുന്നു (ഏശ. 43, 1-4). ഞാന് എന്‍റെ ജനത്തെ വിസ്മരിക്കുകയില്ല, എന്‍റെ കൈവെള്ളയില് അവരുടെ പേരും ഊരും ഞാന് കുറിച്ചുവച്ചിരിക്കുന്നു. ഞാന് അവരെ അനാഥരായ് വിടുകയില്ല.\n7. “യേഷാ”യുടെ പൂര്‍ത്തീകരണം “യേഷ്വാ…!”\nഇത് ദൈവത്തിന്‍റെ രക്ഷണീയ പദ്ധതിയുടെ രണ്ടാം ഭാഗമാണ്. യേഷാ (yeshaa) എന്ന രക്ഷണീയപദ്ധതിയുടെ തുടര്‍ച്ചയായി യേഷ്വാ...! (yeshwaa) രക്ഷ ഭൂമിയില് മുന്നേറുന്ന തുടര്‍പദ്ധതിയാണിത്… an ongoing process. ഹെബ്രായര്‍ക്കെഴുതിയ ലേഖനം അതു വ്യക്തമാക്കുന്നുണ്ട്. “ഇക്കാലമൊക്കെയും ദൈവം പ്രാവചകന്മാരിലൂടെ നിര്‍വ്വഹിച്ചത്, ഇതാ, കാലത്തികവില് ദൈവം ഭൂമിയില് സ്വപുത്രനായ ക്രിസ്തുവിലൂടെ നിര്‍വ്വഹിക്കുന്നു (ഹെബ്രാ. 1, 1f.). അതിനാല് ഭൂമിയില് രക്ഷണീയ പദ്ധതി തുടരുന്നത് രക്ഷകനായ ക്രിസ്തുവിലാണ്. ക്രിസ്തുവില് സംഭവിച്ച രക്ഷയുടെ രഹസ്യവും രക്ഷയുടെ അടയാളവുമാണ് യോഷ്വാ. സംവിധായകന് ആല്‍ബര്‍ട്ട് ആന്‍റെണിയുടെ സ്വപ്നമാണ് യേശുവിനെക്കുറിച്ചൊരു നല്ല ചലച്ചിത്രം! പേരോ.. യേഷ്വാ!! വളരെ അര്‍ത്ഥവത്താണ് ഈ പേര്. രക്ഷാകരപദ്ധതിയുടെ ഉച്ചസ്ഥായി ക്രിസ്തുവാണ്. ക്രിസ്തുവിലാണ് മനുഷ്യകുലത്തിന് രക്ഷയുടെ മാര്‍ഗ്ഗം സ്പഷ്ടമാകുന്നത്.എന്നാല് അതില് പങ്കുചേരേണ്ടവര്, ക്രിസ്തു തുടങ്ങിവച്ച രക്ഷണീയ പദ്ധതി ഭൂമിയില് തുടരേണ്ടവരാണ്. അത് നിങ്ങളും ഞാനുമാണ്. ക്രിസ്തുവിനെ അനുഗമിക്കുന്ന അവിടുത്തെ ശിഷ്യന്മാര് വിശ്വസ്തതയോടെ തുടരേണ്ട കര്‍മ്മ പദ്ധതിയുമാണിത്. രക്ഷ ദൈവത്തില്‍നിന്നു സ്വീകരിച്ചിട്ടുള്ളവര് അത്, ഭൂമിയില് ക്രിസ്തുവിനെപ്പോലെ തുടരുന്നു, അത് സഹോദരങ്ങളുമായി പങ്കുവയ്ക്കുന്നു.\n2 ഭൂവാസികള് മുഴുവന് അവിടുത്തെ ആരാധിക്കുന്നു\nഈ സങ്കീര്‍ത്തനം ഗാനാവിഷ്ക്കാരം ചെയ്തത് ഫാദര് വില്യം നെല്ലിക്കലും ഹാരി കൊറയയും. ആലാപനം മരിയ ഡാവിനയും സംഘവും.


ഒരു വലിയ കാലാവസ്ഥാ ഭീഷണി മഴയാണ് – നേരിടം\nഒരു വലിയ കാലാവസ്ഥാ ഭീഷണി മഴയാണ്\nPosted on ഡിസംബര് 28, 2019 നവംബര് 27, 2019 by admin\nകുറഞ്ഞപക്ഷം അത് മറ്റൊരു കത്രീന അല്ലല്ലോ.\nലൂസിയാനയില് landfall(വെള്ളത്തില് നിന്ന് കരയിലേക്ക് കയറുന്ന കൊടുംകാറ്റ്) ആയി മാറിയ Hurricane Barry (അത് വേഗം തന്നെ Tropical Storm Barry ആയി താഴ്ന്നിരുന്നു) യെക്കുറിച്ച് പറയുമ്പോള് ആളുകള് താരതമ്യം ചെയ്യുന്ന വാചകമാണത്. കൊടുംകാറ്റിന് മിതമായ വേഗതയായിരുന്നു. കത്രീനക്ക് മണിക്കൂറില് 278.4 കിലോമീറ്റര് വേഗതയുണ്ടായിരുന്നു. ഇതിന് മണിക്കൂറില് 118.4 കിലോമീറ്ററേ വേഗതയുണ്ടായിരുന്നുള്ളു. പക്ഷെ എന്നിട്ടും ഉഗ്രശക്തിയുളള മഴയുണ്ടായി. പല ജില്ലകളിലും പ്രളയ നിരോധന ബണ്ടുകള് കവിഞ്ഞൊഴുകി. മണിക്കൂറില് 14.4 കിലോമീറ്റര് വേഗത്തില് Mississippi, Arkansas, Missouri, Tennessee എന്നിവിടങ്ങളിലേക്ക് നീങ്ങി.\nപ്രവചനങ്ങളെ അപേക്ഷിച്ച് ഈ വലിയ ചീത്ത കൊടുംകാറ്റിന് ശക്തി കുറവായിരുന്നെങ്കിലും, ശരാശരി സൈക്കിള് യാത്രക്കാരനേക്കാള് കുറഞ്ഞ വേഗത ആയിരുന്നു, ജനങ്ങള് ജാഗ്രതയോടിരിക്കാന് സര്‍ക്കാര് ഉദ്യോഗസ്ഥര് നിരന്തരം ആവശ്യപ്പെടുന്നുണ്ട്. തീവൃകാലാവസ്ഥയെക്കുറിച്ച് നാം സംസാരിക്കുമ്പോള് — വളരേധികം വിദഗ്ദ്ധര് പറയുന്നത് അതിനെ നാം ഭാവിയില് കൂടുതല് പ്രതീക്ഷിക്കണം എന്നാണ് — മിക്ക ആളുകളും പ്രതീക്ഷിക്കുന്നത് എന്തെങ്കിലും പുതിയ ഒരു രീതിയിലുള്ള അപകടമാണ് പ്രതീക്ഷിക്കുന്നത്: റിക്കോഡ് തകര്‍ക്കുന്ന കൊടുംകാറ്റുകള്, ചാര്‍ട്ടുകള്‍ക്ക് പുറത്ത് പോകുന്ന താപ തരംഗങ്ങള്, പ്രാദേശികമായി മാറുന്ന അവസ്ഥകള്. Barry തെളിയിച്ചത് പോലെ കാലാവസ്ഥാ മാറ്റത്തിന്റെ ഗൂഢമായ ഒരു ഫലം എന്നത് മിക്ക സ്ഥലങ്ങളിലും ഇതിനകം തന്നെ പരിചിതമായ ഒന്നാണ്: മഴ.\nകഴിഞ്ഞ 12 വര്‍ഷങ്ങള് അമേരിക്കയുടെ ചരിത്രത്തിലെ ഏറ്റവും നനവുള്ള മാസങ്ങളായിരുന്നു. സമൂഹങ്ങളെ തകര്‍ത്തുകൊണ്ട് ഫാമുകളെ കരയിലെ കടലുകളായി മാറ്റിക്കൊണ്ട് വസന്തകാലത്തെ വെള്ളപ്പൊക്കം Midwest ലെ വലിയോരു ഭാഗത്തെ ഈ വര്‍ഷം വെള്ളത്തിനടിയിലാക്കി. രാജ്യത്തിന്റെ ഹൃദയഭൂമിയില് ബണ്ടുകളെ കവിഞ്ഞ് വെള്ളപ്പൊക്കം ഉണ്ടായി. നഗരങ്ങളെ കുതിര്‍ത്തു. ശതകോടിക്കണക്കിന് ഡോളറിന്റെ നാശം infrastructure നും വിളകള്‍ക്കും ഉണ്ടാക്കി. മെയില് ഒരു കൊടുംകാറ്റ് മാതൃക രാജ്യത്തെ മാസത്തെ മഴയില് വര്‍ദ്ധനവുണ്ടാക്കി. ഏറ്റവും കൂടിയ റിക്കോഡില് രണ്ടാമത്തേതായിരുന്നു അത് എന്ന് National Oceanic and Atmospheric Administration പറഞ്ഞു. നിര്‍ത്താതുള്ള മഴ കര്‍ഷകര്‍ക്ക് കുഴപ്പം നിറഞ്ഞ ദുര്‍ദ്ദശ ആയിരുന്നു എന്ന് തെളിയിക്കപ്പെട്ടു. കൃഷിക്കാര്‍ക്ക് ചോളം 58% മാത്രമേ കൃഷിചെയ്യാനായുള്ളു. (മുമ്പത്തെ വര്‍ഷം 90% ആയിരുന്നു അത്.) ഈ വര്‍ഷത്തെ സോയ കൃഷി 30% മുന്നോട്ട് നീക്കിവെച്ചിരിക്കുകയാണ്.\nവരള്‍ച്ചയും തീവൃ താപവും എങ്ങനെ വിളകള്‍ക്കും നഗരങ്ങള്‍ക്കും നാശമുണ്ടാക്കുന്നുവോ അത്രയും തന്നെ വലിയ മഴയും നാശങ്ങളുണ്ടാക്കുന്നു. അമേരിക്കയില് ഇത് രണ്ടും കൂടുതലുണ്ടാകുന്നു. ഈ ജൂണില് ഉദാഹരണത്തിന് സാവധാനം നീങ്ങിയ ഒരു കൊടുംകാറ്റ് ഒരു മാസം കിട്ടേണ്ട മഴയാണ് Southeast ഭാഗത്ത് കൊടുത്തത്. അതേ സമയം തണുത്ത Bay Area യില് (“ഏറ്റവും തണുത്ത ശീതകാലം ഞാന് അനുഭവിച്ചത് സാന് ഫ്രാന്‍സിസ്കോയിലെ വേനല്‍കാലത്താണ്” എന്ന് മാര്‍ക് ട്വയിന് ഒരിക്കല് പറഞ്ഞു)കേട്ടിട്ടു പോലുമില്ലാത്ത 37.8°C താപനിലയെത്തി.\nമിക്ക സ്ഥലങ്ങളിലും വലിയ മഴയുണ്ടായി. നാം ഇനി കൂടുതല് തീവൃമായ മഴയാകും കാണുകയെന്ന് ശാസ്ത്രജ്ഞര് പ്രവചിക്കുന്നു. 2018 ലെ റിപ്പോര്‍ട്ടില് NOAA പ്രസ്ഥാവിക്കുന്നു, “വാര്‍ഷിക വെള്ളപ്പൊക്ക രേഖകള് ഇനിയും അടുത്ത വര്‍ഷം ഭേദിക്കപ്പെടുമെന്ന് കരുതുന്നു. അത് വരുന്ന ദശാബ്ദങ്ങളിലും അങ്ങനെയായിരിക്കും..”\nഭൂമിയുടെ ഉപരിതലത്തിന്റെ 70% വും ജലമാണ്. ലോകം ചൂടാകും തോറും സമുദ്രങ്ങളിലേയും തടാകങ്ങളിലേയും മണ്ണിലേയും ജലം ബാഷ്പീകരിക്കപ്പെടുന്നു. ശരാശരി താപനില ഉയരുമ്പോള് വായു ഒരു സ്പോഞ്ച് പോലെ പ്രവര്‍ത്തിക്കുന്നു. അതിന് കൂടുതല് ഈര്‍പ്പം ഉള്‍ക്കൊള്ളാനാകും. ഓരോ ഒരു ഡിഗ്രി സെല്‍ഷ്യസ് ചൂടാകലിനും വായുവിന് 7% കൂടുതല് ജലം സംഭരിക്കാനാകും. ആ ഈര്‍പ്പം പേമാരിയായി പെയ്യുന്നു. അത് കൂടാതെ കാലാവസ്ഥാ മാറ്റം കൊടുങ്കാറ്റുകളെ ഒരു മന്ദമായ വേഗത്തില് നീക്കുന്നു. ഒരു പ്രദേശത്ത് കൂടുതല് മഴ പെയ്യാന് അത് കാരണമായി. വിനാശകാരിയായ വെള്ളപ്പൊക്കത്തിന്റെ അപകടസാദ്ധ്യത വര്‍ദ്ധിപ്പിക്കുന്നതിലേക്ക് അത് നയിച്ചു. ഈ കാലത്ത് നല്ല കൊടുംകാറ്റിനെ സൃഷ്ടിക്കാനുള്ള ഒരു നല്ല അവസ്ഥയാണ് കാലാവസ്ഥാ മാറ്റം.\nഉദാഹരണത്തിന് കൊടുംകാറ്റ് ഹാര്‍വിയുടെ കാര്യം നോക്കൂ. രണ്ട് വര്‍ഷം മുമ്പ് കൊടുംകാറ്റ് ടെക്സാസിന്റെ തീരത്തെത്തിയപ്പോള് അത് ഏറ്റവും വലുതായിരിക്കും എന്നത് വ്യക്തമായിരുന്നു. അത് 30 ഇഞ്ച് മഴ 69 ലക്ഷം ആളുകളുടെ പുറത്തേക്ക് ചൊരിഞ്ഞു. 45 ഇഞ്ച് മഴ 12.5 ലക്ഷം ആളുകളുടെ പുറത്തേക്ക് ചൊരിഞ്ഞു. 50 ഇഞ്ച് മഴ 11,000 ആളുകളുടെ പുറത്തേക്ക് ചൊരിഞ്ഞു. അതിന്റെ ഫലം എന്നത് നഗരത്തിലേയും സമീപ പ്രദേശങ്ങളിലേയും മഹാദുരന്തപരമായ പ്രളയം ആയിരുന്നു. അത് $128൦൦ കോടി ഡോളറിന്റെ നാശമുണ്ടാക്കുകയും 89 പേരെ കൊല്ലുകയും ചെയ്തു. മനുഷ്യന് കാരണമായ ആഗോളതപനം ഹാര്‍വിയുടെ മഴ ശക്തമാക്കി എന്ന് നാല് attribution പഠനങ്ങള് പറയുന്നു.\n“1880കളില് മഴയുടെ അളവെടുക്കാന് തുടങ്ങിയ കാലം മുതല്‍ക്ക് അമേരിക്കയുടെ ചരിത്രത്തിലെ ഏറ്റവും പ്രധാനപ്പെട്ട പേമാരിയായിരുന്നു ഹാര്‍വി,” എന്ന് U.S. Geological Surveyയുടെ ശാസ്ത്രജ്ഞര് പറഞ്ഞു.\nഅടുത്ത കാലത്ത് ഫ്ലോറന്‍സ് കൊടുംകാറ്റ് പ്രതീക്ഷിക്കാതെ വന്ന അതിഥിയെ പോലായിരുന്നു. Category4രാക്ഷസനായി കഴിഞ്ഞവര്‍ഷം അത് വടക്കേ കരോലിനയില് ആഞ്ഞടിച്ചു. 14,000 ചതുരശ്ര മൈലില് 17.5 ഇഞ്ച് മഴയെന്ന റിക്കോഡ് അത് സ്ഥാപിച്ചു. കൊടുംകാറ്റ് കാരണം നേരിട്ടോ അല്ലാതെയോ ആയ കുറഞ്ഞത് 53 മരണങ്ങളുണ്ടായി. കൊടുംകാറ്റ് അടിച്ചുകൊണ്ടിരിക്കുമ്പോള് നടത്തിയ ആദ്യത്തെ പരീക്ഷണാത്മകമായ “pre-attribution” പഠനം അനുസരിച്ച്, കാലാവസ്ഥാ മാറ്റമാണ് വടക്കെ കരോലിനയിലെ സാധാരണയുള്ളതിനേക്കാള് 50% അധികം ശക്തമായ മഴ Florence ഉണ്ടാക്കാനുള്ള കാരണം.\nഉദ്‌വമനം കുറക്കാനായി നിയമങ്ങള് പാസാക്കുന്നതിന് പുറമേ, ഭാവിയിലെ കാലാവസ്ഥാ സംബന്ധമായ ദുരന്തങ്ങളെ തടുക്കാനുള്ള infrastructure ന് വേണ്ടി നിക്ഷേപങ്ങളും നഗരങ്ങള്‍ക്ക് നടത്താം. കത്രീന കൊടുംകാറ്റിന് ശേഷം ന്യൂ ഓര്‍ലീന്‍സ് അവരുടെ മണ്‍തിട്ടകളും വെള്ളപ്പൊക്കമതിലുകളും ശക്തമാക്കി. മാന്‍ഹാറ്റന്റെ തെക്കന് ഭാഗത്ത് ഒരു വലിയ വെള്ളപ്പൊക്ക മതിലിന് ന്യൂയോര്‍ക് സിറ്റി നിക്ഷേപം തുടങ്ങി. മറ്റ് വെള്ളപ്പൊക്ക സാദ്ധ്യതയുള്ള മെട്രോകള് അമിതമായി വരുന്ന വെള്ളത്തിന് സ്ഥലമുണ്ടാക്കുകയാണ്: ഷിക്കാഗോയില് 100 ല് അധികം “Green Alleys” ഉണ്ട് – കിനിഞ്ഞിറങ്ങല് സ്വഭാവമുള്ള permeable pavement കൊടുംകാറ്റ് ജലം കടന്ന് പോകാന് അനുവദിക്കുകന്ന ഭൂമിയിലേക്ക് ഊര്‍ന്ന് പോകുന്ന തരത്തിലുള്ളതാണ്. Hurricane Sandy ക്ക് ശേഷം, New Jersey യിലെ Hoboken ഭാവിയിലെ കൊടുംകാറ്റുകളെ കണക്കാക്കി പുനര്‍നിര്‍മ്മിച്ചു. കോണ്‍ക്രീറ്റിനെ ഒഴുവാക്കി spongy പ്രതലമുള്ളവ ഉപയോഗിച്ചു. 7.6 ലക്ഷം ലിറ്റര് കൊടുംകാറ്റ് ജല സംഭരണി നഗരത്തിലെ ഒരു വലിയ പാര്‍ക്കിന്റെ അടിയില് നിര്‍മ്മിച്ചു.\nആളുകള്‍ക്ക് വ്യക്തിപരമായ മുന്‍കരുതലുകളെടുക്കാം. “പേമാരിയുടെ മുന്നറീപ്പുകളെ ഗൌരവകരമായി എടുക്കാം,” 2018 ല് NOAA യുടെ Weather Prediction Center ന്റെ Dr. David Novak ഒരു അഭിമുഖത്തില് പറഞ്ഞു. താഴ്ന്ന പ്രദേശത്ത് താമസിക്കുന്നത് പോലെ വെള്ളപ്പൊക്ക അപകടസാദ്ധ്യതകളെക്കുറിച്ച് ബോധവാന്‍മാരായിരിക്കണം എന്ന് അദ്ദേഹം ശുപാര്‍ശ ചെയ്യുന്നു. രക്ഷപെടാനുള്ള വഴി അറിയുക, ഉദ്യോഗസ്ഥരുടെ മുന്നറീപ്പ് ശ്രദ്ധിക്കുക എല്ലാം സുരക്ഷിതമായിരിക്കാനുള്ള പ്രധാനപ്പെട്ട കാര്യമാണ്. “വെള്ളപ്പൊക്കവുമായി ബന്ധപ്പെട്ട മിക്ക മരണങ്ങളും സംഭവിച്ചത് വാഹനങ്ങള്‍ക്കകത്തായിരുന്നു. ഒരടി വെള്ളം മതി നിങ്ങളുടെ വാഹനത്തെ ഒഴുക്കിക്കൊണ്ടുപോകാന്,” അദ്ദേഹം പറഞ്ഞു.\n— സ്രോതസ്സ് grist.org | Paola Rosa-Aquino | Jul 18, 2019\nമുമ്പത്തെ ലേഖനം നിങ്ങള് നിങ്ങളുടെ ജനന തീയതി മാറ്റിയോ?\nഅടുത്ത ലേഖനം HRW ബൊളീവിയയിലെ അമേരിക്കയുടെ പിന്‍തുണയോടുള്ള തീവൃവലതുപക്ഷ അട്ടിമറിയെ പിന്‍തുണക്കുന്നു


ഫെഡറര്, ദ്യോക്കോവിച്ച് സെറീന മൂന്നാം റൗണ്ടില് :: Janmabhumi Daily\n'അക്രമ സംഭവങ്ങള് എത്രയും വേഗം അവസാനിപ്പിക്കണം'; അടിയന്തരയോഗം വിളിച്ച് അമിത് ഷാ; കലാപകാരികള് അഴിഞ്ഞാടിയ സ്ഥലങ്ങളില് സിആര്‍പിഎഫിനെ വിന്യസിച്ചു | പ്രളയത്തില് ഒരു നഷ്ടവും സംഭവിക്കാതെ സിപിഎം നേതാവിന് പത്തരലക്ഷം ധനസഹായമായി നല്‍കി; പരാതി നല്‍കിയിട്ടും അന്വേഷിക്കുന്നില്ലെന്ന് ആരോപണം | സോണിയയെ ക്ഷണിച്ചില്ല; ട്രംപുമൊത്തുള്ള അത്താഴ വിരുന്ന് ബഹിഷ്‌കരിച്ച് മന്‍മോഹന് സിങ്ങ് അടക്കമുള്ള നേതാക്കള്; പരിഭവവുമായി കോണ്‍ഗ്രസ് | 'ജമാഅത്തെ ഇസ്ലാമിയെയും എസ്ഡിപിഐയെയും പറയുമ്പോള് എന്തിന് പൊള്ളണം; എന്‍പിആറിനെക്കുറിച്ച് നടത്തുന്നത് നുണ പ്രചാരണം'; കെമാല് പാഷയ്‌ക്കെതിരെ പിണറായി |\nThursday 23 January 2020 5:29 am IST\nമെല്‍ബണ്: സ്വിസ് താരം റോജര് ഫെഡററും അമേരിക്കയുടെ മുന് ലോക ഒന്നാം നമ്പര് സെറീന വില്യംസും ഓസ്‌ട്രേലിയന് ഓപ്പണിന്റെ മൂന്നാം റൗണ്ടിലേക്ക് മാര്‍ച്ച് ചെയ്തു.\nആറു തവണ ഇവിടെ കിരീടം ചൂടിയ ഫെഡറര് രണ്ടാം റൗണ്ടില് സെര്‍ബിന്റെ ഫിലിപ്പ് ക്രാജിനോവിച്ചിനെ പരാജയപ്പെടുത്തി. മൂന്നാം സീഡായ ഫെഡറര് ലോക നാല്‍പ്പത്തിയൊന്നാം റാങ്കുകാരനായ ക്രാജിനോവിച്ചിനെ നേരിട്ടുള്ള സെറ്റുകള്‍ക്കാണ് തോല്‍പ്പിച്ചത്. സ്‌കോര് 6-1, 6-4, 6-1.\nഫെഡറര് അടുത്ത റൗണ്ടില് ഓസ്‌ട്രേലിയയുടെ ജോണ് മില്‍മാനെ നേരിടും. മുപ്പത്തിയൊന്നാം സീഡായ പോളണ്ടിന്റെ ഹ്യൂബര്‍ട്ടിനെ തോല്‍പ്പിച്ചാണ് മില്‍മാന് മൂന്നാം റൗണ്ടിലെത്തിയത്.\nഏഴു തവണ ചാമ്പ്യനായ നൊവാക് ദ്യോക്കോവിച്ചും മൂന്നാം റൗണ്ടിലെത്തി. ജപ്പാന്റെ വൈല്‍ഡ് കാര്‍ഡ് എന്‍ട്രിയായ ടാറ്റ്‌സുമയെ നേരിട്ടുള്ള സെറ്റുകള്‍ക്ക് പരാജയപ്പെടുത്തി. സ്‌കോര് 6-1, 6-4, 6-2.\nമുപ്പത്തിയെട്ടുകാരിയായ സെറീന വില്യംസ് രണ്ടാം റൗണ്ടില് സ്ലോവേനിയയുടെ സിഡാന്‍സെക്കിനെ നേരിട്ടുളള സെറ്റുകള്‍ക്ക് പരാജയപ്പെടുത്തി.\nവനിതകളുടെ ലോക ഒന്നാം നമ്പര് ആഷ് ബാര്‍ട്ടിയും മൂന്നാം റൗണ്ടിലെത്തി. പൊളോണയെ നേരിട്ടുള്ള സെറ്റുകള്‍ക്ക് കീഴടക്കിയാണ് ബാര്‍ട്ടി മൂന്നാം റൗണ്ടിലെത്തിയത്. സ്‌കോര് 6-1, 6-4.\nഅമേരിക്കയുടെ കൗമാര താരം കോ കോ ഗോഫ് രണ്ടാം റൗണ്ടില് സൊറാന ക്രിസ്റ്റിയെ ഒന്നിനെതിരെ രണ്ട് സെറ്റുകള്‍ക്ക് പരാജയപ്പെടുത്തി. സ്‌കോര് 4-6, 6-3, 7-5. അടുത്ത റൗണ്ടില് ഗോഫ് നിലവിലെ ചാമ്പ്യന് നവോമി ഒസാക്കയെ നേരിടും. ജാപ്പനീസ് താരമായ ഒസാക്ക രണ്ടാം റൗണ്ടില് ചൈനയുടെ ഴങ് സായ്‌സായിയെ തോല്‍പ്പിച്ചു. സ്‌കോര്. 6-2, 6-4.\nവിരമിക്കലിന് മുമ്പ് അവസാന മത്സരം കളിക്കുന്ന മുന് ലോക ഒന്നാം നമ്പര് കരോളിന് വോസ്‌നിയാക്കി ഉക്രെയ്‌നിന്റെ ഡയാനയെ 7-5, 7-5 ന് പരാജയപ്പെടുത്തി.\n'അക്രമ സംഭവങ്ങള് എത്രയും വേഗം അവസാനിപ്പിക്കണം'; അടിയന്തരയോഗം വിളിച്ച് അമിത് ഷാ; കലാപകാരികള് അഴിഞ്ഞാടിയ സ്ഥലങ്ങളില് സിആര്‍പിഎഫിനെ വിന്യസിച്ചു\nപ്രളയത്തില് ഒരു നഷ്ടവും സംഭവിക്കാതെ സിപിഎം നേതാവിന് പത്തരലക്ഷം ധനസഹായമായി നല്‍കി; പരാതി നല്‍കിയിട്ടും അന്വേഷിക്കുന്നില്ലെന്ന് ആരോപണം


രോഗിയെ പുഴുവരിച്ച സംഭവം; ഡോക്ടറുടേയും നഴ്‌സുമാരുടെയും സസ്‌പെന്‍ഷന് പിന്‍വലിച്ചു; കോവിഡ് മേല്‍നോട്ടത - Samakalika Malayalam\nരോഗിയെ പുഴുവരിച്ച സംഭവം; ഡോക്ടറുടേയും നഴ്‌സുമാരുടെയും സസ്‌പെന്‍ഷന് പിന്‍വലിച്ചു; കോവിഡ് മേല്‍നോട്ടത്തിന് പ്രത്യേക സമിതി\nBy സമകാലിക മലയാളം ഡെസ്‌ക് | Published: 06th October 2020 07:55 PM |\nLast Updated: 06th October 2020 07:55 PM | A+A A- |\nതിരുവനന്തപുരം: തിരുവനന്തപുരം മെഡിക്കല് കോളജില് കോവിഡ് ചികിത്സയിലായിരുന്ന രോഗിയെ പുഴുവരിച്ച സംഭവവുമായി ബന്ധപ്പെട്ട് അച്ചടക്ക നടപടിക്ക് വിധേയരായ ഡോക്ടറുടേയും നഴ്‌സുമാരുടേയും സസ്‌പെന്‍ഷന് പിന്‍വലിച്ചു.\nകോവിഡ് നോഡല് ഓഫീസര് ഡോ.അരുണ, ഹെഡ് നഴ്‌സുമാരായ ലീന കുഞ്ചന്, രജനി കെ വി എന്നിവരെയാണ് തിരിച്ചെടുത്തത്. ഇവരുടെ സസ്‌പെന്‍ഷന് പിന്‍വലിക്കുമെന്ന് കഴിഞ്ഞ ദിവസം ഡോക്ടര്‍മാരുമായി നടത്തിയ ചര്‍ച്ചയില് ആരോഗ്യമന്ത്രി ഉറപ്പ് നല്‍കിയിരുന്നു. അതേസമയം ഡോക്ടര്‍ക്കും ജീവനക്കാര്‍ക്കും എതിരായ വകുപ്പ് തല നടപടികള് തുടരും.\nതിരുവനന്തപുരം മെഡിക്കല് കോളജ് ആശുപത്രിയില് കോവിഡ് മേല്‍നോട്ടത്തിന് പ്രത്യേക സമിതി രൂപീകരിക്കാനും തീരുമാനമായി. ഡിഎംഇയുടെ റിപ്പോര്‍ട്ടിന്റെ അടിസ്ഥാനത്തിലാണ് സര്‍ക്കാര് നടപടി. സര്‍ജറി വിഭാഗം പ്രൊഫസര്‍ക്ക് കോവിഡ് ചുമതല കൈമാറി.\nരോഗിയെ പുഴുവരിച്ച സംഭവം ഡോക്ടറുടേയും നഴ്‌സുമാരുടേയും സസ്‌പെന്‍ഷന് പിന്‍വലിച്ചു


ഷെരീഫ് അലിയാരുടെ നിര്യാണത്തിൽ മാപ്പ് അനുശോചിച്ചു | US News | NRI | US News\nരാജു ശങ്കരത്തിൽ January 17, 2022 01:01 PM IST\nഫിലഡൽഫിയാ∙അമേരിക്കയിലെ മലയാളി വോളിബോൾ പ്രേമികളുടെ പ്രിയങ്കരനും ജിമ്മി ജോർജ്ജ് മെമ്മോറിയൽ ടൂർണ്ണമെന്റിന്റെ സ്ഥാപക നേതാക്കളിലൊരാളുമായിരുന്ന ഷെരിഫ് അലിയാരുടെ നിര്യാണത്തിൽ മലയാളി അസ്സോസ്സിയേഷൻ ഓഫ് ഗ്രേയ്റ്റർ ഫിലഡൽഫിയാ (മാപ്പ്) അനുശോചനം രേഖപ്പെടുത്തി.\nകായിക ലോകത്തിനു അലിയാർ നൽകിയ സംഭാവനകൾ മഹത്തരമായിരുന്നുവെന്നും മാപ്പിനെയും അതിലെ അംഗങ്ങളെയും ഏറെ സ്നേഹിച്ചിരുന്ന അലിയാരുടെ വേർപാട് കായിക ലോകത്തിനും മാപ്പിനും എന്നും ഒരു നഷ്ടമായിരിക്കുമെന്നും തോമസ് ചാണ്ടി പറഞ്ഞു.\n1b95ljbv9mf99pf6fheq812nth https-www-manoramaonline-com-global-malayali-us video-component


IFFK : ലോക സിനിമയിലെ മുത്തുകൾ ഇത്തവണ മത്സരത്തിന്\n1.4k Views by Blive News November 16, 2018, 12:05 pm inEntertainment, TOP READS\nഇരുപത്തി മൂന്നാമത് അന്താരാഷ്ട്ര ചലച്ചിത്ര മേളയിൽ മത്സര വിഭാഗത്തിൽ 14 ചിത്രങ്ങളുണ്ട്. ഇ മ യൗ, സുഡാനി ഫ്റം നൈജീരിയ എന്നീ മലയാള ചിത്രങ്ങളും ഖോടെ കൊ ജലേബി ഖിലാനെ ലേ ജാരിയാ ഹൂം, വിഡോ ഓഫ് സൈലൻസ് എന്നീ ഇതര ഇന്ത്യൻ ഭാഷാ ചിത്രങ്ങളും പത്തു വിദേശഭാഷാ ചിത്രങ്ങളുമാണ് ഇത്തവണ മാറ്റുരയ്ക്കുന്നത്.\nദ റെഡ് ഫാലസ്\nപുരുഷാധിപത്യ സമൂഹത്തിൽ അടിച്ചമർത്തപ്പെടുന്ന സ്ത്രീകളെപ്പറ്റിയാണ് ഈ ഭൂട്ടാൻ സിനിമ പറയുന്നത്. ലിംഗ അനീതിയും റൂറൽ പാട്രിയാർക്കിയും ചർച്ച ചെയ്യുന്ന സിനിമയുടെ പേര് തന്നെ ചിത്രത്തെക്കുറിച്ചുള്ള സൂചനകൾ തരുന്നുണ്ട്. താഷി ഗെയിൽറ്റ് ഷെൻസിന്റെ പ്രഥമ സംവിധാന സംരംഭമാണ്. ഹൈസ്‌കൂൾ വിദ്യാർത്ഥിനിയായ സാംഗേ യെ ചുറ്റിപ്പറ്റിയാണ് കഥ പറച്ചിൽ.\nലിംഗ ശില്പങ്ങൾ മെനയുന്ന പിതാവ്, വിവാഹിതനായ കൂട്ടുകാരൻ, ഗ്രാമപ്രദേശത്തെ ജീവിതം -ഇതിനെല്ലാമിടയിൽ കുരുങ്ങിക്കിടക്കുകയാണ് അവളുടെ ജീവിതം. ബുഡാൻ അന്താരാഷ്ട്ര ചലചിത്രോത്സവത്തിൽ പുരസ്കാരം നേടിയ സിനിമയുടെ നിർമാതാക്കളിൽ പ്രശസ്ത സ്വിസ്സ് ചലച്ചിത്രകാരി ക്രിസ്റ്റീന കോൺറാഡും നേപ്പാളിസ് ഡയറക്ടർ രാംകൃഷ്ണ പൊഖാറലും ഉൾപ്പെടുന്നു.\nഭൂട്ടാനിലെ പുനാഖാ പ്രദേശത്ത് കണ്ട വിചിത്രമായ ലിംഗാരാധനയെപ്പറ്റി പ്രിയ ഗണപതി എഴുതിയിട്ടുണ്ട്. വാതിലുകളിലും ജാലകങ്ങളിലും സൈൻ ബോർഡുകളിലും പേപ്പർ വെയ്റ്റുകളിലും സുവനീറുകളിലും പല പല വലിപ്പങ്ങളിൽ ലംബവും തിരശ്ചീനവും കണ്ണുകളുള്ളതും വെള്ള നിറത്തിലുള്ള തീ തുപ്പുന്നതും കാറ്റർ പില്ലറുകളെപ്പോലെ രോമാവൃതമായതും ആയ ലിംഗ രൂപങ്ങൾ കണ്ടതായി അവരുടെ യാത്രാവിവരണത്തിലുണ്ട്. ശ്രദ്ധേയമായ ഒട്ടേറെ ഇമേജറികൾ ചിത്രത്തിൽ കാണാം.\nകെയ്റോയിലെ ഒരു ദരിദ്ര മേഖലയാണ് ചിത്രത്തിന്റെ പശ്ചാത്തലം. മൃഗത്തോലുകൾ സംസ്കരിക്കുന്ന ഒരു പ്രദേശം. തായ്ഹ, സാഖ്ർ എന്നീ സഹോദരങ്ങൾ. കുടിയേറ്റക്കാരുടെ ഒരു ബോട്ടിൽ കയറി എങ്ങനെയെങ്കിലും ഇറ്റലിയിലേക്ക് കടക്കണമെന്നാണ് സാഖ്ർ ആഗ്രഹിക്കുന്നത്. ഒരു മെഡിക്കൽ വിദ്യാർത്ഥിയുമായി അയാൾ പ്രണയത്തിലുമാണ്. സഹോദരന്റെ പ്രണയത്തിനും പലായന ശ്രമങ്ങൾക്കും തടയിടാനാണ് തായ്ഹയുടെ ശ്രമങ്ങൾ. നല്ല രുചിയുള്ള ചൂടോടു കൂടിയ ഭക്ഷണം അവൾ അവനു വേണ്ടി ഒരുക്കുന്നു. തന്റെ സ്നേഹവും കരുതലും ഇല്ലാതായാൽ അയാളുടെ ജീവിതം ദുസ്സഹമാകുമെന്നാണ് അവൾ അയാളെ ബോധ്യപ്പെടുത്താൻ ശ്രമിക്കുന്നത്. തുറന്ന ഓടകളിലൂടെ ഒഴുകുന്ന നീല ജലവും സൂര്യപ്രകാശം ചെന്നെത്താത്ത ഇടുങ്ങിയ വഴികളും ജീവിത ദുരിതങ്ങളുടെ കാഴ്ചകളാവുന്നു. ഈജിപ്ത്, ഫ്രാൻസ്, ഖത്തർ, യു എ ഇ സംയുക്ത സംരംഭമാണ് ചലച്ചിത്രം. അഹ്മദ് സാലേഹിയുടെ പ്രഥമ സംവിധാന സംരംഭമാണ്.\nക്രൈം ഡ്രാമ ഴെനോറിൽ പെടുന്ന ഈ അർജന്റൈൻ ചിത്രം സംവിധാനം ചെയ്തത് ലൂയി ഒർട്ടേഗയാണ്. അർജന്റീനയുടെ ക്രിമിനൽ ചരിത്രത്തിലെ ഏറ്റവും വലിയ കുറ്റവാളിയായി കരുതപ്പെടുന്ന കാർലോസ് റോബ്ൾഡോ എന്ന സീരിയൽ കൊലയാളിയുടെ ജീവിതമാണ് സിനിമ പറയുന്നത്. ഓസ്കർ പുരസ്‌കാരത്തിനുള്ള ഇത്തവണത്തെ അർജന്റീനയുടെ ഔദ്യോഗിക എൻട്രിയാണ് 118 മിനിറ്റ് ദൈർഘ്യമുള്ള ചിത്രം. ഇത്തവണത്തെ കാൻ ചലചിത്രോത്സവത്തിൽ അൺ സേർട്ടൻ റിഗാർഡ് വിഭാഗത്തിൽ പ്രദർശിപ്പിച്ചിരുന്നു.\nകാർലിറ്റോസ് എന്ന പതിനേഴുകാരനാണ് കഥാകേന്ദ്രം. നെറ്റിയിലേക്ക് വീണു കിടക്കുന്ന സ്വർണവർണ മുടിച്ചുരുളുകളും കൊച്ചു കുഞ്ഞിന്റെ നിഷ്കളങ്കതയുമുള്ള കാർലിറ്റോസിനെ കണ്ടാൽ ഒരു ഏയ്ഞ്ചലിനെപ്പോലെ തോന്നും. മോഷണ ത്വരയുള്ള അവന് പുതിയ സ്‌കൂളിൽ ഒരു ചങ്ങാതിയെ കിട്ടുന്നു- റമോൻ. ഇരുവരും ചേർന്നുള്ള സാഹസികതയാണ് പിന്നീടങ്ങോട്ട് ദൃശ്യമാവുന്നത്.നിഷ്കളങ്കനായ മാലാഖയുടെ മുഖമുള്ള അവൻ പിന്നീട് ലോകത്ത് അറിയപ്പെടുന്നത് മരണത്തിന്റെ മാലാഖയെന്നാണ്. നാല്പതോളം മോഷണക്കേസുകളും പതിനൊന്നു കൊലപാതക കുറ്റങ്ങളും അവന്റെ പേരിൽ വരു ന്നു.അർജന്റീനയുടെ ചരിത്രത്തിൽ ഏറ്റവും കൂടുതൽ കാലം -46 വർഷം – ജയിൽവാസം അനുഷ്ഠിച്ച കാർലോസിന്റെ ജീവിതത്തെ ആധാരമാക്കിയാണ് ചിത്രം ചെയ്തിട്ടുള്ളത്. 1972 ൽ അറസ്റ്റു ചെയ്യപ്പെടുമ്പോൾ 20 വയസ്സേ അയാൾക്കുണ്ടായിരുന്നുള്ളൂ.\nചെറിയൊരു പ്രിന്റ് ഷോപ്പിലാണ് റൂഫന് ജോലി. ഭാര്യയും മകളുമുണ്ട്. ഒരു രാത്രിയിൽ ഒറ്റയ്ക്ക് താമസിക്കുന്ന അയാളുടെ അയൽക്കാരൻ രോഗബാധിതനാവുന്നു. ആ അവസ്ഥയിൽ തനിച്ച് താമസിക്കുന്നത് നല്ലതല്ലെന്നാണ് ഡോക്ടർ പറയുന്നത്. കാരുണ്യവാനായ റൂഫൻ അയാളെ സ്വന്തം ഗൃഹത്തിലേക്ക് കൂട്ടികൊണ്ടു പോകുന്നു. വ്സ്‌ലറ്റ് സാരകൊഗ്‌ലുവാണ് സംവിധാനം.\nതെമിർസെക് ബിർണാസ്‌റോവ് സംവിധാനം ചെയ്ത കിർഗിസ്ഥാൻ ചിത്രം. വരാനിരിക്കുന്ന ഓസ്കർ പുരസ്‌കാര നിർണയത്തിൽ കിർഗിസ്ഥാന്റെ ഒഫീഷ്യൽ എൻട്രിയാണ് 90 മിനിറ്റ് ദൈർഘ്യമുള്ള ചിത്രം.\nദ ഗ്രെയ്‌സ് ലസ്\nമുസ്തഫ സയ്യരി സംവിധാനം ചെയ്ത ഇറാനിയൻ ചിത്രം\nബിയാട്രീസ് സീഗ്നർ സംവിധാനം ചെയ്ത ചിത്രം ഒരു ബ്രസീൽ കൊളംബിയ ഫ്രാൻസ് സംയുക്ത സംരംഭമാണ്. കൊളംബിയൻ ആഭ്യന്തര യുദ്ധം കൊടുമ്പിരി കൊണ്ട സമയം. ഭർത്താവിനെ കാണാതായ നശിച്ച സ്ഥലത്തുനിന്നു പലായനം ചെയ്യുന്ന അമ്പാരോയുടെ കഥയാണ് സൈലൻസ്.\nകൊളംബിയ പെറു ബ്രസീൽ എന്നീ രാജ്യങ്ങൾ അതിരിടുന്ന ഒരു ചെറിയ ദ്വീപിലാണ് അമ്പാരോ മക്കളായ നൂറിയക്കും ഫാബിയോക്കും ഒപ്പം ഇപ്പോൾ താമസിക്കുന്നത്. ഒരു ദിവസം രാത്രിയിൽ ഭർത്താവ് അവരെത്തേടി ദ്വീപിനുള്ളിലെ ആ വീട്ടിലെത്തുന്നു. 88 മിനിറ്റ് ദൈർഘ്യമുള്ള ചിത്രം ക്രോസ് ബോർഡർ ഡ്രാമ ഴെനോറിൽ പെടുന്നു.\nറ്റെയ്ൽ ഓഫ് ദ സീ\nബഹ്മൻ ഫർമാന സംവിധാനം ചെയ്ത ഇറാനിയൻ ചിത്രം. താഹീർ മോഹേബി അറിയപ്പെടുന്ന എഴുത്തുകാരനാണ്. ക്രൂരമായ ഒരു കൊലപാതകത്തിന് ദൃക്‌സാക്ഷിയാകേണ്ടി വരുന്ന അയാളുടെ മാനസിക നില തകരാറിലായി. മൂന്ന് വർഷത്തോളം അയാൾ മാനസികാരോഗ്യ കേന്ദ്രത്തിൽ കഴിയുന്നു. കാര്യങ്ങളെല്ലാം പഴയ പടി ആയെന്നാണ് അവിടെനിന്നു തിരിച്ചിറങ്ങുമ്പോൾ അയാളോട് പറയുന്നത്. എന്നാൽ മതിഭ്രമങ്ങൾ വിടാതെ പിന്തുടരുന്ന അയാൾ ആശുപത്രിയിലേക്ക് മടങ്ങാൻ ആഗ്രഹിക്കുന്നു.\nറൂഹല്ല ഹിജാസിയാണ് സംവിധാനം.\nബ്യുണസ് അയേഴ്സിൽ കടുത്ത ചൂടാണ്. ദമ്പതികളായ ജോർജ്ജും മേബലും വേർപിരിയാനുള്ള ഒരുക്കത്തിലാണ്. ഇന്ന് തന്നെ അത് നടക്കും. സാധനങ്ങൾ പാക്ക് ചെയ്യണം. അവരവർക്കുള്ളത് എടുക്കണം. ട്രക്ക് വരണം. ഇരുവർക്കും കരച്ചിൽ വരുന്നു. പിന്നീടുള്ള സമയം മുഴുവൻ അവർ ഫർണീച്ചറുകൾ അടുക്കുകയും ഭക്ഷണം കഴിക്കുകയും കുളിക്കുകയും ചിരിക്കുകയും സാധനങ്ങൾ പാക്ക് ചെയ്യുകയും വീണ്ടും കരയുകയും വീണ്ടും ചിരിക്കുകയും ചത്ത പൂച്ചയെ കണ്ടെത്തുകയും അതിനെ സംസ്കരിക്കുകയും പട്ടിക്കുഞ്ഞുമായി കളിക്കുകയും വീണ്ടും കരയുകയും ഒടുവിൽ ഗുഡ് ബൈ പറഞ്ഞ് പിരിയുകയും ചെയ്യുന്നു.\nഖോടെ കൊ ജലേബി ഖിലാനെ ലേ ജാരിയാ ഹൂം\nഅനാമിക ഹക്സർ സംവിധാനം ചെയ്ത ചിത്രം പഴയ ദില്ലിയിലെ തെരുവുകളുടെ കഥ പറയുന്നു.പോക്കറ്റടിക്കാരും തെരുവ് വില്പനക്കാരും ഫാക്റ്ററി തൊഴിലാളികളും കൂലിവേലക്കാരും വീട്ടുവേലക്കാരും ചുമട്ടു തൊഴിലാളികളും റിക്ഷാവാലകളും തിങ്ങി നിറഞ്ഞ പഴയ ദില്ലിയിലെ തെരുവിന്റെ കഥ. കഠിനമായി അധ്വാനിക്കുകയും കനപ്പെട്ട സ്വപ്‌നങ്ങൾ കാണുകയും ചെയ്യുന്ന സാധാരണ മനുഷ്യർ\nവിഡോ ഓഫ് സൈലൻസ്\nകശ്‍മീർ. കാണാതായ ഭർത്താവിന്റെ മരണ സർട്ടിഫിക്കറ്റ് കരസ്ഥമാക്കാനുള്ള ശ്രമത്തിലാണ് ആ യുവതി. പതിനൊന്നുകാരിയായ മകളും ഭർത്താവിന്റെ പ്രായം ചെന്ന രോഗിയായ അമ്മയും അവൾക്കൊപ്പമുണ്ട്. കണക്കുകൂട്ടാവുന്നതിലും അധികം കുഴപ്പങ്ങൾ നിറഞ്ഞ ആ ചുറ്റുപാടിൽ നിന്ന് എങ്ങനെയും അവൾക്കു പുറത്തു വന്നേ തീരൂ. അതിനുള്ള ധൈര്യം സംഭരിക്കണം. പ്രവീൺ മൊർച്ചലെയാണ് സംവിധാനം.\nPrevious article ഇതിപ്പോൾ ഫാസിസത്തിന്റെ പകർച്ചവ്യാധി പാഞ്ഞു പോയ ഇടമാണ്\nNext article ട്രാന്‍ജെന്‍ഡര്‍മാര്‍ക്ക് സ്വയം തൊഴില് ധനസഹായം: 30 ലക്ഷത്തിന്റെ ഭരണാനുമതി\nഇതിപ്പോൾ ഫാസിസത്തിന്റെ പകർച്ചവ്യാധി പാഞ്ഞു പോയ ഇടമാണ്


Emalayalee.com - കുടുംബമെന്ന ദേവാലയത്തിലെ ശുശ്രുഷകരായി വര്‍ത്തിച്ചാല് ഭദ്രതയും സ്വര്‍ഗവും തീര്‍ക്കാം: പനക്കലച്ചന്\nകുടുംബമെന്ന ദേവാലയത്തിലെ ശുശ്രുഷകരായി വര്‍ത്തിച്ചാല് ഭദ്രതയും സ്വര്‍ഗവും തീര്‍ക്കാം: പനക്കലച്ചന്\nലണ്ടന്: കുടുംബമെന്ന ദേവാലയത്തിലെ ശുശ്രുഷകരായി ദമ്പതികള് വര്‍ത്തിച്ചാല് ഭവനങ്ങളില് ഭദ്രതയും സ്വര്‍ഗവും തീര്‍ക്കാമെന്നു ജോര്‍ജ് പനക്കലച്ചന്. ലണ്ടന് റീജണല് ബൈബിള് കണ്‍വെന്‍ഷനില് മുഖ്യ തിരുവചന ശുശ്രുഷ നയിച്ചു കുടുംബത്തെ ആസ്പദമാക്കി സന്ദേശം നല്‍കുകയായിരുന്നു പനക്കലച്ചന്. വിവാഹമെന്ന കൂദാശ സ്വീകരിച്ചവര് ദൈവ സമക്ഷം കുടുംബത്തിലെ കാര്‍മിക ശുശ്രുഷകരാവാനുള്ള ഉടമ്പടി ഏറ്റു പറഞ്ഞാണ് കുടുംബജീവിതത്തിനു തുടക്കം കുറിക്കുന്നത്.കുടുംബം ദേവാലയമാണെന്നും, മാതാപിതാക്കള് പുരോഹിതരാണെന്നും, അവരുടെ ഉത്തരവാദിത്വം സമര്‍പ്പണ ശുശ്രുഷയാണെന്നും മനസ്സിലാക്കി ഉടമ്പടി പാലിച്ചു കുടുംബം നയിക്കുന്നവര് സ്വര്‍ഗീയാനന്ദം നുകരും. അങ്ങിനെ ദൈവത്തില് സമര്‍പ്പിച്ച ഒരു കുടുംബവും തകരില്ല എന്നും പനക്കലച്ചന് ഉദ്‌ബോധിപ്പിച്ചു.\n'ദൈവത്തെ കേന്ദ്രീകരിച്ചുള്ള പ്രാര്‍ത്ഥനകള്‍ക്കെ പ്രതിഫലം കിട്ടൂ.വ്യക്തികളില് കേന്ദ്രീകരിച്ചുള്ള പ്രാര്‍ത്ഥനകള് അത് ധിക്കാരത്തിന്റെയും അഹങ്കാരത്തിന്റെയും ലാഭേച്ഛയുടെയും നിരര്‍ത്ഥകമായ പ്രാര്‍ത്ഥനകള് ആവുമെന്നും,ദൈവ സന്നിധിയില് അത് സ്വീകാര്യമാവില്ല' എന്നും കണ്‍വെന്‍ഷനില് വചന സന്ദേശം പങ്കിട്ട ഫാ.ജോസഫ് എടാട്ട് സൂചിപ്പിച്ചു. 'ദൈവത്തിനെ ആരാധിക്കുവാനും, സ്തുതിക്കുവാനും നന്ദി പറയുവാനും മറക്കാത്തവര് ആല്മീയ സന്തോഷവും അനുഗ്രഹങ്ങളും നേടും. ഓരോ വിജയങ്ങള്‍ക്കും, നേട്ടങ്ങള്‍ക്കും തങ്ങളുടെ കഴിവുകളില് ആശ്രയിക്കുന്നവര് പരാജയങ്ങളുടെയും നാശത്തിന്റെയും പടുകുഴിയില് തന്നെ പതിക്കും.' എന്നും ജോസഫച്ചന് ഓര്‍മ്മപ്പിച്ചു.\nപരിശുദ്ധ അമ്മയുടെ മാതൃവണക്കമായി ജപമാല സമര്‍പ്പിച്ചു കൊണ്ട് ആരംഭിച്ച കണ്‍വെന്‍ഷന് തിരുക്കര്‍മ്മങ്ങള് ഗ്രേറ്റ് ബ്രിട്ടന് സീറോ മലബാര് രൂപതയുടെ അഭിവന്ദ്യ അദ്ധ്യക്ഷന് മാര് ജോസഫ് സ്രാമ്പിക്കല് നിലവിളക്കു കൊളുത്തി ഉദ്ഘാടനം ചെയ്തു.\nബൈബിള് കണ്‍വെന്‍ഷനോടനുബന്ധിച്ചു നടത്തിയ ആഘോഷമായ വിശുദ്ധ കുര്‍ബ്ബാനയില് മാര് ജോസഫ്സ്രാമ്പിക്കല് മുഖ്യകാര്‍മ്മികത്വം വഹിച്ചു. നിരവധി വൈദികര് സഹകാര്‍മികരായിരുന്നു. കുര്‍ബ്ബാന മധ്യേ സന്ദേശം നല്‍കിയ പിതാവ് ' മാമോദീസ സ്വീകരിച്ചാല് ക്രിസ്ത്യാനി ആയെന്ന മിഥ്യാ ബോദ്ധ്യം മാറ്റണമെന്നും, ക്രിസ്തുവിന്റെ അനുയായി ആയി ദൈവത്തിന്റെ ശിഷ്യഗണത്തിലെ അംഗങ്ങളാണെന്നും മിഷനറികളാണെന്നുമുള്ള ബോദ്ധ്യത്തില് നാം ജീവിക്കണം. ജീവിതത്തില് മറ്റുള്ളവര്‍ക്ക് നമ്മില് ക്രിസ്തുവിനെ ദര്‍ശിക്കുവാന് കഴിയുന്നില്ലെങ്കില് അത് പാപമാണ്. െ്രെകസ്തവ ജീവിതത്തിന്റെ അകലം തലച്ചോര് മുതല് മനസ്സുവരെയാണ്. തലച്ചോര് ഉപയോഗിച്ച് സമാധാനം തേടുന്നവര് യഥാര്‍ത്ഥ സമാധാനവും സന്തോഷവും നേടുകയില്ല. അത് അഹന്തയും വ്യക്തിഭ്രമവുമാവും' എന്നും പിതാവ് കൂട്ടിക്കിച്ചേര്‍ത്തു.\nബൈബിള് കണ്‍വെന്‍ഷനില് തിരുവചനം പങ്കുവെച്ച ഫാ. ആന്റണി പറങ്കിമാലില് ജീവിതത്തിലെ ഓരോ പരാജയങ്ങള്‍ക്കും മറ്റുള്ളവരില് ഉത്തരവാദിത്വം കാണുവാന് ശ്രമിക്കുന്നവര്‍ക്ക് ഒരിക്കലും അനുഗ്രഹത്തിന്റെ തുറവയും, സമാധാനവും ലഭിക്കുകയില്ല എന്ന് പറഞ്ഞു. വിദ്വേഷമോ,വെറുപ്പോ മനസ്സില് സൂക്ഷിക്കുന്ന ഒരാള്‍ക്കും വിജയമോ ആല്മീയ സന്തോഷം നുകരുവാനോ ആവില്ല, മറിച്ച് മനസ്സിനെയും ശരീരത്തെയും അതു ക്യാന്‍സര് പോലെ കാര്‍ന്നു തിന്നും. കഠിനമായ പ്രിതിസന്ധികളില് ദൈവത്തില് ആനന്ദിക്കുവാന് കഴിയുന്നവര് ജീവിതത്തില് ഉന്നതമായ വിജയം കൊയ്യും എന്നും പറങ്കിമാലില് അച്ചന് കൂട്ടിച്ചേര്‍ത്തു.\nഫാ.സോജി ഓലിക്കല്, ഫാ.സെബാസ്റ്റ്യന് ചാമക്കാല, ഫാ. ഹാന്‍സ് പുതുകുളങ്ങര, ഫാ.ജോസ് അന്ത്യാംകുളം, ഫാ.സാജു പിണക്കാട്ട് ഡീക്കന് ജോയ്‌സ് പള്ളിക്കമ്യാലില് എന്നിവര് ശുശ്രുഷകളില് പങ്കു ചേര്‍ന്നു. ഫാ.ടോമി എടാട്ട് ഏവര്‍ക്കും ഹൃദ്യമായ കൃതജ്ഞത രേഖപ്പെടുത്തി.\nഫാ.ജോസ് അന്ത്യാംകുളം, ജോസ് ഉലഹന്നാന്, മാര്‍ട്ടിന് ആന്റണി, അനില് ആന്റണി, ബാസ്‌ററ്യന്, ജോമോന്, ജീസണ്, നീന ജോസി, ആന്റണി, ഡെന്‍സി, മാത്തച്ചന്, കെവിന് തുടങ്ങിയവര് നേതൃത്വം നല്‍കി.


ബാങ്കുകളില് കര്‍ശന നിയന്ത്രണം; സമയക്രമീകരണം അക്കൗണ്ട് നമ്പറിന്റെ അവസാന അക്കം അനുസരിച്ച് | bank|time schedule\nAug 15, 2020, 12:41 pm IST\nതിരുവനന്തപുരം : കോവിഡ് രോഗവ്യാപനത്തിന്റെ പശ്ചാത്തലത്തിലും ഓണത്തിരക്കും കണക്കിലെടുത്ത് ബാങ്കുകളില് കര്‍ശന നിയന്ത്രണം ഏര്‍പ്പെടുത്തി. തിങ്കളാഴ്ച മുതലാണ് നിയന്ത്രണം നിലവില് വരിക. അക്കൗണ്ട് നമ്പറിന്റെ അവസാന അക്കം അനുസരിച്ചാണ് പുതിയ സമയക്രമീകരണം ഏര്‍പ്പെടുത്തിയിരിക്കുന്നത്. അതേസമയം വായ്പയുമായി ബന്ധപ്പെട്ട സേവനങ്ങള്‍ക്കും മറ്റ് ബാങ്ക് ഇടപാടികള്‍ക്കും നിയന്ത്രണം ബാധകമല്ല.\n4,5,6,7 എന്നീ നമ്പറുകളില് അവസാനിക്കുന്ന അക്കൗണ്ട് ഉടമകല്‍ക്ക് ഉച്ചയ്ക്ക് 12 മണി മുതല് രണ്ടു മണിവരെയാണ് സന്ദര്‍ശന സമയം. 8,9 എന്നീ നമ്പറുകളില് അക്കൗണ്ട് അവസാനിക്കുന്നവര്‍ക്ക് 2.30 മുതല് നാലു മണി വരെ ഇടപാടികള്‍ക്കായി ബാങ്കുകളിലെത്താം. അടുത്തമാസം9വരെയാണ് നിയന്ത്രണം ഏര്‍പ്പെടുത്തിയിട്ടുള്ളത്.\nbank time schedule\nബാങ്കുകളിൽ നിന്നും പണം പിൻവലിക്കാൻ സാധിക്കുന്നില്ല: ജീവിതം വഴിമുട്ടി അഫ്ഗാനിലെ ജനങ്ങള്\nAug 28, 2021, 06:12 pm IST\nബാങ്ക് ജീവനക്കാർക്ക് ഇതാ ഒരു സന്തോഷ വാർത്ത: പെൻഷൻ 30 ശതമാനം ഉയർത്തി


പെട്ടിമുടി ദുരന്തം: ഇന്ന് രണ്ട് മൃതദേഹങ്ങള് കൂടി കണ്ടെത്തി; മരണം 58 ആയി – Times Kerala\nഇടുക്കി: പെട്ടിമുടി ദുരന്തത്തില് കാണാതയവര്‍ക്ക് വേണ്ടി നടത്തിയ തെരച്ചിലില് ഞായറാഴ്ച രണ്ട് മൃതദേഹങ്ങള് കൂടി കണ്ടെടുത്തു. ചിന്നത്തായി(62), മുത്തുലക്ഷ്മി(22) എന്നിവരുടെ മൃതദേഹമാണ് നല്ലതണ്ണിയാറിലെ ഗ്രാവല്‍ബാങ്ക് സിമന്റ് പാലം ഭാഗത്ത് നിന്ന് കണ്ടെത്തിയത്. ഇതോടെ മരിച്ചവരുടെ എണ്ണം 58 ആയി. കണ്ണന്‍ദേവന് കമ്പനിയുടെ കണക്കുകള് പ്രകാരം ഇനി 12 പേരെയാണ് കണ്ടെത്താനുള്ളത്.\nഞായറാഴ്ച പ്രധാനമായും പുഴ കേന്ദ്രീകരിച്ചാണ് തെരച്ചില് നടന്നത്. പുഴയെക്കുറിച്ച് വ്യക്തമായ ധാരണയുള്ള പ്രദേശവാസികളുടെ സഹായത്തോടെ ഫയര്‍ഫോഴ്സ്, പോലീസ്, ദുരന്തനിവാരണസേനയുടെയും നേതൃത്വത്തിലാണ് തിരച്ചില് നടക്കുന്നത്. ഉരുള്‍പൊട്ടിലില് ഒലിച്ച് വന്ന മണ്ണും കല്ലും നീക്കം ചെയ്ത് പുഴയിലെ തെരച്ചില് നാളെ മുതല് സൂക്ഷ്മമാക്കും.\n‘എല്ലാവരെയും തിരിച്ചറിയുന്നു; അപ്പാ മടങ്ങി വരുന്നു’; എസ്.പി. ബാലസുബ്രഹ്മണ്യത്തിന്റെ മകൻ


Flipkart Big Saving Days Sale Will Start On January 20, Check The Deals And Discounts On This Sale | ഫ്ലിപ്പ്കാർട്ടിലൂടെ സ്മാർട്ട്ഫോണുകളും ലാപ്ടോപ്പുകളും അടക്കം എല്ലാം വമ്പിച്ച വിലക്കിഴിവിൽ സ്വന്തമാക്കാം - Malayalam Gizbot\n1 hr ago വിവോ സ്മാർട്ട്ഫോണുകൾ വാങ്ങുന്നവർക്ക് വമ്പിച്ച വിലക്കിഴിവ് നേടാം, ഓഫർ ഇന്ന് മാത്രം\n17 hrs ago ഒരു ആപ്പിൽ ഒന്നിലധികം ഇൻസ്റ്റാഗ്രാം അക്കൗണ്ടുകൾ എങ്ങനെ ഉപയോഗിക്കാം?\n19 hrs ago ആമസോണിലൂടെ ഈ സ്മാർട്ട് വാച്ചുകൾ ഇപ്പോൾ 3000 രൂപയിൽ താഴെ വിലയിൽ വാങ്ങാം\n20 hrs ago സ്നാപ്ചാറ്റ് സ്നാപ്പുകൾ ഒന്നിൽ അധികം തവണ കാണുന്നത് എങ്ങനെ?\nNews 'ഒരാളെ കൊല്ലുമെന്ന് വാക്കാല് പറഞ്ഞാല് പോര', ദിലീപിന്റെ മുൻകൂർ ജാമ്യാപേക്ഷയിൽ ഹൈക്കോടതി\nMovies കല്യാണം കഴിഞ്ഞ് ഏതാനും ദിവസങ്ങള്‍ക്ക് ശേഷമാണ്; ഭാര്യ സിന്ധുവിനൊപ്പമുള്ള ഫോട്ടോയിലെ രഹസ്യം പറഞ്ഞ് കൃഷ്ണ കുമാർ\nLifestyle ചൊവ്വാദോഷമകലും മറ്റ് ഗ്രഹങ്ങള് ശക്തമാകും; ശംഖ് ഉപയോഗിച്ച് ഇത് ചെയ്യൂ\nAutomobiles ദീര്‍ഘദൂര യാത്രക്കാരെ ലക്ഷ്യമിട്ട് Nexzu; Bazinga ഇലക്ട്രിക് സൈക്കിള് അവതരിപ്പിച്ചു\nSports കോലിക്കു കാരണം കാണിക്കല് നോട്ടീസ്? എന്താണ് സത്യം- ഗാംഗുലി തന്നെ പറയുന്നു\nFinance3മാസം കൊണ്ട് പതിനായിരം 25 ലക്ഷമായി പെരുകി; കെട്ടുകഥയല്ല, ഒരു മള്‍ട്ടിബാഗര് പെന്നിയുടെ അപാരത\n| Published: Thursday, January 13, 2022, 11:47 [IST]\nഇന്ത്യയിലെ പ്രമുഖ ഇ-കൊമേഴ്സ് പ്ലാറ്റ്ഫോമായ ഫ്ലിപ്പ്കാർട്ട് റിപ്പബ്ലിക്ക് ദിവസത്തോട് അനുബന്ധിച്ച് പ്രത്യേക വിൽപ്പന നടത്താൻ പോവുകയാണ്. ജനുവരി 20 മുതൽ 26 വരെയാണ് ഈ ബിഗ് സേവിങ് ഡേയ്സ് സെയിൽ നടക്കുന്നത്. ഈ സെയിലിലൂടെ സ്‌മാർട്ട്‌ഫോണുകളും ലാപ്‌ടോപ്പുകളും അടക്കമുള്ള പുതിയ ഇലക്‌ട്രോണിക്‌സ് പ്രൊഡക്ടുകൾ വമ്പിച്ച വിലക്കിഴിവിൽ സ്വന്തമാക്കാൻ സാധിക്കും. പുതിയ പ്രൊഡക്ടുകൾ വാങ്ങുന്ന ആളുകൾക്ക് ഈ ദിവസങ്ങളിൽ പർച്ചേസ് ചെയ്താൽ അതിശയിപ്പിക്കുന്ന ഓഫറുകളാണ് ലഭിക്കുക.\nഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ സമയത്ത് ഐസിഐസിഐ ബാങ്ക് ക്രെഡിറ്റ് കാർഡ് ഉപയോഗിക്കുന്നവർക്കും ഇഎംഐ ഇടപാടുകൾ തിരഞ്ഞെടുക്കുന്നവർക്കും 10% ഇൻസ്റ്റന്റ് ഡിസ്കൌണ്ട് ലഭിക്കും. ഇതിനായി ഫ്ലിപ്പ്കാർട്ട് ഐസിഐസിഐ ബാങ്കുമായി ചേർന്ന് പ്രവർത്തിക്കുന്നുണ്ട്. ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ നിങ്ങൾക്ക് സ്വന്തമാക്കാവുന്ന പ്രൊഡക്ടുകളും അവയ്ക്ക് ലഭിക്കുന്ന ഡീലുകളുമാണ് താഴെ കൊടുത്തിരിക്കുന്നത്. ഈ പ്രൊഡക്ടുകളുടെ വിഭാഗങ്ങളിൽ തന്നെ ബ്രാന്റിനും ഡിവൈസുകൾക്കും അനുസരിച്ച് ഓഫറുകളും മാറും.\nബെസ്റ്റ് സെല്ലിങ് സ്മാർട്ട്‌ഫോണുകൾക്ക് വിലക്കിഴിവ്\nഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ സമയത്ത് ഇന്ത്യയിൽ ഏറ്റവും കൂടുതൽ വിറ്റഴിക്കപ്പെടുന്ന സ്മാർട്ട്ഫോണുകൾക്കെല്ലാം ആകർഷകമായ ഓഫറുകൾ ലഭിക്കും. റിയൽമി, ആപ്പിൾ, പോക്കോ, സാംസങ് എന്നിവയുൾപ്പെടെ ബെസ്റ്റ് സെല്ലിംഗ് സ്‌മാർട്ട്‌ഫോണുകൾ സെയിലിലൂടെ വിലക്കിഴിവിൽ സ്വന്തമാക്കാൻ സാധിക്കും. സ്മാർട്ട്ഫോണുകൾക്ക് ലഭിക്കുനന ഡീലുകൾ വിൽപ്പനയ്ക്ക് മുമ്പ് വെളിപ്പെടുത്തും.\nഇലക്ട്രോണിക് ഡിവൈസുകൾക്ക് 80% വരെ കിഴിവ്\nവെയറബിൾസ്, ട്രിമ്മറുകൾ, ലാപ്‌ടോപ്പുകൾ, ടിഡബ്ല്യുഎസ് ഇയർബഡ്സ് തുടങ്ങിയ ഇലക്ട്രോണിക് ഉപകരണങ്ങൾ വാങ്ങാൻ നിങ്ങൾ ആഗ്രഹിക്കുന്നുവെങ്കിൽ നിങ്ങൾക്ക് മികച്ച അവസരമാണ് ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ ലഭിക്കാൻ പോകുന്നത്. ഇത്തരം ഉൽപ്പന്നങ്ങൾക്ക് 80% വരെ കിഴിവ് ലഭിക്കും. എല്ലാ പ്രമുഖ ബ്രാന്റുകളുടെയും ഡിവൈസുകൾ സെയിലിലൂടെ ലഭ്യമാകും.\nടിവികൾക്കും വീട്ടുപകരണങ്ങൾക്കും 75% വരെ കിഴിവ്\nനിങ്ങളുടെ വീടിലേക്കുള്ള ഉപകരണങ്ങളും ടിവിയും വാങ്ങാൻ പദ്ധതി ഇടുന്നുണ്ട് എങ്കിൽ ജനുവരി 20 വരെ കാത്തിരിക്കുന്നത് നന്നായിരിക്കും. കാരണൺ ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ സമയത്ത് ഇത്തരം ഉൽപ്പന്നങ്ങളിൽ 75% വരെ കിഴിവ് ലഭിക്കും. വാഷിങ് മെഷീൻ, റഫ്രിജറേറ്റർ തുടങ്ങിയവയ്ക്കെല്ലാം ഈ ഓഫർ ലഭ്യമാകും.\nഹെഡ്ഫോണുകൾക്കും സ്പീക്കറുകൾക്കും 70% വരെ കിഴിവ്\nനമുക്ക് ഒഴിച്ചുകൂടാനാകാത്ത ഡിവൈസുകളാണ് ഹെഡ്‌ഫോണുകളും സ്പീക്കറുകളും. പാട്ടുകൾ കേൾക്കാനും വീഡിയോ സ്ട്രീം ചെയ്യുമ്പോൾ മികച്ച ഓഡിയോ അനുഭവം നേടാനുമെല്ലാം ഇവ ആവശ്യമാണ്. മുൻനിര ബ്രാന്റുകളുടെ ഹെഡ്ഫോണുകളും സ്പീക്കറുകളും ഫ്ലിപ്പ്കാർട്ടിലൂടെ ലഭ്യമാണ്. ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ സമയത്ത് ഇത്തരം ഉത്പന്നങ്ങൾ 70% വരെ കിഴിവിൽ സ്വന്തമാക്കാൻ സാധിക്കും.\nലാപ്‌ടോപ്പുകൾക്കും സ്പീക്കറുകൾക്കും 40% വരെ കിഴിവ്\nഫ്ലിപ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ ലാപ്‌ടോപ്പുകളും ലാപ്‌ടോപ്പ് സ്പീക്കറുകളും 40% വരെ വിലക്കിഴിവിൽ സ്വന്തമാക്കാൻ സാധിക്കും. ജോലി ചെയ്യുന്നവർക്കോ വിദ്യാർത്ഥികൾക്കോ ഗെയിമാർമാർക്കോ ആവശ്യമുള്ള ലാപ്ടോപ്പുകൾ ഈ സെയിലിലൂടെ ഫ്ലിപ്പ്കാർട്ട് മികച്ച ഡീലിൽ ലഭ്യമാക്കുന്നുണ്ട്. ലാപ്ടോപ്പ് സ്പീക്കറുകൾ വാങ്ങാൻ ആഗ്രഹിക്കുന്നവർക്കും ഇത് മികച്ച അവസരം തന്നെയാണ്.\nമൊബൈൽ ആക്‌സസറികൾക്ക് 70% വരെ കിഴിവ്\nസ്മാർട്ട്ഫോൺ ഉപയോഗിക്കുന്നതിനൊപ്പം മികച്ച ആക്‌സസറികളും നമ്മൾ ഉപയോഗിക്കാറുണ്ട്. സ്മാർട്ട്‌ഫോണുകൾക്കൊപ്പം ഉപയോഗിക്കുന്ന ഈ ആക്‌സസറികൾ വാങ്ങാൻ നിങ്ങൾ ആഗ്രഹിക്കുന്നുവെങ്കിൽ, ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ സമയത്ത് 70% വരെ കിഴിവിൽ നിങ്ങൾക്ക് അവ സ്വന്തമാക്കാം.\nസ്മാർട്ട് വാച്ചുകളും സ്മാർട്ട് വെയറബിളുകളും ഇപ്പോൾ എല്ലാവരും വാങ്ങുന്ന പ്രൊഡക്ടുകളാണ്. നിങ്ങളും മികച്ചൊരു സ്മാർട്ട് വാച്ച് വാങ്ങാൻ ആഗ്രഹിക്കുന്നുണ്ട് എങ്കിൽ മികച്ച അവസരമാണ് ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ ലഭിക്കുന്നത്. ഈ സെയിൽ സമയത്ത് ഇത്തരം വെയറബിളുകൾക്ക് 60% വരെ കിഴിവ് ലഭിക്കും. ഫിറ്റ്‌നസ് കേന്ദ്രീകൃതമായ സവിശേഷതകൾ അടക്കമുള്ളവ ഈ ഡിവൈസുകളിൽ ഉണ്ട്.\nടോപ്പ് സെല്ലിംഗ് ടാബ്‌ലെറ്റുകൾക്ക് 45% വരെ കിഴിവ്\nസ്‌കൂളുകൾ തുറന്നുവെങ്കിലും ഓൺലൈൻ ക്ലാസുകളുടെ കാലം കഴിഞ്ഞിട്ടില്ല. കുട്ടികൾക്ക് ഓൺലൈൻ ക്ലാസുകൾക്ക് നൽകാവുന്ന മികച്ച ഡിവൈസുകളാണ് ടാബ്ലറ്റുകൾ. അതുകൊണ്ട് തന്നെ ടാബ്‌ലെറ്റുകൾ വീണ്ടും ട്രെൻഡായി മാറുകയാണ്. അതുകൊണ്ട് തന്നെ ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ സമയത്ത് 45% വരെ കിഴിവിലാണ് മികച്ച ടാബ്‌ലെറ്റുകൾ ലഭ്യമാക്കുന്നത്.\nവൈഫൈ റൂട്ടറുകൾക്ക് 50% വരെ കിഴിവ്\nവീട്ടിലിരുന്ന് ജോലി ചെയ്യുന്ന ആളുകളും മറ്റും ധാരാളമായി ഉപയോഗിക്കുന്ന ഡിവൈസുകലാണ് വൈഫൈ റൂട്ടറുകൾ. നിങ്ങൾ ഒരു വൈഫൈ റൂട്ടർ വാങ്ങാൻ ആഗ്രഹിക്കുന്നുണ്ട് എങ്കിൽ മികച്ച അവസരമാണ് ഫ്ലിപ്പ്കാർട്ട് നൽകുന്നത്. ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ വൈഫൈ റൂട്ടറുകൾ 50% വരെ കിഴിവിൽ സ്വന്തമാക്കാൻ സാധിക്കും. വീട്ടിൽ തടസ്സമില്ലാത്ത കണക്റ്റിവിറ്റി നൽകാൻ ഇത് സഹായിക്കുന്നു.\nപ്രിന്ററുകൾക്ക് 50% വരെ കിഴിവ്\nപ്രിന്ററുകൾ നിങ്ങൾ വാങ്ങാൻ ആഗ്രഹിക്കുന്നുവെങ്കിൽ ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ 50% വരെ കിഴിവിൽ സ്വന്തമാക്കാൻ സാധിക്കും. ഇത് മികച്ചൊരു ഡീലാണ്.\nഡാറ്റ സ്റ്റോറേജിൽ 50% വരെ കിഴിവ്\nറിപ്പബ്ലിക് ദിനത്തോടനുബന്ധിച്ച് നടക്കുന്ന ഫ്ലിപ്കാർട്ട് ബിഗ് സേവിംഗ് ഡേയ്‌സ് സെയിലിലൂടെ ഡാറ്റ സ്റ്റോറേജ് ഉപകരണങ്ങൾ 50% വരെ കിഴിവിൽ ലഭ്യമാണ്. പുതിയ ഹാർഡ് ഡിസ്ക് അടക്കമുള്ളവ സ്വന്തമാക്കാൻ ആഗ്രഹിക്കുന്ന ആളുകൾക്ക് ഇത് മികച്ച അവസരമാണ്.\nയാത്ര ചെയ്യുന്ന ആളുകൾക്കും മറ്റും ഉപയോഗപ്രദമായ ഡിവൈസാണ് പവർ ബാങ്കുകൾ. നിങ്ങൾക്ക് പവർ ബാങ്കുകൾ വാങ്ങാൻ താൽപ്പര്യമുണ്ടെങ്കിൽ ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ മികച്ച അവസരമാണ്. ആകർഷകമായ കിഴിവുകളാണ് ഇവയ്ക്ക് ലഭിക്കുന്നത്.\nക്യാമറയ്ക്കും ആക്സസറികൾക്കും 80% വരെ കിഴിവ്\nഫോട്ടോഗ്രാഫി താല്പര്യം ഉള്ള ആളുകൾക്ക് ക്യാമറകളും അനുബന്ധ അനുബന്ധ ഉപകരണങ്ങളും 80% വരെ വിലക്കിഴിവിൽ സ്വന്തമാക്കാനുള്ള അവസരവും ഫ്ലിപ്പ്കാർട്ട് ബിഗ് സേവിംഗ് ഡേയ്‌സ് സെയിൽ നൽകുന്നുണ്ട്. ക്യാമറകൾ, ലെൻസുകൾ, സ്റ്റോറേജ് ഡിവൈസുകൾ, ലൈറ്റുകൾ എന്നിവയെല്ലാം ഇതിലൂടെ വാങ്ങാം.\nടിവി സ്ട്രീമിംഗ് ഡിവൈസുകൾക്ക് 30% വരെ കിഴിവ്\nവീഡിയോ സ്ട്രീമിങ് വർധിച്ചതോടെ ടിവി സ്ട്രീമിങ് ഡിവൈസുകളുടെ സെയിലിലും വർധനവ് ഉണ്ടായിട്ടുണ്ട്. വരാനിരിക്കുന്ന ഫ്ലിപ്പ്കാർട്ട് സെയിൽ സമയത്ത് നിങ്ങൾക്ക് ഈ പ്രൊഡക്ടുകൾ 30% വരെ കിഴിവിൽ സ്വന്തമാക്കാം. മികച്ച ഡീലാണ് ഇത്.\nFlipkart, India's leading e-commerce platform, is going onaspecial sale to coincide with Republic Day. The Big Saving Days Sale runs from January 20 to 26.\nStory first published: Thursday, January 13, 2022, 11:47 [IST]


ഹോളിവുഡിനെ പിടിച്ച് കുലുക്കാന് മനോജ് നൈറ്റ് ശ്യാമളന് വീണ്ടുമെത്തുന്നു; ഗ്ലാസിന്‍റെ രണ്ടാം ട്രൈലറിനും ഗംഭീര വരവേല്‍പ്പ്\nപെനിസല്‍വാനിയയില് വളര്‍ന്ന് പഠനം പൂര്‍ത്തിയാക്കിയ മനോജ് നൈറ്റ് ശ്യാമളന് ഒരു മാഹിക്കാരനാണ്\n12 Oct, 2018 at 02:38 PM\nഅണ്‍ബ്രേക്കബിള്, സ്പ്ലിറ്റ് എന്നീ സിനിമയുടെ തുടര്‍ച്ചയായി മനോജ് നൈറ്റ് ശ്യാമളന് ഒരുക്കുന്ന ചിത്രമായ ഗ്ലാസിന്‍റെ രണ്ടാമത്തെ ട്രൈലറിനും ഗംഭീര വരവേല്‍പ്പാണ് ഹോളിവുഡില് നിന്നും ലഭിക്കുന്നത്. സാമുവല് ജാക്സന്, ജെയിംസ് മക്കാവോയ്, ബ്രൂസ് വില്‍സ് എന്നിവരെ കേന്ദ്ര കഥാപാത്രങ്ങളാക്കിയാണ് മനോജ് നൈറ്റ് ശ്യാമളന് ഗ്ലാസ് അണിയിച്ചൊരുക്കുന്നത്. ഈ സീരീസിലെ ആദ്യ ചിത്രം അണ്‍ബ്രേക്കബിള് 2000ത്തിലും സ്പ്ലിറ്റ് 2016ലുമാണ് റിലീസ് ചെയ്യ്തത്. രണ്ടും ബോക്സ് ഓഫീസില് വന് ലാഭം കൊയ്തിരുന്നു.\nഅമാനുഷിക ശക്തിയുള്ള കോമിക് കഥകളിലെ കഥാപാത്രങ്ങള് നമുക്കിടയില് ജീവിച്ചിരിക്കുന്നുവെങ്കില് അവരുടെ സ്വാഭാവിക ജീവിതത്തെ എങ്ങനെ ബാധിക്കുന്നു എന്നതാണ് മനോജ് നൈറ്റ് ശ്യാമളന് അണ്‍ബ്രേക്കബിള് സീരീസിലൂടെ പറയുന്നത്. നിലവിലുള്ള സൂപ്പര് ഹീറോ മൂവിസില് നിന്നും വ്യത്യസ്തമായി അമാനുഷികതയെ സ്വാഭാവികമായി അവതരിപ്പിക്കുന്ന ശൈലിയാണ് സംവിധായകന്‍റേത്. അണ്‍ബ്രേക്കബിള് സീരീസിലെ അവസാന സിനിമയായിരിക്കും ഗ്ലാസ്.\nപെനിസല്‍വാനിയയില് വളര്‍ന്ന് പഠനം പൂര്‍ത്തിയാക്കിയ മനോജ് നൈറ്റ് ശ്യാമളന് ഒരു മാഹിക്കാരനാണ്. ഇന്ത്യയില് നിന്നുള്ള ഏറ്റവും നല്ല ഹോളിവുഡ് സംവിധായകന് എന്ന് നിസ്സംശയം പറയാന് സാധിക്കുന്ന ഈ മലയാളിക്ക് പത്മ ശ്രീ നല്‍കി കേന്ദ്രം ആദരിച്ചിരുന്നു.


ശ്മശാനങ്ങളിൽ തിരക്കേറി ആശങ്കപ്പെടാനില്ലെന്ന് അധികൃതർ | Authorities say there is no need to worry about overcrowding in cemeteries | Madhyamam\ndate_range7May 2021 5:57 AM GMT\nശ്മശാനങ്ങളിൽ തിരക്കേറി ആശങ്കപ്പെടാനില്ലെന്ന് അധികൃതർ\nകോഴിക്കോട്: കോവിഡ് മരണങ്ങൾ വർധിച്ചതോടെ കോഴിക്കോട്ടെ ശ്മശാനങ്ങളിലും തിരക്കേറി. നഗരത്തിൽ ദിവസം 19 കോവിഡ് മൃതദേഹങ്ങൾവരെ എത്തുന്നതായി നഗരസഭ ആരോഗ്യവിഭാഗം അറിയിച്ചു. കഴിഞ്ഞ മൂന്ന് ദിവസമായി ദിനേന 15നും 19നും ഇടയിൽ കോവിഡ് ബാധിതരുടെ മൃതദേഹങ്ങളാണ് ദഹിപ്പിക്കാനായി എത്തുന്നത്.\nനേരത്തേ എട്ട് മൃതദേഹങ്ങൾ വരെയാണ് വന്നിരുന്നത്. ഖബറടക്കം നടത്തിയ മൃതദേഹങ്ങൾ ഇതിന് പുറമെയാണ്. നിലവിലുള്ള സാഹചര്യത്തിൽ 20 മൃതദേഹങ്ങൾ വരെ ദഹിപ്പിക്കാനുള്ള സൗകര്യമുണ്ടെന്ന് അധികൃതർ പറഞ്ഞു. എന്നാൽ, തുടർച്ചയായി ജോലിചെയ്യുന്ന തൊഴിലാളികളുടെയും മറ്റും മാനസിക–ശാശീരിക ബുദ്ധിമുട്ട് പ്രശ്നമാണ്.\nനഗരത്തിൽ വെസ്റ്റ്ഹിൽ, മാവൂർ റോഡ്, പുതിയപാലം, മാനാരി, മാങ്കാവ്, ഗോതീശ്വരം, നല്ലളം എന്നിവിടങ്ങളിലാണ് പൊതുശ്മശാനങ്ങളുള്ളത്. ഇതിൽ വെസ്റ്റ്ഹിൽ, ഗോതീശ്വരം, മാവൂർ റോഡ് എന്നിവിടങ്ങളിലാണ് കോവിഡ് മൃതദേഹങ്ങൾ സംസ്കരിക്കുന്നത്്. കണ്ണമ്പറമ്പ് അടക്കം ഖബറിടങ്ങളിലും കോവിഡ് മൃതദേഹങ്ങൾ മറമാടുന്നു.\nമാവൂർ റോഡിൽ നവീകരണപ്രവർത്തനങ്ങൾ നടക്കുന്നതിനാൽ പരമ്പരാഗത രീതിയിലുള്ള ദഹിപ്പിക്കൽ നടക്കുന്നില്ല. വൈദ്യുതിശ്മശാനം മാത്രമേ പ്രവർത്തിക്കുന്നുള്ളൂ. വെസ്റ്റഹില്ലിൽ തിരക്ക് കൂടാൻ ഇത് പ്രധാന കാരണമാണ്. മാവൂർ വൈദ്യുതി ശ്മശാനം ഒരെണ്ണം മാത്രമാണ്. ഇവിടെ ഒരു മൃതദേഹം സംസ്കരിച്ച് കഴിഞ്ഞ് രണ്ട് മണിക്കൂറിന് ശേഷം മാത്രമേ മറ്റൊന്ന് എടുക്കാനാവൂവെന്നതും തിരക്കിന് കാരണമാണ്.\nനഗരത്തിന് പുറത്തുനിന്ന് വരുന്ന മൃതദേഹങ്ങളും ഏറിവരുന്നു. കുഴഞ്ഞുവീണും മറ്റ് അസുഖങ്ങൾക്ക് ചികിത്സതേടുകയും ചെയ്ത് മരണശേഷം കോവിഡ് േപാസിറ്റിവായവരുടെ എണ്ണവും കൂടിവരുന്നു.\nമാവൂർ റോഡിൽ പരമ്പരാഗത സംസ്കാരം നടത്താനാവാത്തതിനാൽ പുതിയ പാലം ശ്മശാനത്തിൽ ദിവസം അഞ്ച് മൃതദേഹങ്ങൾ വരെ എത്താൻ തുടങ്ങിയിട്ടുണ്ട്. വിവിധ ശ്മശാനങ്ങളിൽ ഗ്യാസിൽ ദഹിപ്പിക്കാൻ സൗകര്യം ഒരുക്കാനുള്ള നടപടികൾ തുടങ്ങിയിട്ടുണ്ട്.\nTAGS:covid 19 Kozhikode covid deaths\nNews Summary - Authorities say there is no need to worry about overcrowding in cemeteries


idaneram: ഡോ: വി.കെ.രാധാമണി - നേട്ടങ്ങളുടെ നെറുകയില് ഒരു ദളിത് വനിത\nഡോ: വി.കെ.രാധാമണി - നേട്ടങ്ങളുടെ നെറുകയില് ഒരു ദളിത് വനിത\nനഷ്ടപ്രതാപ കാലഘട്ടത്തിനുശേഷം, നൂറ്റാണ്ടുകളായി അടിമകളായി വില്ക്കപ്പെടാനും, മൃഗങ്ങളേക്കാള് കഷ്ടമായി ജീവിക്കാനും വിധിക്കപ്പെട്ടതുകൊണ്ട് സാമൂഹിക - സാമ്പത്തിക - സാംസ്‌ക്കാരിക - അധികാരമേഖലകളില് നിന്നും പിന്തള്ളപ്പെട്ടുപോയ ഇന്ത്യയിലെ വലിയൊരു ജനവിഭാഗത്തിന്റെ പ്രതിനിധികളെങ്കിലും, മഹാനായ ഡോക്ടര് ബി.ആര്. അംബേദ്കര് ഇന്ത്യന് ഭരണ ഘടനയില് തുന്നിച്ചേര്‍ത്ത സംവരണ പരിരക്ഷകളുടെ പിന്‍ബലത്തില് വിദ്യാഭ്യാസം നേടാനും, പ്രതിസന്ധി ഘട്ടങ്ങളേയും അതിജീവിക്കാനുള്ള മനക്കരുത്ത് ആര്‍ജ്ജിക്കാനും, പൊതുജനങ്ങളുടെ സ്‌നേഹാദരങ്ങള് നേടിയെടുക്കാനും കഴിഞ്ഞതിലൂടെ ദേശീയതലത്തില് വ്യത്യസ്തരാകുകുയാണ് കോട്ടയം ജില്ലയിലെ കല്ലറ ഗ്രാമത്തിലെ വരീപ്പള്ളില് വീട്ടില് ഡോക്ടര് വി.കെ. രാധാമണിയും വി.വി. ഭാസ്‌ക്കരന് സാറും.\n23-ാം വയസ്സില് 1979-ല് കോട്ടയം മെഡിക്കല് കോളേജില് നിന്നും എം.ബി.ബി.എസ്. പാസായ ഡോക്ടര് വി.കെ. രാധാമണി ഓരോ വര്‍ഷം കോട്ടയം മെഡിക്കല് സെന്റര് ആശുപത്രിയിലും, മൂവാറ്റുപുഴ നെടുഞ്ചാലില് ആശുപത്രിയിലും സേവനം അനുഷ്ഠിച്ചു. 1984ല് സ്വന്തം ഉടമസ്ഥതയില് കല്ലറയില് ബിന്ദു നഴ്‌സിംഗ് ഹോം ആരംഭിച്ചു. വളരെ പ്രശസ്തമായി പ്രവര്‍ത്തിച്ചു വരുന്ന ഈ സ്ഥാപന ത്തിന്റെ സില്‍വര് ജൂബിലി ആഘോഷം 2009-ല് പൊതുജനങ്ങളുടേയും അഭ്യുദയകാംക്ഷി കളുടേയും സഹകരണ ത്തോടെ നടക്കുകയുണ്ടായി.\nഡോക്ടര് വി.കെ. രാധാമണി മെഡിക്കല് ഡിഗ്രിയെടുത്ത് ഇപ്പോള് 34 വര്‍ഷമാകുന്നു. ഇതിനിടയില് വിവിധ മെഡിക്കല് കോളേജുകളിലും വന്‍കിട ആശുപത്രികളിലും വിവിധ പരിശീലന കോഴ്‌സുകളും ഡിഗ്രി കോഴ്‌സുകളും വിജയകരമായി പൂര്‍ത്തീകരിച്ചിട്ടുണ്ട്. കോട്ടയം മെഡിക്കല് കോളേജില് ജനറല് മെഡിസിനിലം, കാരിത്താസ് ആശുപത്രിയില് കാര്‍ഡിയോജിയിലും ലഭിച്ച സീനിയര് ഹൗസ് സര്‍ജന്‍സി കോഴ്‌സുകള് ആദ്യകാലത്ത് ആശുപത്രി നടത്തിപ്പില് ഏറെ ഗുണകര മായിട്ടുണ്ട്.\n2000-ത്തില് തിരുവനന്തപുരം മെഡിക്കല് കോളേജില്‍നിന്നും ഗൈനക്കോളജി, പീഡിയാട്രിക്‌സ്, കമ്മ്യൂണിറ്റി മെഡിസിന് എന്നീ വിഷയങ്ങളില് P.G.D.M.C.H (IGNOU) പി.ജി. ഡിപ്ലോമയും, 2006-ല് കൊച്ചി അമൃത മെഡിക്കല് കോളേജില് (AIMS) നിന്നും ജിറിയാട്രിക്‌സില് P.G.D.A.M.പിജി. ഡിപ്ലോമയും, 2008-ല് എം.ജി. യൂണിവേഴ്‌സിറ്റിയില് നിന്ന് ബിഹേവിയറല് സയന്‍സില് M.Phil ഡിഗ്രിയും, 2009 ഡല്‍ഹി I.M.A.C.G.P. യില് നിന്ന് ഫാമിലി മെഡിസിന് വിഭാഗത്തില് F.C.G.P. ഡിഗ്രിയും ഡോക്ടര് രാധാമണിയും കരസ്ഥമാക്കിയിട്ടുണ്ട്. ഇപ്പോള് അണ്ണാമല യൂണിവേഴ്‌സിറ്റിയുടെ ഡയബറ്റിക് ഉപരിപഠന കോഴ്‌സിന്റെ പരീക്ഷയ്ക്ക് തയ്യാറെടുത്തു കൊണ്ടിരിക്കുന്നു.\nH.I.V / AIDS, RNTCP (ക്ഷയരോഗം) I.D.A. (ഡയബറ്റിക്, പ്രാണായാമം, വൃദ്ധജനപരിചരണം, പാലിയേറ്റീവ് കെയര് തുടങ്ങിയ വിഷയങ്ങളില് വിവിധ പഠന കോഴ്‌സുകളില് ഡോക്ടര് രാധാമണി പങ്കെടുത്തിട്ടുണ്ട്. ഇതോടൊപ്പം കോട്ടയം മെഡിക്കല് കോളേജിലെ അദ്ധ്യാപകരും സഹപാഠികളുമായ വകുപ്പു മേധാവികളായ ഡോക്ടര്‍മാരുടെ മേല്‍നോട്ടത്തില് നടത്തപ്പെടുന്നതും, ആധുനിക രോഗ - രോഗചികിത്സാ സംബന്ധവുമായ അനവധി കോഴ്‌സുകളിലും പഠന ക്ലാസ്സുകളിലും സാന്ദര്‍ഭികമായും പ്രത്യേക ക്ഷണിതാവായും പങ്കെടുക്കാന് ഡോക്ടര് രാധാമണിക്ക് കഴിഞ്ഞിട്ടുണ്ട്.\nഡോക്ടര് രാധാമണി വഹിച്ചുകൊണ്ടിരിക്കുന്ന ഔദ്യോഗിക സ്ഥാനങ്ങളും, സംഘടനാബന്ധവും\n1. ഫിസിഷ്യന് കൗണ്‍സില് - സംസ്ഥാനതലം\n2. ക്ഷയരോഗനിവാരണ സമിതി അംഗം - ജില്ലാതലം\n3. പ്രമേഹരോഗനിവാരണസമിതി അംഗം - ജില്ലാതലം\n4. I.M.A ആയുഷ്‌ക്കാല അംഗം\n5. Q.P.M.P.A ആയുഷ്‌ക്കാലഅംഗം\n6. I.M.A സംസ്ഥാന വര്‍ക്കിംഗ് കമ്മറ്റി അംഗം\n7. Q.P.M.P.A. ജില്ലാ എക്‌സിക്യൂട്ടീവ് കമ്മറ്റി അംഗം\n8. I.M.A വൈക്കം ബ്രാഞ്ച് പ്രസിഡന്റ്\n9. I.M.A വൈക്കം ബ്രാഞ്ച് രക്ഷാധികാരികളില് ഒരാള്\n10. I.M.A വുമണ്‍വിംഗ് സംസ്ഥാനകമ്മിറ്റി അംഗം\n11. ഭാരതീയ ദളിത് സാഹിത്യഅക്കാദമി ദേശീയ എക്‌സിക്യൂട്ടീവ് കമ്മറ്റി അംഗം\n12. സാംബവ മഹാസഭ മെഡിക്കല് യൂണിറ്റ് സംസ്ഥാന ഡയറക്ടര്\n13. സാംബവ വനിതാസമാജം രക്ഷാധികാരി (മുന് സംസ്ഥാനപ്രസിഡന്റ്)\nഡോക്ടര് രാധാമണി നേതൃത്വം നല്‍കുന്ന പ്രധാന പ്രവര്‍ത്തനങ്ങള്\n1. 30 വര്‍ഷമായി ആശുപത്രി നടത്തിപ്പ്\n2. മെഡിക്കല് ക്യാമ്പുകള്\n3. ആരോഗ്യ ബോധവല്‍ക്കരണ പഠനക്ലാസ്സുകള്\n4. കൗമാരപ്രായക്കാര്‍ക്ക് മെഡിക്കല് കൗണ്‍സലിംഗ്\n5. സ്ത്രീകള്‍ക്ക് പ്രത്യേക പഠനക്ലാസ്സുകള്\n6. കല്ലറ (വൈക്കം) ഗ്രാമപഞ്ചായത്ത് തല ആരോഗ്യ പ്രവര്‍ത്തനങ്ങള്\n7. സാംബവ മഹാസഭ സംസ്ഥാന മെഡിക്കല്‍യൂണിറ്റിന്റെ പ്രവര്‍ത്തനവും, മെഡിക്കല് ക്യാമ്പുകളും, ആരോഗ്യശാസ്ത്ര പ്രദര്‍ശങ്ങളും\nഡോക്ടര് വി.കെ. രാധാമണിയുടെ മെഡിക്കല് ഗവേഷണ പ്രവര്‍ത്തനങ്ങള്\n1. കല്ലറ (വൈക്കം) ഗ്രാമപഞ്ചായത്തിലും സമീപപ്രദേശങ്ങളിലുമുള്ള കുടിലുകളില് കാണുന്ന ശ്വാസകോശ രോഗങ്ങളും നിവാരണ മാര്‍ഗ്ഗങ്ങളും\n2. ഗ്രാമപ്രദേശങ്ങളിലെ എലിപ്പനിയുടെ വ്യാപനവും പ്രതിരോധമാര്‍ഗ്ഗങ്ങളും നിവാരണമാര്‍ഗ്ഗങ്ങളും\n3. ചിക്കന്‍ഗുനിയ രോഗത്തിന്റെ വ്യാപനവും പ്രതിരോധമാര്‍ഗ്ഗങ്ങളും\n4. ജീവിതശൈലിരോഗങ്ങളുടെ നിയന്ത്രണങ്ങളും പരിഹാരമാര്‍ഗ്ഗങ്ങളും.\nഈ വിഷയങ്ങളെക്കുറിച്ച് ആധികാരികമായി പഠനം നടത്തിയ ഗവേഷണറിപ്പോര്‍ട്ട് പ്രത്യേകമായി തയ്യാറാക്കിയിട്ടുണ്ട്.\nഡോക്ടര് വി.കെ. രാധാമണിക്ക് ലഭിച്ചിട്ടുള്ള അവാര്‍ഡുകളും അംഗീകാരങ്ങളും\n1. മികച്ച സാമൂഹ്യ സേവനത്തിനുള്ള ഭാരതീയ ദളിത് സാഹിത്യ അക്കാദമിയുടെ ഡോക്ടര് അംബേദ്കര് ഫെല്ലോഷിപ്പ് അവാര്‍ഡ് - 2008\n2. ഇന്‍ഡ്യയിലെ മികച്ച് ആരോഗ്യ പ്രവര്‍ത്തനങ്ങള്‍ക്ക് ഭാരതീയ ദളിത് സാഹിത്യഅക്കാദമിയുടെ ദേശീയ പുരസ്‌ക്കാരം - 2010\n3. ഇന്‍ഡ്യന് മെഡിക്കല് അസോസിയേഷന്റെ കേരളത്തിലെ ഏറ്റവും മികച്ച് ഫാമിലി ഡോക്ടര് അവാര്‍ഡ് - 2011\nപട്ടിക വിഭാഗങ്ങളില് സ്വന്തമായി ആശുപത്രി നടത്തുന്നവര് അധികം പേരില്ല. ഗവ. സര്‍വ്വീസില് കയറാതെ മുഴുവന് സമയവും ആശുപത്രി ഇതേ രീതിയില് ഒറ്റയ്ക്ക് നടത്തുന്നത് ഡോക്ടര് വി.കെ. രാധാമണിയല്ലാതെ മറ്റൊരു വനിതയും ഇന്‍ഡ്യയില് ഇല്ല.\nദേശീയതലത്തില് ശ്രദ്ധിക്കപ്പെടുന്ന ഡോക്ടര് വി.കെ. രാധാമണിയുടെ ആരോഗ്യ പ്രവര്‍ത്തന മേഖലകളില് എല്ലാവിധത്തിലുള്ള പ്രോത്സാഹനങ്ങളും മാര്‍ഗ്ഗ നിര്‍ദ്ദേശങ്ങളും നല്‍കുന്ന ഭര്‍ത്താവ് വി.വി. ഭാസ്‌ക്കരന് സാര് പ്രത്യേക അഭിനന്ദനമര്‍ഹിക്കുന്നു. 1975-ല് ജില്ലയിലെ ഒന്നാം റാങ്കോടെ അദ്ധ്യാപന നിയമനം ലഭിച്ച വി.വി. ഭാസ്‌ക്കരന് 22 വര്‍ഷത്തെ സേവനത്തിനുശേഷം പെന്‍ഷന് പറ്റാന്5വര്‍ഷം ബാക്കി നില്‍ക്കെയാണ് ഇദ്ദേഹം സര്‍വ്വീസില് നിന്ന് പിരിഞ്ഞത്. പ്രതികൂലമായി നിരവധി സാഹചര്യങ്ങളെ അതിജീവിച്ചാണ് വി.വി. ഭാസ്‌ക്കരന് മാഷ് ജീവിത പടവുകള് ചവിട്ടി കയറിയത്.\nവായനയെ മറക്കുന്ന മലയാളികളില് വ്യത്യസ്തനാണ് വി.വി. ഭാസ്‌ക്കരന് സാര്. വീട്ടിലെ ഒരു മുറി പൂര്‍ണ്ണമായും പുസ്തകങ്ങള്‍ക്കായി മാറ്റിവച്ചാണ് ഇദ്ദേഹം വായനയുടെ ലോകത്ത് കഴിയുന്നത്. അയ്യായിരത്തോളം പുസ്തകങ്ങള് ഇദ്ദേഹത്തിന്റെ ലൈബ്രറിയിലുണ്ട്. ചെറുപ്പം മുതലേ വായന ശീലമാക്കിയ ഇദ്ദേഹം തിരക്കിനിടയിലും ദിവസേന മൂന്നു മണിക്കൂറില് കുറയാതെ വായനയ്ക്കായി സമയം കണ്ടെത്തുന്നു.\nഭാരതീയ ദളിത് സാഹിത്യ അക്കാദമിയുടെ മികച്ച സാമൂഹ്യ പ്രവര്‍ത്തന ത്തിനുള്ള ഡോ.അംബേദ്കര് പുരസ്‌ക്കാരവും കോട്ടയം ദര്‍ശന അക്കാദമി യുടെ അന്താരാഷ്ട്ര പുസ്തക മേളയോടനുബന്ധി ച്ചുള്ള മികച്ച ഹോം ലൈബ്രറിക്കുള്ള പ്രത്യേക അവാര്‍ഡും ഇദ്ദേഹത്തിനു ലഭിച്ചിട്ടുണ്ട്. കടന്നുവന്ന വഴികള് സാമൂഹിക പ്രതിബന്ധതയോടെ ഓര്‍ക്കുന്ന വ്യക്തിയാണ് വി.വി. ഭാസ്‌ക്കരന്‍സാര്. അതുകൊണ്ടുതന്നെ ജനിച്ച സമുദായത്തോട് പ്രത്യേക മമതയും കടപ്പാടും കാത്തുസൂക്ഷിക്കുന്നു ഇദ്ദേഹം. സാംബവ മഹാസഭയുടെ പ്രവര്‍ത്തനങ്ങളില് 13-ാം വയസ്സുമുതല് സജീവമായി പങ്കെടുക്കുന്നു. 53 വര്‍ഷത്തെ സമുദായ പ്രവര്‍ത്തനത്തിനിടയില് ശാഖാതലം മുതല് സംസ്ഥാനതലം വരെ വിവിധ ഔദ്യോഗിക സ്ഥാനങ്ങള് വഹിച്ചിട്ടുള്ള ഇദ്ദേഹം ഇപ്പോള് സാംബവമഹാസഭയുടെ സംസ്ഥാന രജിസ്ട്രാര് ആയി പ്രവര്‍ത്തിക്കുന്നു.\nat ഏപ്രിൽ 26, 2015


ബീഫുലർത്തിയുലാത്തുന്ന ശ്രാവണചന്ദ്രിക : നിരഞ്ജൻ - നവമലയാളി | NAVAMALAYALI\nBy നിരഞ്ജൻ / December 15, 2015\nബീഫുലർത്തിയുലാത്തുന്ന ശ്രാവണചന്ദ്രിക : നിരഞ്ജൻ\nകാല്പനികതയുടെ സജീവമായ സ്വാധീനം നിലനിന്നിരുന്ന കാലത്ത് ഭക്ഷണപദാർത്ഥങ്ങൾ കഴിവതും കുതിർത്ത് അതീവമൃദുലമായാണ് സ്ത്രീപുരുഷഭേദമന്യേ മലയാളികൾ ഭക്ഷിച്ചിരുന്നത്. ചട്ണിയുടെ കുളത്തിൽ വിരിഞ്ഞ വെള്ളാമ്പൽ ഇഡ്ഡലികൾ എന്ന് ചങ്ങമ്പുഴക്കാലത്ത് തേർഡ്…\nകാല്പനികതയുടെ സജീവമായ സ്വാധീനം നിലനിന്നിരുന്ന കാലത്ത് ഭക്ഷണപദാർത്ഥങ്ങൾ കഴിവതും കുതിർത്ത് അതീവമൃദുലമായാണ് സ്ത്രീപുരുഷഭേദമന്യേ മലയാളികൾ ഭക്ഷിച്ചിരുന്നത്. ചട്ണിയുടെ കുളത്തിൽ വിരിഞ്ഞ വെള്ളാമ്പൽ ഇഡ്ഡലികൾ എന്ന് ചങ്ങമ്പുഴക്കാലത്ത് തേർഡ് ഫോം പാസായ വി.കെ.എന്റെ പയ്യൻ പിന്നീട് ദില്ലിയിൽ വെച്ച് വർണ്ണിക്കുന്നത് ഓർക്കുക. വെള്ളിമേഘങ്ങളിൽ നിന്നെന്നപോലെ സുനന്ദ സാരിയഴിഞ്ഞുവരുന്നതുപോലുള്ള കാളിദാസസമാനമായ കല്പനകൾ കുഞ്ഞികൃഷ്ണനെന്നതിലുപരി പയ്യൻ ഒരു കുഞ്ഞിരാമൻ നായർ കൂടി ആയിരുന്നു എന്ന് സൂചിപ്പിക്കുന്നതാണ്. വർണനകളുടെ വർണശബളിമകളിൽ കാളിദാസനെപ്പോലെ വിഹരിക്കാനുള്ള സ്വാതന്ത്ര്യം കാണിച്ചിട്ടുള്ള കേരളീയകവിയാണ് പി.കുഞ്ഞിരാമൻ നായർ. പക്ഷേ അദ്ദേഹത്തിന്റെ ഭക്ഷണശീലങ്ങളിൽ വേണ്ടത്ര പഠനം നടന്നിട്ടില്ല. (ഇനിയും ഡോക്ടറേറ്റെടുക്കാൻ ബാക്കിയുള്ള പുതുകവികളായ കോളേജദ്ധ്യാപകരാരെങ്കിലും ഒന്ന് ശ്രദ്ധിക്കുന്നത് നന്നായിരിക്കും). നിത്യകാമുകിയെത്തേടിയുള്ള പി യുടെ യാത്രകളിലൊന്നും പൊറോട്ട കുതിർത്തു കഴിക്കുന്നത് പരാമർശിച്ചിട്ടില്ല എന്നത് കഴിഞ്ഞ അദ്ധ്യായത്തിൽ പരാമർശിച്ച പൊറോട്ടയുടെ പ്രചാരകാലത്തെക്കുറിച്ച് ആശയക്കുഴപ്പമുണ്ടാക്കുന്ന വസ്തുതയാണ്. അതല്ലെങ്കിൽ നിളാതീരത്തുകൂടിയുള്ള അലഞ്ഞുനടത്തങ്ങൾക്കൊപ്പം “ചന്തമെഴും ചന്ദ്രസൂര്യരാലേ പന്തുകളിപ്പവനാരു ചാരേ..!?” എന്നൊക്കെ പ്രപഞ്ചാതിശയങ്ങളെ ആകാശവിശാലതകളിൽ മേഘരൂപനായി വീക്ഷിച്ച പി, ക്ഷീരപഥത്തോട് (milky way) രൂപസാദൃശ്യമുള്ള പാലിൽ കുതിർന്ന പൊറോട്ടയെക്കുറിച്ചെങ്കിലും തീർച്ചയായും കവിതയെഴുതുമായിരുന്നു.\nആധുനികതയുടെ കടന്നുവരവിനു ശേഷമാണ് സസ്യേതരമായ ഭക്ഷണപദാർത്ഥങ്ങൾ സാംസ്കാരികമായ അംഗീകാരം നേടിയെടുത്തത്. അതിനു മുമ്പ് സിനിമയിലെ നായകന്മാർ കഴിവതും വെജിറ്റേറിയന്മാരായിരുന്നു. ക്യാമറ ഓണാക്കിക്കഴിഞ്ഞാൽ മദ്യപിക്കുകയോ പുകവലിക്കുകയോ പതിവില്ലായിരുന്നു. പ്രേംനസീർ പോലും വളരെ ശങ്കിച്ചാണ് സി.ഐ.ഡി റോളുകൾ ചെയ്യുന്ന നേരത്ത് കുറ്റാന്വേഷണത്തിന്റെ പ്രത്യേകഘട്ടങ്ങളിൽ പുക ഊതി വിടേണ്ട ആവശ്യത്തിലേക്കായി സിഗററ്റ് കൊളുത്തിയിരുന്നത്. നായികമാരാകട്ടെ ശാലീനസുന്ദരമായ കയ്ക്കിലപ്പിടുത്തങ്ങളിൽ വളകിലുക്കങ്ങളോടെ ചോറിനോടൊപ്പം കണ്ണീർവാർത്തുകൊണ്ട് പതിവ്രതകളായി വർത്തിച്ചു. വടക്കിണിപ്പുറത്തെ ചെമ്പുകൾക്കൊപ്പം കൂട്ടിമുട്ടിക്കലമ്പുന്ന പ്രണയരംഗങ്ങളുടെ ഫ്രെയിമുകളിൽ പലപ്പോഴും അടുക്കളക്കരി പുരണ്ടു. കോണിച്ചുവടുകളിൽ ഓട്ടുഗ്ലാസുകൾ തട്ടിവീണു. കുഞ്ചാക്കോയുടെ വടക്കൻപാട്ടുസിനിമകളിലൂടെ മരുമക്കത്തായത്തിൽ നിന്നും തെന്നിമാറാൻ തുടങ്ങിയ മലയാളസിനിമ കൂട്ടുകുടുംബങ്ങളിൽ നിന്നും വേർപിരിഞ്ഞ് മദ്രാസിലും മറ്റും ചെറിയ കുടുംബങ്ങളായി വെച്ചുണ്ട് പാർക്കാൻ തുടങ്ങിയതോടെയാണ് സസ്യേതരഭക്ഷണങ്ങളുടെ ഹോട്ടൽശീലങ്ങളൊക്കെ നിത്യവും സാധാരണവുമായിത്തുടങ്ങിയത്. മറുനാട്ടിൽ ഒരു മലയാളി എന്ന അത്യധികം വിപ്ലവകരമായ ചലച്ചിത്രത്തിൽ പ്രേംനസീർ എന്ന മുസ്ലീം ഒരു ബ്രാഹ്മണയുവാവെന്ന നാട്യത്തിൽ “ കാളീ ഭദ്രകാളീ കാത്തരുളൂ ദേവീ “ എന്ന് അമ്മങ്കുടമേന്തി നൃത്തം ചെയ്യുകയും മദ്രാസിലെ ഒരു ബ്രാഹ്മണാൾ കാപ്പി ശാപ്പാട് ഹോട്ടലുടമയുടെ മകളുമായി പ്രണയത്തിലാവുകയും ഒടുവിൽ ഉടമസ്ഥനായ അടൂർഭാസി അസ്സൽ ബീഫ്ഫ്രൈ അച്ചായനാണെന്ന ക്ലൈമാക്സിൽ കേരളത്തിലെ ഭക്ഷണപ്രേമികളെയൊന്നടങ്കം ആഹ്ലാദഭരിതരാക്കുകയും ചെയ്തത് നിർമാല്യത്തിലെ പി.ജെ.ആന്റണിവെളിച്ചപ്പാട് വിഗ്രഹത്തിനു നേരെ കാർക്കിച്ചുതുപ്പുന്ന രംഗത്തോളം തന്നെ തികച്ചും കേരളീയമായ ഒരു പൊതുബോദ്ധ്യത്തിന്റെ സഹിഷ്ണുതാസമ്പന്നമായ ഭൂതകാലം അടയാളപ്പെടുത്തുന്ന സംഭവമാണ്. അമ്മയെത്തല്ലിയാലും രണ്ടുണ്ടു പക്ഷം എന്ന മലയാളമാദ്ധ്യമസംസ്കാരത്തിന്റെ പരസ്യവാചകം തന്നെയാണ് സ്വന്തം അമ്മയുടെ ഘാതകനെന്ന് പുരാണങ്ങളിലെ എഫ്.ഐ.ആറുകളിൽ പേരുണ്ടായിട്ടും കേരളം സൃഷ്ടിച്ചതിലുള്ള ഭൂമിശാസ്ത്രപരമായ സംഭാവനകൾ പരിഗണിച്ചുകൊണ്ട് ശ്രീ.പരശുരാമന് സാഹചര്യങ്ങളുടെ ആനുകൂല്യം നൽകിയ മാപ്പനുവദിക്കാൻ എസ്സെൻഡീപ്പിക്കാരും ബീജേപ്പിക്കാരും കമ്യൂണിസ്റ്റുകാരും കോൺഗ്രസ്സുകാരുമൊക്കെയായ കേരളജനതയെ തയ്യാറാക്കിയ ഈ പൊതുബോദ്ധ്യത്തിന്റെ ആദിമൂലം. ഈപ്പറഞ്ഞ വർഗ്ഗവർഗ്ഗീയബഹുജനങ്ങളെല്ലാം തന്നെ ഗോവെന്നല്ല സർവ്വചരാചരചരങ്ങളുടെയും മാതാപിതാക്കളെ വെന്തു കഴിഞ്ഞാൽ സ്വാദുണ്ടോ എന്ന ഒറ്റ പരിഗണന വെച്ചുകൊണ്ട് അശേഷം കുറ്റബോധമില്ലാതെ കറിവെച്ചുകഴിക്കുന്നതിലും ബില്ലടച്ച് പാഴ്സലായി വാങ്ങിച്ചുകൊണ്ടുപോവുന്നതിലും പരശുരാമന്റെ മഴുവിന് കാര്യമായ സ്വാധീനമുണ്ടെന്നുതന്നെ വേണം കരുതാൻ. പരശുറാം എക്സ്പ്രസ്സിലെ കാറ്ററിംഗ് ചോറും കാളനും ഓലനും അവിയലുമായി പരിമിതപ്പെടുത്താനുള്ള ഉത്തരവൊന്നുമിറക്കാൻ രാജേട്ട മന്ത്രിയായിരുന്ന കാലത്തുപോലും ധൈര്യപ്പെടാതിരുന്നതും ഈ ചരിത്രപരമായ കാരണങ്ങളാലാണ്.\nആധുനികതയുടെ കടന്നുവരവാൽ സൃഷ്ടിക്കപ്പെട്ട നോൺ–വെജിറ്റേറിയൻ ബിംബസമൃദ്ധികൾ അപ്പപ്പോൾത്തന്നെ ഹലാലായി കൊന്ന് തോലുരിച്ചുവിൽക്കുന്ന നിരൂപകരുടെ വലിയൊരു തൊഴിൽമേഖലതന്നെ ഇടക്കാലത്ത് കേരളത്തിൽ രൂപപ്പെട്ടു. എം.മുകുന്ദന്റെ കൊടകരയിലെ ആടുകൾ എന്ന ചെറുകഥ പ്രസിദ്ധീകരിച്ചതിനെത്തുടർന്ന് ആട്ടിറച്ചിവില്പനയിൽ ഉണ്ടായ കുത്തനെയുള്ള ഒരു ഇടിവ് ഒഴിച്ചുനിർത്തിയാൽ തൊഴുത്തുകളും അറവുശാലകളും സമാധാനപരമായി സഹവർത്തിച്ചുപോന്ന മലയാളസാഹിത്യത്തിന്റെ സമ്പദ്സമൃദ്ധമായ ഒരു കാലഘട്ടമായിരുന്നു അത്. (പ്രശസ്ത ചരിത്രകാരനായ ശ്രീ.സജീവ് എടത്താടൻ വിശാലമനസ്കന്റെ കൊടകരപുരാണത്തിൽ ഈ ചെറുകഥ പരാമർശിക്കപ്പെട്ടതായി ശ്രദ്ധയിൽ പെടാത്തത് വായനയിലുള്ള പിഴവായിരിക്കില്ലെന്നും ആട്ടിറച്ചിലോബിയുടെ സമ്മർദ്ദത്താൽ ചെയ്ത ക്ഷന്തവ്യമായ ഒരു ഒഴിവാക്കലായിരിക്കുമെന്നും കരുതുന്നു)\nചലച്ചിത്രരംഗത്തെ മാറ്റങ്ങളും സ്വാഭാവികമായ തുടർച്ചകളായിരുന്നു. വീടുവിട്ടിറങ്ങിപ്പോയ അസുരവിത്തുകളടക്കം സസ്യേതരപ്രിയരായ കാർണിവോറസ് നായികാനായകന്മാർ മലയാളസിനിമയുടെ മലരണിക്കാടുകളിൽ സ്വതന്ത്രരായി മരം ചുറ്റിയിരുന്നതിലും പുഷ്പതല്പങ്ങളിൽ കെട്ടിപ്പിടിച്ചുപ്രണയിച്ചിരുന്നതിലും അസ്വാഭാവികമായി ഒന്നും തന്നെ മലയാളികൾക്ക് തോന്നിയിരുന്നില്ല എന്നത് ചില്ലറക്കാര്യമല്ല. പരസ്പരം പനിച്ചുകൊണ്ട് പൊടിയരിക്കഞ്ഞിയും ചമ്മന്തിയും ചുട്ട പപ്പടവും കഴിക്കുന്ന പിഞ്ഞാണപ്രണയം (പ്ലെയ്റ്റോണിക് ലവ് എന്ന് മലയാളം)മുതൽ വറുത്തരച്ച മാംസനിബദ്ധാനുരാഗം വരെ ഏതൊരു ശീലത്തിനും അനുസൃതമായ ഭാവുകത്വപരിണാമസിദ്ധാന്തം കണ്ടുപിടിക്കാൻ കെല്പുള്ള ചാൾസ് ഡാർവിൻ ബുദ്ധിയും നിലനില്പ് എന്ന ഒറ്റ വിഷയത്തിന് അനുയോജ്യമായ സ്വാംശീകരണസന്നദ്ധതയും അതിജീവനശേഷിയും (survival of the fittest അഥവാ ഫിറ്റായി അതിജീവിക്കൽ) അനേകം തവണ തെളിയിച്ചുകഴിഞ്ഞ മിടുക്കന്മാരും മിടുക്കികളുമാണ് മലയാളികൾ. പോത്തൻ എന്നൊക്കെ പേരുള്ള ഒരു നായകനടനുവേണ്ടി ചാമരം വീശിനിന്നൂ….എന്നൊക്കെ പാടാനും നേരിയ മഞ്ഞിന്റെ ചുംബനം കൊണ്ടൊരു പൂവിൻ കവിൾ തുടുത്തൂ എന്നൊക്കെ ബിംബിക്കാനും സന്നദ്ധതയുള്ള മലയാളചലച്ചിത്രഗാനകാവ്യശാഖയിൽ സമീപഭാവിയിൽത്തന്നെ താഴെക്കൊടുത്തിരിക്കുന്ന വിധമൊക്കെ ഒരു പ്രണയഗാനം പുഷ്പിക്കുമെന്ന് ഭക്ഷണത്തിന്റെ രാഷ്ട്രീയം മുൻനിർത്തിക്കൊണ്ട് പ്രതീക്ഷിക്കുന്നു.\n“ തലതുവർത്താതെ ഉലാത്തുന്നതെന്തേ\nബീഫുലർത്താൻ വന്ന ശ്രാവണചന്ദ്രികേ\nCategories: കേരളാ ബുഫെ (വറുത്തരച്ച ചരിത്രത്തോടൊപ്പം), സാഹിത്യം


Interior Plants | ചെടികൾ അലങ്കാരത്തിന് മാത്രമല്ല വീടിനുള്ളിൽ പോസിറ്റീവ് എനർജി നൽകുന്നതിനും കഴിവുള്ളവയാണ്. വീട്ടിനുള്ളില് ശുദ്ധവായു ഉറപ്പുവരുത്താനും ഇവയ്ക്ക് സാധിക്കുമെന്നാണ് പഠനങ്ങൾ പറയുന്നത്. - Malayalivartha.com Widgets Magazine\nബിജെപി ആഘോഷം തുടങ്ങി; മഹാരാഷ്ട്രയില് വീണ്ടും ദേവേന്ദ്ര ഫഡ്‌നാവിസ്\nബാല് താക്കറെയുടെ സ്വപ്നത്തിനായാണ് താന് പോരാടിയത്; സോണിയക്കും പവാറിനും നന്ദി, ഗവര്‍ണര്‍ക്ക് പരിഹാസം; യഥാര്‍ഥ ശിവസൈനികര് തനിക്ക് ഒപ്പമുണ്ടെന്ന് താക്കറെ; ഇനിയെന്ത്?\nവലിഞ്ഞു മുറുക്കി GST, ഇളവുകൾ നീക്കം ചെയ്യാൻ തീരുമാനം; ആശുപത്രി ചിലവും ദൈനം ദിന ചെലവും വർധിക്കും .. പാക്കേജുചെയ്ത തൈര്, ലസ്സി, മോര്, ഭക്ഷ്യധാന്യങ്ങൾ, ധാന്യങ്ങൾ, തേൻ, പപ്പടം, കൂടാതെ ബ്രാൻഡ് ചെയ്യപ്പെടാത്ത നിരവധി ഭക്ഷ്യവസ്തുക്കൾ എന്നിവയ്ക്ക് നികുതി ഈടാക്കും..പ്രതിദിനം 5,000 രൂപയ്ക്ക് മുകളിൽ നിരക്കുള്ള ആശുപത്രി മുറികൾക്ക് GST ..\nസംസ്ഥാനത്ത് തുടര്‍ച്ചയായ രണ്ടാം ദിനവും സ്വര്‍ണവിലയില് കുറവ്... പവന് 80 രൂപ കുറഞ്ഞു\nകോവിഡ് രോഗികളെ കാത്തിരിക്കുന്നത് ഈ അപകടം: റിപ്പോർട്ട് പുറത്ത്\nമഴക്കാലത്തെ ഷൂവിലെ രൂക്ഷഗന്ധം ആത്മവിശ്വാസത്തെ തകർക്കുന്നുണ്ടോ? ചെയ്യേണ്ടത് ഇത്രമാത്രം\nഎല്ലാം ഫെയ്ക്കായിരുന്നു... കാസ്റ്റിങ് കൗച്ച് വെളിപ്പെടുത്തലുമായി ടെലിവിഷന് താരം\nഇടവേള ബാബുവിനെ കൈ പിടിച്ചുയർത്തിയത് താനാണ്... ആ ആളാണ് ഇപ്പോൾ തനിക്കെതിരെ പറയുന്നത്.. എ എം എം എ ഒരു ചാരിറ്റബിൾ സൊസൈറ്റിയാണെന്ന് ഇടവേള ബാബു തന്നെ പഠിപ്പിക്കേണ്ട ! സംഘടനയെ ചാരിറ്റബിൾ സൊസൈറ്റി ആയി രജിസ്റ്റർ ചെയ്തത് താനാണെന്നും കെ ബി ഗണേഷ് കുമാർ ..\nഇന്ത്യയോട് പൊരുതി തോറ്റ് അയര്‍ലന്‍ഡ്.... അവസാന ഓവര് വരെ ആവേശം അലതല്ലിയ മത്സരത്തില്4റണ്‍സിന് ജയം കരസ്ഥമാക്കി ഇന്ത്യ...\nബ്ലെസ്സിലി ഔട്ട് ഓഫ് ട്രാക്കായി തുടങ്ങിയിട്ട് രണ്ടാഴ്ചയായി; അനിയാ നിന്നോടുള്ള ഇഷ്ട്ടം എനിക്ക് തുടങ്ങിയത് എന്ന് മുതലാണെന്ന് ചോദിച്ചാൽ ആപ്പിൾ കടിച്ചൊരു വരവ് വന്നില്ലേ ഹെൽത്ത്‌കെയർ ടാസ്കിൽ അന്ന് മുതലാണ്; പക്ഷേ ഇപ്പൊ ഉള്ള പോക്ക് അത് കുട്ടീ നിന്നെ ഇഷ്ട്ടപെടുന്ന ഓരോരുത്തർക്കും വേദന ഉണ്ടാക്കുന്നു; എന്തായാലും ഇനി ഈ ഒരാഴ്ച കൊണ്ട് എന്ത് മറിമായം ആണ് നീ കാട്ടാൻ പോകുന്നത് എന്ന് മനസിലാകുന്നില്ല; ദിൽഷക്കു നല്ലൊരു വാണിംഗ് കൊടുത്ത് ബ്ലസിലിയെ നിർത്താവുന്നതേ ഉളളൂ; തുറന്നടിച്ച് അശ്വതി\nപൊളിച്ചടുക്കി സൂര്യ!! തെന്നിന്ത്യൻ സിനിമയിൽ ഇതാദ്യം.... ഓസ്കർ അക്കാദമി അംഗമാവാൻ സൂര്യക്ക് ക്ഷണം... ആർത്തുവിളിച്ച് ആരാധകർ, ഇത് തെന്നിന്ത്യൻ സിനിമയുടെ അഭിമാനം... ആശംസകളുമായി ആ താരവും!! അംഗങ്ങളിൽ അഭിമാനമായി ഡൽഹി മലയാളിയും!!\nആകെ നാറി മലയാളസിനിമ! തിലകൻ സാറിനോട് കാണിച്ച നെറികേട് മലയാളികൾ ഒരിക്കലും മറക്കില്ല മലയാളസിനിമയിൽ ചില പുഴുക്കുത്തുകൾ ഉണ്ടെന്നു ജഗതിശ്രീകുമാർ പണ്ടേ പറഞ്ഞിട്ടുള്ളതാണ്... ഇപ്പോൾ കുറ്റം ആരോപിക്കപ്പെട്ട നടൻമാർ ചെയ്തപോലുള്ള എന്ത് കുറ്റം ആണ് ഷമ്മി ചെയ്തത്..? ഇടവേള ബാബുവിനും അമ്മയ്ക്കുമെതിരെ പൊങ്കാല\nസ്റ്റൈലൻ ഗെറ്റപ്പിലും മഞ്ഞച്ചരടിൽ കോർത്ത താലി തന്റെ ഹൃദയത്തോട് ചേർത്ത് നയൻസ്! ലുക്കിന് അനുസരിച്ച് ആചാരവും ഒരുപോലെ കൊണ്ടുപോകുന്നല്ലോ എന്ന് ആരാധകർ\nഎന്റെ ജീവിതത്തിലേക്ക് ഒരു മഴവില്ലിനെപ്പോലെ കടന്നുവന്നയാളാണ് നിങ്ങള്.. നിങ്ങളുടെ വരവോട് ജീവിതം കൂടുതല് മനോഹരമായി.. എന്റെ മുഖത്തെ പുഞ്ചിരിക്ക് കാരണം നിങ്ങളാണ്..13ാം വിവാഹ വാര്‍ഷികത്തിന് ദിവസങ്ങള് ശേഷിക്കവെ പ്രിയതമന്റെ വിയോഗം! ഇതെങ്ങനെ താങ്ങാനാകും\nആരും ആരെയും എടുക്കേണ്ട ആവശ്യമില്ല... താന് ഒരു സ്ത്രീയാണ്, പാഴ്‌സലല്ല.. തനിക്ക് വിശ്രമിക്കേണ്ട ആവശ്യമില്ല; ഗര്‍ഭിണിയായ ആലിയ ലണ്ടനില് ഷൂട്ടിംഗ് തിരക്കില്.. ആലിയയെ തിരികെ കൊണ്ടുവരാന് തയ്യാറെടുത്ത് റണ്‍ബീര്! ഒടുക്കം പൊട്ടിത്തെറിച്ച് ആലിയ\nഹോം വീട് പൂന്തോട്ടം\n17 MAY 2019 04:09 PM IST\nചെടികളും മരങ്ങളും വീട്ടിൽ എവിടെ വേണം ?\nവീടിനകത്ത് അലങ്കാരച്ചെടികൾ വെക്കുന്നത് ഇപ്പോൾ പതിവാണ് .ഇത്തരം ചെടികൾ അലങ്കാരത്തിന് മാത്രമല്ല വീടിനുള്ളിൽ പോസിറ്റീവ് എനർജി നൽകുന്നതിനും കഴിവുള്ളവയാണ്. വീട്ടിനുള്ളില് ശുദ്ധവായു ഉറപ്പുവരുത്താനും ഇവയ്ക്ക് സാധിക്കുമെന്നാണ് പഠനങ്ങൾ പറയുന്നത്.\nഎന്നാല് ചിലയിനം ചെടികള് വീട്ടിനുള്ളില് വയ്ക്കാന് പാടില്ലാത്തതാണ്. ഇതിലെ വിഷാംശമാണ് കാരണം. അതുകൊണ്ട് തന്നെ അലങ്കാരസസ്യങ്ങള് തിരഞ്ഞെടുക്കുമ്പോള് അബദ്ധം പറ്റാതെ സൂക്ഷിക്കണം. വീട്ടിനുള്ളില് ധൈര്യമായി വയ്ക്കാവുന്ന ചില ചെടികളെ പരിചയപ്പെടാം\nഹൃദയത്തിന്റ ആകൃതിയിലുള്ള ഇളംപച്ചയും വെള്ളയും കലര്‍ന്ന ഇലകളുള്ള മണി പ്ലാന്റ് എന്ന ചെടി വീട്ടില് പണം കൊണ്ടുവരുമെന്നാണ് വിശ്വാസം. ആ വിശ്വാസമാണ് ഈ ചെടിക്ക് മണി പ്ലാന്റ് എന്ന പേര് നൽകിയത് .\nയാതൊരു ശാസ്ത്രീയ അടിത്തറ ഇല്ലെങ്കിലും മണിപ്ലാന്റ് വീട്ടില് പണം കൊണ്ടുവരും എന്നു വിശ്വസിക്കുന്നവര് നിരവധിയാണ്. അതുപോലെ വീടിന്റെ തെക്കുകിഴക്ക് ഭാഗത്ത് മണി പ്ലാന്റ് നടുന്നതാണത്രേ നല്ലത് .\nവള്ളിയായി പടര്‍ന്നു പിടിക്കുന്ന മണി പ്ലാന്റുകള് ചട്ടിയിലോ, ഒരു കുപ്പിയില് വെള്ളം നിറച്ചോ സൂക്ഷിക്കാവുന്നതാണ്. ഇടക്കിടെ അറ്റം മുറിച്ചു വൃത്തിയാക്കണം എന്നുമാത്രം.\nഔഷധസസ്യം കൂടിയായ കറ്റാര്‍വാഴ വീട്ടിനുള്ളില് വളര്‍ത്താവുന്ന സസ്യമാണ്. സൂര്യപ്രകാശം നേരിട്ട് ലഭിക്കുന്നിടത്ത് കറ്റാർവാഴ വയ്ക്കാവുന്നതാണ്. കറ്റാർവാഴ നടുമ്പോൾ ധാരാളം വെള്ളമൊഴിക്കാൻ പ്രത്യേകം ശ്രദ്ധിക്കണം. ഇടക്കിടെ പുറത്തുവെച്ചു വെയില് കൊളളിക്കാനും ശ്രദ്ധിക്കുക\nസ്നേക്ക് പ്ലാന്റ് എന്നും ഇതിനു പേരുണ്ട്. ഇതിന്റെ നീളന് ഇല കാരണം 'മദർ ഇൻലോസ് ടങ്' എന്നും വിളിക്കാറുണ്ട്. തീരെ കുറഞ്ഞ പരിചരണം മതി, എന്നാലോ വായു ശുദ്ധമാക്കാന് ഏറെ സഹായകവുമാണ് ഈ അലങ്കാരസസ്യം. മൂന്നോ നാലോ ആഴ്ച കൂടുമ്പോള് നനച്ചാല് പോലും ഇതിന് പ്രശ്നമില്ല. സാൻസവേരിയയുടെ വ്യത്യസ്തയിനങ്ങൾ വിപണിയിൽ ലഭിക്കും. വളരെ കുറച്ചു മാത്രം വെയിൽ ലഭിക്കുന്ന ഇടങ്ങളിലും സാൻസവേരിയ നന്നായി വളരും.\nലക്കി ബാംബൂ ഇന്ന് മിക്കയിടത്തും കാണാം. ഫെങ്ങ്ഷ്യൂ വിശ്വാസപ്രകാരം വീട്ടിലേക്ക് ഭാഗ്യം കൊണ്ട് വരുന്നതാണ് ലക്കി ബാംബൂ. ചൈനീസ് മുള എന്നാണ് ഇത് അറിയപ്പെടുന്നത് എങ്കിലും ലക്കി ബാംബു മുളവര്‍ഗ്ഗത്തില്‍പ്പെട്ട ചെടിയല്ല ഇത് . ഒന്നര അടി മാത്രം ഉയരം വയ്ക്കുന്ന സസ്യമാണ് ഇത്. കാഴ്ചയിൽ അതിന്റെ തണ്ടുകൾ മുളകളോട് സമാനമാണ് എന്നേ ഉള്ളൂ .\nപത്തോ അതിൽ അധികമോ മുളംതണ്ടുകൾ ഒരു ചുവപ്പു നാടയിൽ കെട്ടിയ രീതിയിലാണ് ചൈനീസ് ബാംബു വാങ്ങാൻ ലഭിക്കുക.\nഒരു ഗ്ലാസ് ബൗളിൽ, സൂര്യപ്രകാശം നേരിട്ട് ലഭിക്കാത്ത വീടിന്റെ ഏതെങ്കിലും ഒഴിഞ്ഞ കോണില് മുള വെയ്ക്കാം . വീടിന്റെ പ്രധാനവാതിലിനെ അഭിമുഖീകരിക്കുന്ന വിധത്തിലാകണം മുളയുടെ സ്ഥാനം. .നാല് എന്ന സംഖ്യ ഒഴിവാക്കി എത്ര മുളകൾ വേണമെങ്കിലും ഒരുമിച്ചു നടാം എന്ന് ഫെങ്ങ്ഷുയി പറയുന്നു\nകാര്യമായ ശ്രദ്ധ ആവശ്യമില്ല. ഇടയ്ക്കിടെ വെള്ളമൊഴിച്ചുകൊടുക്കുകയും കേടായ ഇലകൾ വെട്ടിയൊതുക്കുകയും ചെയ്താൽ മതിയാകും. വെള്ളം ക്ളോറിൻ ഇല്ലാത്തതാകുവാൻ പ്രത്യേകം ശ്രദ്ധിക്കണം . അല്ലാത്തപക്ഷം മുള വളരെ വേഗം നശിക്കുന്നതിനുള്ള സാധ്യതയുണ്ട്\nഎവിടെയും എങ്ങനെയും ഇവ വളരും. ചട്ടിയില് തൂക്കാനായാലും നിലത്തു വയ്ക്കാനായാലും ഒക്കെ അനുയോജ്യം. ഏകദേശം ഇരുന്നൂറിലധികം തരത്തിലുണ്ട് ഇവ. ഇവയുടെ ഇലകള്‍ക്ക് വിഷാംശം ആഗിരണം ചെയ്യാനും കൂടുതൽ ഓക്സിജൻ പുറത്തുവിടാനും കഴിവുണ്ട്.\nവീടിനകത്ത് പച്ചപ്പ് ഒരുക്കാനും ചൂട് കുറയ്ക്കാനും പോസിറ്റീവ് എനർജി നിറയ്ക്കാനും ധനം കൊണ്ടുവരാനും സഹായിക്കുന്ന ഇത്തരം ചെടികൾ വീടിനുള്ളിൽ വെക്കുന്നത് വളരെ നല്ലതാണ് . കൂടാതെ വേനൽക്കാലത്ത് അലങ്കാരത്തിന് പുറമെ പ്രകൃതിദത്ത എസി കൂടിയാണ് ഈ ചെടികൾ\nഇടവകകളിലെ വീട്ടമ്മമാരുടെ പ്രിയപ്പെട്ട ഫാദർ.. പ്രാര്‍ത്ഥനയാല് കരിഞ്ഞുണങ്ങിയ തെങ്ങുകള് കുലപ്പിക്കും.. പീഡനകഥകൾ വിവാദമായതോടെ അഭയം തേടിയത് സൈബര് പ്രണയത്തിൽ.. ഒടുവില് രണ്ടുകുട്ടികളുടെ മാതാവായ യുവതിയെ ഹൈന്ദവാചാര പ്രകാരമുള്ള വിവാഹം; ഫാദര് മാത്യു മുല്ലപ്പള്ളിയുടെ കഥ ഇങ്ങനെ..\nമുഖ്യമന്ത്രിയെ തേച്ചൊട്ടിച്ച് വീണയുടെ വെളിപ്പെടുത്തല് ജെയ്ക് മെന്റര് തന്നെ വീഡിയോ പുറത്ത് എല്ലാം പൊളിച്ചടുക്കി മകള് തന്നെ രംഗത്ത്\n'ഈ ചെക്കൻ പ്രണയം പറഞ്ഞപ്പോൾ ആ പ്രണയം അവൾ നിരസിക്കുകയും നീ എന്നേക്കാൾ വളരെ ഇളയതാണ്, നീ എനിക്ക് അനിയനെ പോലെയാണ് എന്ന് പറഞ്ഞു സൗഹൃദം സൂക്ഷിക്കാൻ ആഗ്രഹിക്കുകയും ചെയ്ത പെണ്ണിനെ നിരന്തരം പുറകെ നടന്ന് ശല്യം ചെയ്യുകയും അവളുടെ ലൈംഗീകാവായങ്ങളുടെ ഭാഗത്തും ശരീരത്തിലും ഒക്കെ തരം കിട്ടുമ്പോൾ കയറിപ്പിടിക്കുകയും ചെയ്യുകയാണ്...' ബ്ലെസ്ലിയെ രൂക്ഷമായി വിമർശിച്ച് ജോമോൾ ജോസഫ്\nഓർമ്മയുണ്ടോ കേരളം ഏറ്റെടുത്ത ആ പ്രണയദമ്പതികളെ?.. കിടക്കയിലായപ്പോൾ സ്നേഹിച്ചപെണ്ണ് തേച്ചിട്ട് പോയത് നന്നായി അതുകൊണ്ടാണല്ലോ 'തങ്കം'പോലത്തെ ഷഹാനയെ കിട്ടിയത്! ഇടയ്ക്ക് വിഷമം സഹിക്കാതെ വരുമ്പോൾ ബാപ്പയെ വിളിക്കും; എല്ലാം ഉപേക്ഷിച്ച് വരാനാണ് വീട്ടുകാർ പറയുന്നത്! പക്ഷെ പ്രണവിനെ ഉപേക്ഷിക്കാൻ പറ്റില്ലെന്ന ഉറച്ച തീരുമാനവുമായി ഷഹാന\nമാത്യു കുഴല് നാടനെ പേടിച്ച് മുഖ്യമന്ത്രിയുടെ മകള് വീണാവിജയന്റെ വെബ്‌സൈറ്റ് ഇരുട്ടിലൊളിച്ചു; പിന്നെ ലയിച്ചു; ഇനി അങ്ങനെയൊരു വെബ്‌സൈറ്റ് ഇല്ല; ഗൂഗിള് അടക്കം സെര്‍ച്ച് എന്‍ജിനുകളില് നിന്ന് വെബ്‌സെറ്റിന്റെ ഡൊമൈന് നീക്കം ചെയ്തതായി സൂചന\nകസേര ഉടന് തെറിക്കും? പിണറായിക്ക് പേടി. കേരളത്തിലുടനീളം സ്‌പെഷ്യല് ഓപ്പറേഷന് വാചകങ്ങള് ജില്ലാ കമ്മറ്റി എഴുതി നല്‍കും\nസ്‌കൂളില് വിദ്യാര്‍ത്ഥിനികള് തമ്മിലുണ്ടായ വഴക്ക് അവസാനിച്ചത് കത്തിക്കുത്തില്...\nരഞ്ജിത് സർ ആർമി ചേഞ്ച് ചെയ്ത് റോബിൻ ആർമി ആക്കിയത് പോലെ.... റോബിൻ ആർമി ചേഞ്ച് ചെയ്തു റിയാസ് ആർമി ആക്കി.. ഇനി ഒരുമാസം വരെ പേര് ചേഞ്ച് ആകാൻ പറ്റില്ലല്ലോ അതുകൊണ്ട് റിയാസ് ഫാന്ന് ധൈര്യമായി വരാം.. ഇനി ഒരിക്കലും ചേഞ്ച് ആകില്ല!! ഇനി റിയാസ് ആർമിയായി തുടരും.. ഉറപ്പ്.. മലക്കം മറിഞ്ഞ് ഡോ റോബിൻ രാധാകൃഷ്ണൻ ആർമി!! ലെഫ്റ്റടിച്ച് ഒരു കൂട്ടർ...\nബിജെപി ആഘോഷം തുടങ്ങി; മഹാരാഷ്ട്രയില് വീണ്ടും ദേവേന്ദ്ര ഫഡ്‌നാവിസ് (5 hours ago)\nബാല് താക്കറെയുടെ സ്വപ്നത്തിനായാണ് താന് പോരാടിയത്; സോണിയക്കും പവാറിനും നന്ദി, ഗവര്‍ണര്‍ക്ക് പരിഹാസം; യഥാര്‍ഥ ശിവസൈനികര് തനിക്ക് ഒപ്പമുണ്ടെന്ന് താക്കറെ; ഇനിയെന്ത്? (5 hours ago)\nസ്വപ്‌ന സുരേഷുമായുള്ള ഗൂഢാലോചന കേസില് പി.സി ജോര്‍ജിനെ ചോദ്യം ചെയ്യും; വെള്ളിയാഴ്ച ഹാജരാകണമെന്ന് ആവശ്യപ്പെട്ട് നോട്ടീസ് നല്‍കും (5 hours ago)\nഅസംസ്‌കൃത എണ്ണയുടെ വില്‍പ്പന നിയന്ത്രണം എടുത്തുകളയുന്നതിന് പ്രധാനമന്ത്രി നരേന്ദ്ര മോദി; (5 hours ago)\nസ്വകാര്യ ബസ് മറിഞ്ഞ് ഒരു മരണം; പതിനഞ്ചോളം പേര്‍ക്ക് പരിക്ക് (5 hours ago)\nയുവാവിനെ കഴുത്തറുത്ത് കൊലപ്പെടുത്തിയ സംഭവം; അന്താരാഷ്ട്ര ഭീകര ബന്ധം അന്വേഷിക്കാന് എന് ഐ എക്ക് അമിത് ഷായുടെ നിര്‍ദ്ദേശം (5 hours ago)\nസിഇടിയില് നിന്ന് സിംഗപ്പൂരിലേക്ക്; സിംഗപ്പൂര് ഉപഗ്രഹങ്ങള്‍ക്ക് പിന്നിലെ മലയാളി സാന്നിദ്ധ്യം (5 hours ago)\nജി7ഉച്ചകോടിക്ക് സമാപനം; ഗോതമ്പു കയറ്റുമതി പുനരാരംഭിക്കാനായി കരിങ്കടലിലെ യുക്രെയ്ന് തുറമുഖങ്ങള് തുറക്കാന് റഷ്യയോടെ ജി7 രാജ്യങ്ങള് (5 hours ago)\nമുഖ്യമന്ത്രി കള്ളം പറഞ്ഞു; ഷാജ് കിരണ് ഇടനിലക്കാരനല്ലെങ്കില് എന്തിന് എഡിജിപിയെ മാറ്റിയതെന്തിനെന്ന് സ്വപ്ന?' (5 hours ago)\nകേരളത്തില് ഇന്ന് 4805 കൊവിഡ് കേസുകള് പേര്‍ക്ക്,?7മരണവും (5 hours ago)\n'ഷാര്‍ജ ഭരണാധിയിക്ക് കാലിക്കറ്റ് സര്‍വകലാശാലയിലായിരുന്നു ഡി ലിറ്റ് നല്‍കേണ്ടിയിരുന്നത് വഴിതിരിച്ച് വിട്ട് തിരുവനന്തപുരത്തേക്ക് ചടങ്ങ് മാറ്റിയത് ഞാനും ശിവശങ്കറും ചേര്‍ന്ന് 'വീണാ വിജയന്റെ ബിസിനസ് ആവശ്യത (6 hours ago)\nപദവി ഒഴിയുന്നതില് ദുഃഖമില്ല; വിശ്വാസ വോട്ടെടുപ്പിന് കാത്തുനില്‍ക്കാതെ ഉദ്ധവ് താക്കറെ രാജിവച്ചു,? (6 hours ago)\nസ്പ്രിംഗ്‌ളറിലെ ബുദ്ധികേന്ദ്രം വീണാ വിജയന്; ഒറ്റയ്ക്ക് മുഖ്യമന്ത്രിയെ കണ്ടിട്ടുണ്ട്, മുഖ്യമന്ത്രിയ്ക്കും മകള്‍ക്കുമെതിരെ വീണ്ടും സ്വപ്‌ന (6 hours ago)\nമുഖ്യമന്ത്രി ക്ഷോഭിച്ചു; ഒട്ടും ക്ഷോഭിക്കാതെ തെളിവുകള് നിരത്തി മാത്യു കുഴല്‍നാടന്റെ സര്‍ജിക്കല് സ്‌ട്രൈക്ക് (6 hours ago)\nഇടവേള ബാബുവിന് മറുപടിയുമായി ഗണേഷ് കുമാര്... (6 hours ago)\nരാത്രിയിൽ ചോറ് പതിവായി കഴിക്കുന്നവരാണോ? ഇവരുടെ ശരീരഭാരം കൂടാനുള്ള സാധ്യത കൂടുതലാണോ? അറിയാം\nബാലുശേരിയില് ഡി.വൈ.എഫ്.ഐ പ്രവര്‍ത്തകനെ ജിഹാദികള് ആള്‍ക്കൂട്ട മര്‍ദ്ദനത്തിന് വിധേയമാക്കിയിട്ടും സി.പി.എം. ഉള്‍പ്പെടെ ആരും പ്രതികരിച്ചില്ല; ഹിന്ദുവായ ഡി.വൈ.എഫ്.ഐ പ്രവര്‍ത്തകനെ വെള്ളത്തില് മുക്കിക്കൊല്ലാന് ശ്രമിക്കുന്ന ദൃശ്യങ്ങള് ജിഹാദികള് പുറത്തു വിട്ടത് ഉദയ്പൂരിന് സമാനമായ രീതിയില് തന്നെയാണ്; കേരളത്തിലും ഉദയ്പൂരിന് സമാനമായ സാഹചര്യമാണ് നിലനില്‍ക്കുന്നതെന്ന് ബി.ജെ.പി. സംസ്ഥാന അധ്യക്ഷന് കെ.സുരേന്ദ്രന്\nരാജസ്ഥാനില് മുസ്ലീം തീവ്രവാദികള് നടത്തിയ അരുകൊലയിൽ അമിത് ഷാ ഇറങ്ങി; പ്രതികള്‍ക്ക് ഇസ്ലാമിക് സ്റ്റേറ്റ് എന്ന കൊടും തീവ്രവാദ സംഘടനയുമായി ബന്ധമുണ്ടെന്ന് സൂചിപ്പിക്കുന്ന വിവരങ്ങള് ലഭിച്ചു; കൊലയില് തീവ്രവാദ സംഘടനകളുടെ പങ്കാളിത്തവും അന്താരാഷ്ട്രബന്ധങ്ങളും സമഗ്രമായി അന്വേഷിക്കും


ലൈഫ് പദ്ധതി സമയബന്ധിതമായി പൂര്‍ത്തീകരിക്കും: മുഖ്യമന്ത്രി പിണറായി വിജയന്\nഅങ്കമാലി: ലൈഫ് മിഷന് പദ്ധതിയിലെ മുഴുവന് വീടുകളുടെയും നിര്‍മ്മാണം സമയബന്ധിതമായി പൂര്‍ത്തീകരിക്കുമെന്ന് മുഖ്യമന്ത്രി പിണറായി വിജയന്. സ്വന്തമായി വീടും സ്ഥലവും ഇല്ലാത്ത കുടുംബങ്ങള്‍ക്കായി അങ്കമാലി നഗരസഭ നിര്‍മ്മാണം പൂര്‍ത്തീകരിച്ച 'ശാന്തി ഭവനം' ഭവന സമുച്ചയത്തിന്റെ താക്കോല് ദാനം അങ്കമാലി കിങ്ങിണി ഗ്രൗണ്ടില് നിര്‍വഹിക്കുകയായിരുന്നു അദ്ദേഹം. കേരളത്തില് 4.5 ലക്ഷം ഭവനരഹിതരുണ്ടെന്നാണ് കണ്ടെത്തിയിട്ടുള്ളത്. അവര്‍ക്ക് വീട് നിര്‍മ്മിച്ചു നല്‍കുകയാണ് സര്‍ക്കാര് ലക്ഷ്യം. ഇതു കൂടാതെ കൂടുതല് പേര്‍ക്ക് വീട് ആവശ്യമാണെന്ന യാഥാര്‍ഥ്യം തള്ളിക്കളയുന്നില്ല. അത് പിന്നീട് പരിശോധിക്കും. വിവിധ വകുപ്പുകളിലെ ഭവന നിര്‍മ്മാണ പദ്ധതികള് സംയോജിപ്പിച്ചാണ് ലൈഫ് പദ്ധതി നടപ്പാക്കുന്നത്. വിവിധ പദ്ധതികളിലായി ഭവന നിര്‍മ്മാണം പാതിവഴിയിലായവരെയാണ് ആദ്യം പരിഗണിച്ചത്. 54183 കുടുംബങ്ങളാണ് ഈ വിഭാഗത്തിലുണ്ടായിരുന്നത്. ഇതില് 96% വും നിര്‍മ്മാണം പൂര്‍ത്തിയാക്കി. സാങ്കേതിക തടസങ്ങളുള്ള ഏതാനും വീടുകള് മാത്രമാണ് ഇനി പൂര്‍ത്തീകരിക്കാനുള്ളത്. തദ്ദേശ സ്വയംഭരണ സ്ഥാപനങ്ങള്, ജനപ്രതിനിധികള്, സന്നദ്ധ സംഘടനകള്, സാമൂഹ്യ പ്രതിബദ്ധതയുള്ള വ്യക്തികള് തുടങ്ങിയവരുടെ സഹകരണത്തോടെയാണ് നിര്‍മ്മാണം പൂര്‍ത്തിയാക്കിയത്.\nസ്വന്തമായി ഭൂമിയുള്ള വീടില്ലാത്ത 91 147ഗുണഭോക്താക്കളാണുണ്ടായിരുന്നത്. ഇതില് 60526 വീടുകളുടെ നിര്‍മ്മാണം പൂര്‍ത്തിയായി. അവശേഷിക്കുന്നവയില് 90% നിര്‍മ്മാണവും പൂര്‍ത്തീകരിച്ചിരിക്കുകയാണ്. ഈ വീടുകളുടെ നിര്‍മ്മാണം ഉടന് തന്നെ പൂര്‍ത്തീകരിക്കാനാകുമെന്നാണ് പ്രതീക്ഷ. പി.എം.എ.വൈ പദ്ധതിയും ലൈഫ് മിഷനോടൊപ്പം ചേര്‍ത്ത് നടപ്പാക്കി വരുന്നു. ഗ്രാമീണ മേഖലയില് 17471 ഗുണഭോക്താക്കളാണുള്ളത്. ഇതില് 94% വീടുകളുടെ നിര്‍മ്മാണം പൂര്‍ത്തിയായി. പി. എം. എ. വൈ നഗര മേഖലയില് 75887 ഗുണഭോക്താക്കളാണുണ്ടായിരുന്നത്. ഇതില് 28334 വീടുകള് നിര്‍മ്മാണം പൂര്‍ത്തിയായി. ബാക്കിയുള്ള വീടുകളുടെ നിര്‍മ്മാണവും ഉടന് പൂര്‍ത്തിയാക്കും. ഭൂരഹിത , ഭവന രഹിതര്‍ക്കായുള്ള ഫ്‌ളാറ്റ് സമുച്ചയങ്ങളുടെ നിര്‍മ്മാണം ജൂണിനു മുന്‍പ് പൂര്‍ത്തീകരിക്കാനാണ് ലക്ഷ്യമിടുന്നത്. പ്രീ ഫാബ്രിക്കേഷന് സാങ്കേതിക വിദ്യ ഉപയോഗിച്ച് നിര്‍മ്മിക്കുന്നതിനാല് വേഗം നിര്‍മ്മാണം പൂര്‍ത്തീകരിക്കാനാകും. ഇതു കൂടാതെ 56 ഫ്‌ളാറ്റ് സമുച്ചയങ്ങളുടെ വിശദമായി പദ്ധതി രേഖയും പൂര്‍ത്തിയായി വരുന്നു.\nഭവന നിര്‍മ്മാണവുമായി ബന്ധപ്പെട്ട് മികച്ച പ്രവര്‍ത്തനമാണ് തദ്ദേശ സ്ഥാപനങ്ങള് നടത്തുന്നത്. അങ്കമാലി നഗരസഭയില് 366 വീടുകള് നിര്‍മ്മിക്കാന് കഴിഞ്ഞു. തദ്ദേശ സ്ഥാപനങ്ങളുടെ നേതൃത്വത്തില് കൂടുതല് പ്രവര്‍ത്തനങ്ങള് നടത്താനാണ് സര്‍ക്കാര് നിഷ്‌കര്‍ഷിക്കുന്നത്. മഴയ്ക്കു മുന്‍പ് ജലസ്രോതസുകള് വൃത്തിയാക്കണം. ഒരു കോടി വൃക്ഷത്തൈകളാണ് സംസ്ഥാനത്തുടനീളം നടേണ്ടത്. സര്‍ക്കാര് പദ്ധതികള് ജനങ്ങള്‍ക്ക് അനുഭവവേദ്യമാകുന്നത് തദ്ദേശ സ്വയംഭരണ സ്ഥാപനങ്ങളുടെ ഇടപെടലിലൂടെയാണ്. പ്രാദേശിക വികസനത്തിന്റെ ആകെ തുകയാണ് സംസ്ഥാന വികസനമെന്നും മുഖ്യമന്ത്രി പറഞ്ഞു.\nഅങ്കമാലി നഗരസഭ 21-ാം വാര്‍ഡിലെ പി.എം.എ.വൈ പദ്ധതി ഗുണഭോക്താവ് കുഞ്ഞുമോള്- രാജന് കൂട്ടാല ദമ്പതികള് മുഖ്യമന്ത്രിയില് നിന്നും താക്കോല് ഏറ്റുവാങ്ങി. ഒന്‍പതാം വാര്‍ഡിലെ ലൈഫ് ഗുണഭോക്താവ് റോസി പാപ്പുവും വേദിയില് താക്കോല് ഏറ്റുവാങ്ങി. ഫ്‌ളാറ്റ് നിര്‍മ്മിക്കാനുള്ള സ്ഥലം വിട്ടു നല്‍കിയ മേനാച്ചേരി പാപ്പു - ഏല്യാ പാപ്പു ദമ്പതികളുടെ മകന് എം.ഡി ജോസ് മേനാച്ചേരി, മേരി സിറിയക് എന്നിവരെ ചടങ്ങില് മുഖ്യമന്ത്രി അനുമോദിച്ചു.\nഅങ്കമാലി നഗരസഭ 2017-18 മുതല് 2019-20 വരെയുള്ള വാര്‍ഷിക പദ്ധതിയില് ഉള്‍പ്പെടുത്തി 1.27 കോടി രൂപ ചെലവിലാണ് ഫ്‌ലാറ്റ് നിര്‍മ്മിച്ചത്. 11-ാം വാര്‍ഡില് മേനാച്ചേരി പാപ്പു - ഏല്യാ പാപ്പു ദമ്പതികള് സൗജന്യമായി വിട്ടു നല്‍കിയ 15 സെന്റ് സ്ഥലമാണ് ഇതിനായി ഉപയോഗിച്ചത് . 7500 ചതുരശ്ര അടി വിസ്തീര്‍ണ്ണത്തിലാണ് നിര്‍മ്മാണം. 650 ചതുരശ്ര അടി വിസ്തീര്‍ണ്ണമുള്ള 12 ഫളാറ്റുകളാണ് കെട്ടിടത്തിലുള്ളത്. ഭൂരഹിത ഭവന രഹിതരായി 99 പേരാണ് നഗരസഭയുടെ പട്ടികയിലുള്ളത്. ഇതില് 12 പേര്‍ക്കാണ് ആദ്യഘട്ടത്തില് ഫ്‌ലാറ്റുകള് കൈമാറുുന്നത്. സ്ഥലം ലഭിക്കുന്നതനുസരിച്ച് ബാക്കിയുള്ളളവര്‍ക്കും ഫ്‌ലാറ്റ് നിര്‍മ്മിച്ച് നല്‍കാനാണ് നഗരസഭ ലക്ഷ്യമിടുന്നത്. തുറമുഖ മന്ത്രി രാമചന്ദ്രന് കടന്നപ്പള്ളി അധ്യക്ഷത വഹിച്ചു. നഗരസഭ സെക്രട്ടറി ബീന എസ് കുമാര് റിപ്പോര്‍ട്ട് അവതരിപ്പിച്ചു. നഗരസഭ ചെയര്‍പേഴ്‌സണ് എം.എ.ഗ്രേസി, ബെന്നി ബഹനാന് എം.പി, റോജി ജോണ് എം.എല്.എ, ലൈഫ് മിഷന് കോ-ഓര്‍ഡിനേറ്റര് ഏണസ്റ്റ് സി. തോമസ്, ബാംബൂ കോര്‍പറേഷന് ചെയര്‍മാന് കെ.ജെ. ജേക്കബ്, ടെല്‍ക്ക് ചെയര്‍മാന് എന്.സി.മോഹനന്, മുന് മന്ത്രി അഡ്വ. ജോസ് തെറ്റയില്, നഗരസഭ വൈസ് ചെയര്‍മാന് എം.എസ്.ഗിരീഷ് കുമാര്, വാര്‍ഡ് കൗണ്‍സിലര്‍മാര്, സ്റ്റാന്റിംഗ് കമ്മിറ്റി അംഗങ്ങള്, വ്യാപാരികള് തുടങ്ങിയവര് പങ്കെടുത്തു.


ഈജിപ്ത് വിപ്ലവം തിരിച്ചുവരുമ്പോള് | islamonlive\nHome/Politics/Middle East/ഈജിപ്ത് വിപ്ലവം തിരിച്ചുവരുമ്പോള്\nഈജിപ്ത് വിപ്ലവം തിരിച്ചുവരുമ്പോള്\nമുഹമ്മദ് അല്‍മിസ്‌രി 23/09/2019\nകഴിഞ്ഞ വര്‍ഷങ്ങളില് ഞാന് അല് ജസീറയില് എഴുതിയ ലേഖനങ്ങളിലും വിശകലനങ്ങളിലും ഈജിപ്തില് മറ്റൊരു വിപ്ലവം കൂടി പൊട്ടിപ്പുറപ്പെടുമെന്ന് സൂചിപ്പിച്ചിരുന്നു. അത് എപ്പോള് എന്നത് മാത്രമായി ഒരു ചോദ്യമായി അവശേഷിച്ചിരുന്നത്. എന്നാല് ആ ‘എപ്പോള്’ എന്നതിനും ഉത്തരം ലഭിച്ചിരിക്കുന്നു.\nവെള്ളിയാഴ്‌യാണ് ഈജിപ്തിലെ വിവിധ ഗവര്‍ണറേറ്റുകളില് സീസിയുടെ രാജി ആവശ്യപ്പെട്ട് സര്‍ക്കാര് വിരുദ്ധ പ്രക്ഷോഭം അരങ്ങേറിയത്. ഈജിപ്തിലെ ഏകാധിപത്യ ഭരണാധികാരിയായ ഹുസ്‌നി മുബാറക്കിനെതിരെ 2011 ഫെബ്രുവരിയില് അരങ്ങേറിയ അറബ് വസന്തത്തില് ഉയര്‍ന്നു വന്ന മുദ്രാവാക്യങ്ങളാണ് ഇപ്പോള് തെരുവുകളില് നിന്നും വീണ്ടുമുയരുന്നത്. ഭരണകൂടത്തിന്റെ അന്ത്യമാണ് ജനങ്ങള് ആഗ്രഹിക്കുന്നത് എന്ന 2011ലെ പ്രധാന മുദ്രാവാക്യമാണ് വെള്ളിയാഴ്ചത്തെ പ്രക്ഷോഭത്തിലും കാണാന് സാധിച്ചത്. ശനിയാഴ്ചയും ഞായറാഴ്ചയും സൂയസ്,കെയ്‌റോ,മഹല്ല നഗരങ്ങളില് സര്‍ക്കാര് വിരുദ്ധ പ്രക്ഷോഭം തുടരുകയാണ്.\nമുഹമ്മദ് അലിയെന്ന സ്‌പെയിനില് പ്രവാസിയായി കഴിയുന്ന മുഹമ്മദ് അലിയെന്നയാളാണ് പുതിയ പ്രക്ഷോഭത്തിന്റെ കാരണക്കാരന്. ഈ മാസമാദ്യമാണ് അലി പ്രസിഡന്റ് സീസിയുടെയും കുടുംബത്തിന്റെയും അഴിമതിയെക്കുറിച്ചും ആര്‍ഭാട ജീവിതത്തെക്കുറിച്ചും വിമര്‍ശിച്ച് സ്വയം നിര്‍മിച്ച ഒരു വീഡിയോ പുറത്തിറക്കിയത്. പത്തുവര്‍ഷത്തിലധികം സൈന്യത്തില് ജോലി ചെയ്തയാള് കൂടിയാണ് അലി. അതിനാല് തന്നെ അദ്ദേഹത്തിന്റെ പദവിയനുസരിച്ച് അദ്ദേഹം ഉന്നയിച്ച ആരോപണങ്ങളെല്ലാം സത്യസന്ധവും വിശ്വാസയോഗ്യവുമാണെന്നാണ് എല്ലാവരും മനസ്സിലാക്കുന്നത്. അദ്ദേഹത്തിന്റെ വീഡിയോ മില്യണ് കണക്കിന് ആളുകളാണ് ഇതിനോകം കണ്ടത്. ട്വിറ്ററില് വലിയ ഹാഷ്ടാഗ് ക്യാംപയിനും നടന്നു. തുടര്‍ന്നു ഒരാഴ്ച മുന്‍പാണ് അലി ഈജിപ്ഷ്യന് ജനതയോട് തെരുവിലിറങ്ങി പ്രതിഷേധിക്കാന് ആഹ്വാനം നല്‍കിയത്.\nതുടര്‍ന്ന് അലിയുടെ ആഹ്വാനമനുസിരിച്ച് കഴിഞ്ഞ വെള്ളിയാഴ്ചയാണ് ഈജിപ്തില് നിരവധി യുവാക്കള് എല്ലാവരെയും ഞെട്ടിച്ച് പ്രതിഷേധ റാലി ആരംഭിച്ചത്. പിന്നാലെ നിരവധി വീഡിയോകള് അലി പുറത്തുവിട്ടു. പ്രതിരോധ മന്ത്രി മുഹമ്മദ് സാകിയോട് സീസിയെ അറസ്റ്റ് ചെയ്യണമെന്നും പട്ടാളം ജനങ്ങളുടെ കൂടെ നില്‍ക്കണമെന്നും ലക്ഷങ്ങള് അണിനിരക്കുന്ന മാര്‍ച്ച് സംഘടിപ്പിക്കണമെന്നും ആഹ്വാനം ചെയ്തു.\nസെപ്റ്റംബര് 14ഓടെ സീസി അഭൂതപൂര്‍വമായ പ്രതിരോധത്തിലായി. തുടര്‍ന്ന് ഒരു പൊതുപരിപാടിയില് വെച്ച് അലിയുടെ ആരോപണങ്ങളോട് സീസി പ്രതികരിക്കുകയും ചെയ്തു. ആരോപണങ്ങള് എല്ലാം അദ്ദേഹം തള്ളിക്കളഞ്ഞില്ല. പ്രസിഡന്റിന്റെ കൊട്ടാരം ആര്‍ഭാടപൂര്‍ണമായി നിര്‍മിക്കാന് അദ്ദേഹമാണ് ഉത്തരവിട്ടതെന്ന് അദ്ദേഹം സ്ഥിരീകരിച്ചു. താനാണ് അത് നിര്‍മിച്ചതെന്നും അത് തുടരുമെന്നും അദ്ദേഹം പറഞ്ഞു.\nതുടക്കത്തില് മുസ്ലിം ബ്രദര്‍ഹുഡിന്റെ അനുഭാവിയായി അലിയെ തരംതാഴ്ത്താന് ശ്രമിച്ചു. എന്നാല് ആ ശ്രമങ്ങള് പരാജയപ്പെട്ടു. അലിയുടെ രാഷ്ട്രീയം,ബിസിനസ്,വ്യക്തിഗത ചരിത്രം എന്നിവയുടെയെല്ലാം വിശ്വസനീയമായ വിവരങ്ങള് പുറത്തുവന്നതോടെ അദ്ദേഹം ബ്രദര്‍ഹുഡിന്റെ അനുയായിയല്ലെന്ന് വ്യക്തമായി. തുടര്‍ന്ന് അലിയെ ദൈവനിഷേധിയും സ്ത്രീവാദിയുമായി അപമാനിക്കാന് ശ്രമിച്ചു. ഈ കുതന്ത്രവും പരാജയപ്പെട്ടു. തുടര്‍ന്ന് വിദേശത്തുള്ള മാധ്യമങ്ങള് അടക്കം അദ്ദേഹത്തിന് ഹീറോ പരിവേഷം നല്‍കുകയും അലിയുടെ വ്യക്തിജീവിതത്തെക്കുറിച്ചുളള വിവരങ്ങള് അവഗണിക്കാന് ആഹ്വാനം ചെയ്യുകയും ചെയ്തു.\nഈജിപ്ത് ജനത അത്തരം ആരോപണങ്ങളെല്ലാം തള്ളിക്കളഞ്ഞു എന്നതിന്റെ തെളിവാണ് വെള്ളിയാഴ്ച പ്രക്ഷോഭത്തിനായി തെരുവിലിറങ്ങിയ ജനക്കൂട്ടം.\nപ്രതീക്ഷിച്ച പോലെ സീസി അനുകൂലികളും ഭരണകൂട അനുകൂല മാധ്യമങ്ങളും പ്രക്ഷോഭത്തെ ചെറുതായും അപ്രസക്തമായ പ്രതിഷേധമായുമാണ് റിപ്പോര്‍ട്ട് ചെയ്തത്. 2011ലും ഇതേ സമീപനമായിരുന്നു മുബാറക് അനുകൂലികള് സ്വീകരിച്ചത്. എന്നാല് കൈറോ,തഹ്‌രീര് സ്‌ക്വയര് അടക്കം ഈജിപ്തിലെ വിവിധ നഗരങ്ങളില് നിന്നും പുറത്തുവന്ന ചിത്രങ്ങള് സോഷ്യല് മീഡിയകളില് വൈറലാവുകയും വിദേശമാധ്യമങ്ങള് ഏറ്റുപിടിക്കുകയും ചെയ്യുകയായിരുന്നു.\nഈജിപ്ത് രാഷ്ട്രീയത്തിന്റെ വലിയ പശ്ചാത്തലം കണക്കിലെടുത്താല് പ്രതിഷേധങ്ങളെല്ലാം അര്‍ത്ഥശൂന്യമാണ്. 2011ലെ പ്രക്ഷോഭവുമായി താരതമ്യപ്പെടുത്തുമ്പോള് അതിന്റെ അത്ര അംഗബലം ഈ സമരത്തിനില്ല എന്നു കൂടിയാകുമ്പോള് പ്രത്യേകിച്ചും.\n2013 മുതല് ഇവിടെ പ്രതിഷേധ റാലികള് നിരോധിച്ചിട്ടുണ്ട്. സീസി ഭരണകൂടത്തിന്റെ പൊതുസ്വഭാവം കണക്കിലെടുക്കമ്പോള് ആളുകള്‍ക്ക് പ്രതിഷേധ റാലി നടത്താന് പൊതുവേ ഭയമാണ്. കാരണം പ്രതിഷേധക്കാരെ നേരിട്ട മുന് മാതൃകകള് തന്നെ. നിലവിലെ സമരം പിരിച്ചുവിടാന് വളരെ പ്രയാസമാണ്. അത് ചെറുതാണെങ്കിലും അപ്രസക്തമാണെങ്കിലും. മറ്റൊന്നുമില്ലെങ്കിലും ഈജിപ്തുകാരുടെ മനസ്സില് നിലനിന്നിരുന്ന ആ ഭയം മാറിക്കിട്ടി എന്നതാണ് ഇതിന്റെ മറ്റൊരു നേട്ടം.\n‘പത്ത് വര്‍ഷത്തിന് ശേഷം ഇസ്രായേലില്ല’\nഡോ. ഫായിസ് അബൂ ശമാല\nBy മുഹമ്മദ് അല്‍മിസ്‌രി


വൈദ്യുത വാഹനങ്ങളുടെ തകരാറുള്ള എല്ലാ ബാച്ചുകളും തിരിച്ചു വിളിക്കാൻ ആഹ്വാനം | Future Kerala\nന്യൂഡൽഹി: കഴിഞ്ഞ രണ്ട് മാസത്തിനിടെ വൈദ്യുത ഇരുചക്ര വാഹനങ്ങൾ ഉൾപ്പെട്ട നിരവധി അപകടങ്ങൾ ശ്രദ്ധയിൽപ്പെട്ടിട്ടുണ്ടെന്ന് കേന്ദ്ര ഉപരിതല ഗതാഗത, ദേശീയ പാത മന്ത്രി ശ്രീ നിതിൻ ഗഡ്കരി പറഞ്ഞു. തകരാറുള്ള വാഹനങ്ങളുടെ എല്ലാ ബാച്ചുകളും ഉടനടി തിരിച്ചുവിളിക്കുന്നതുൾപ്പെടെയുള്ള മുൻകൂർ നടപടികൾ സ്വീകരിക്കാൻ കമ്പനികളോട് ശ്രീ നിതിൻ ഗഡ്കരി ട്വീറ്റുകളിലൂടെ വ്യാഴാഴ്ച ആഹ്വാനം ചെയ്തു\nഈ സംഭവങ്ങളെ കുറിച്ച് അന്വേഷിക്കാനും പരിഹാരനടപടികൾ സംബന്ധിച്ച് ശുപാർശകൾ നൽകാനും വിദഗ്ധ സമിതിക്ക് രൂപം നൽകിയതായി മന്ത്രി വ്യക്തമാക്കി. റിപ്പോർട്ടുകളുടെ അടിസ്ഥാനത്തിൽ, വീഴ്ച വരുത്തുന്ന കമ്പനികളെ സംബന്ധിക്കുന്ന ഉചിതമായ ഉത്തരവുകൾ പുറപ്പെടുവിക്കുമെന്നും വൈദ്യുത വാഹനങ്ങൾക്കുള്ള ഗുണനിലവാരത്തിന്റെ കേന്ദ്രീകൃത മാർഗനിർദേശങ്ങൾ ഉടൻ പുറപ്പെടുവിക്കുമെന്നും അദ്ദേഹം പറഞ്ഞു.\nനിർമ്മാണ പ്രക്രിയകളിൽ ഏതെങ്കിലും കമ്പനി അശ്രദ്ധ കാണിക്കുന്നതായി കണ്ടെത്തിയാൽ, കനത്ത പിഴ ചുമത്തുമെന്നും തകരാറുള്ള എല്ലാ വാഹനങ്ങളും തിരിച്ചുവിളിക്കാൻ ഉത്തരവിടുമെന്നും ശ്രീ ഗഡ്കരി കൂട്ടിച്ചേർത്തു.\nPrevious ഇന്ത്യ പോസ്റ്റ് പേയ്‌മെന്റ്‌സ് ബാങ്ക് ‘ഫിന്‍ക്ലൂവേഷന്’ ആരംഭിച്ചു


ഫഹദ് ഉറപ്പ് നല്‍കി, വിലക്കുമെന്ന വാര്‍ത്ത തെറ്റെന്ന് ഫിയോക് | Southlive\nMonday, 12th April 2021, 12:12 pm\nഒടിടി റിലീസായി സിനിമകള് നല്‍കിയാല് നടന് ഫഹദ് ഫാസിലിനെ വിലക്കിയേക്കുമെന്ന വാര്‍ത്തകള് തികച്ചും അടിസ്ഥാന രഹിതമെന്ന് തിയറ്റര് സംഘടനയായ ഫിയോക്ക്. കഴിഞ്ഞ രണ്ട് മാസത്തിനിടെ രണ്ട് ചിത്രങ്ങള് ഫഹദ് ഫാസിലിന്റേതായി ഒടിടിയില് റിലീസ് ചെയ്തിരുന്നു. ഈ സാഹചര്യത്തില് ഇതിന്റെ വിശദീകരണം അറിയുന്നതിനായി ഫഹദിനെ ഫോണില് ബന്ധപ്പെട്ടിരിന്നുവെന്നും രണ്ട് ചിത്രങ്ങളും ലോക്ഡൗണ് സമയത്ത് ഒടിടിക്കു വേണ്ടി മാത്രം ഷൂട്ട് ചെയ്തതായിരുന്നുവെന്നും അദ്ദേഹം പറഞ്ഞതായി ഫിയോക് അംഗങ്ങള് മനോരമ ഓണ്‍ലൈനുമായുള്ള പ്രത്യേക അഭിമുഖത്തില് പറഞ്ഞു. മാത്രമല്ല ഒടിടി സിനിമകളുമായി ഉടന് സഹകരിക്കുന്നില്ലെന്ന ഉറപ്പും ഫഹദ് നല്‍കിയതായി അറിയിക്കുകയും ചെയ്തു.\nഫഹദിന്റെ ബിഗ് ബജറ്റ് ചിത്രമായ മാലിക് മെയ് മാസത്തില് തിയറ്റര് റിലീസ് ആയി പ്രദര്‍ശനത്തിനൊരുങ്ങുകയാണ്. ആന്റോ ജോസഫ് നിര്‍മിക്കുന്ന ചിത്രം മഹേഷ് നാരായണനാണ് സംവിധാനം ചെയ്യുന്നത്. സീ യു സൂണ്, ടേക്ക് ഓഫ് എന്നീ ചിത്രങ്ങള്‍ക്കും ശേഷം മഹേഷും ഫഹദും ഒരുമിക്കുന്ന ചിത്രം കൂടിയാണിത്.\nകഴിഞ്ഞ ദിവസങ്ങളിലായി ഇരുള്, ജോജി എന്നീ ചിത്രങ്ങള് നെറ്റ്ഫ്‌ലിക്‌സ്, ആമസോണ് പ്രൈം എന്നീ ഓണ്‍ലൈന് പ്ലാറ്റ്ഫോമുകളിലൂടെ റിലീസ് ചെയ്തിരുന്നു. ഇരുളിന് സമ്മിശ്ര അഭിപ്രായം ലഭിച്ചപ്പോള് ജോജിയ്ക്ക് മികച്ച പ്രേക്ഷക പ്രതികരണമാണ് ലഭിച്ചത്.


ഇന്ന്, ഛിന്നഗ്രഹം ചന്ദ്രനേക്കാൾ കുറവായിരിക്കും, ഭൂമിയിൽ നിന്ന് ആകർഷകമായ കാഴ്ച കാണാനാകും | Puthen Vartha\nHome » science » ഇന്ന്, ഛിന്നഗ്രഹം ചന്ദ്രനേക്കാൾ കുറവായിരിക്കും, ഭൂമിയിൽ നിന്ന് ആകർഷകമായ കാഴ്ച കാണാനാകും\nലോകമെമ്പാടുമുള്ള ജ്യോതിശാസ്ത്രജ്ഞർ ഞായറാഴ്ച ജ്യോതിശാസ്ത്ര സംഭവത്തിൽ ശ്രദ്ധിക്കുന്നുണ്ട്. 2020 ടിജി6എന്ന ഛിന്നഗ്രഹം ഞായറാഴ്ച ഭൂമിയിലൂടെ കടന്നുപോകും. അതിനാൽ ഇത് 85,519 മൈൽ മാത്രമായിരിക്കും. അക്കാലത്ത് ഭൂമിയും ചന്ദ്രനും തമ്മിലുള്ള ദൂരം അതിനേക്കാൾ കുറവായിരിക്കും. ഒരു അതിവേഗ ബഹിരാകാശ വസ്തു ഭൂമിയിൽ നിന്ന് 46.5 ലക്ഷം മൈലിനടുത്ത് വരുമെന്ന് പ്രതീക്ഷിക്കുന്നുവെങ്കിൽ, അത് ബഹിരാകാശ സംഘടനകൾ അപകടകരമാണെന്ന് കണക്കാക്കുന്നു. ഈ അർത്ഥത്തിൽ, ഇത് അപകടകരമാകാം, പക്ഷേ ഇത് 9.5 മീറ്റർ മാത്രം ആയതിനാൽ, ഇത് ഭൂമിയുടെ അന്തരീക്ഷത്തിലേക്ക് പ്രവേശിക്കുമ്പോൾ അത് ചാരമായി മാറാൻ സാധ്യതയുണ്ട്. വാസ്തവത്തിൽ, അത്തരമൊരു ഛിന്നഗ്രഹങ്ങൾ അന്തരീക്ഷത്തിൽ തട്ടി ഫയർബോൾ പോലെ പുറത്തുവരുമ്പോൾ കത്തിത്തുടങ്ങുന്നു. അവയിൽ നിന്ന് പുറപ്പെടുന്ന തീയും വാതകങ്ങളും വാലുകൾ പോലെ കാണപ്പെടുന്നു, അത്തരം വീഴുന്ന നക്ഷത്രങ്ങൾ വളരെ ആകർഷകമാണ്. യുഎസ് ബഹിരാകാശ ഏജൻസിയായ നാസ (നാഷണൽ എയറോനോട്ടിക്കൽ ആൻഡ് സ്പേസ് അഡ്മിനിസ്ട്രേഷൻ) അനുസരിച്ച്, അടുത്ത 100 വർഷത്തേക്ക്, നിലവിൽ അത്തരം 22 ഛിന്നഗ്രഹങ്ങൾ ഭൂമിയിൽ പതിക്കാൻ സാധ്യത കുറവാണ്.\nഇതും അറിയുക: ഏകദേശം 4.5 ബില്യൺ വർഷങ്ങൾക്ക് മുമ്പ് നമ്മുടെ സൗരയൂഥം രൂപപ്പെട്ടപ്പോൾ, ഒരു ഗ്രഹത്തിന്റെ ആകൃതി എടുക്കാൻ കഴിയാത്തതും അവശേഷിപ്പിച്ചതുമായ വാതകത്തിന്റെയും പൊടിയുടെയും മേഘങ്ങൾ ഈ പാറകളായി രൂപാന്തരപ്പെട്ടു, അതായത് ഛിന്നഗ്രഹങ്ങൾ. നമ്മുടെ സൗരയൂഥത്തിലെ മിക്ക ഛിന്നഗ്രഹങ്ങളും ചൊവ്വയെയും വ്യാഴത്തെയും പരിക്രമണം ചെയ്യുന്ന ഛിന്നഗ്രഹ വലയത്തിലാണ് കാണപ്പെടുന്നത്, അതായത് ചൊവ്വ, വ്യാഴം. ഇതുകൂടാതെ, അവ മറ്റ് ഗ്രഹങ്ങളുടെ ഭ്രമണപഥത്തിൽ കറങ്ങുകയും ഗ്രഹത്തിനൊപ്പം സൂര്യനെ ചുറ്റുകയും ചെയ്യുന്നു.\nSiehe auch ദസ്തക് വാർത്ത - മറ്റ് സംസ്ഥാനങ്ങൾ | കൊറോണ വാക്സിൻ സംഭരിക്കുന്നതിനും വിതരണം ചെയ്യുന്നതിനുമുള്ള ഒരുക്കങ്ങൾ ഗുജറാത്തിൽ ആരംഭിച്ചു


ഡീസല്, പാചകവാതക വില ഉടന് കൂട്ടില്ല – ജയ്‌പാല് റെഡ്ഡി | JANMABHUMI DAILY\nഡീസല്, പാചകവാതക വില ഉടന് കൂട്ടില്ല – ജയ്‌പാല് റെഡ്ഡി\nന്യൂദല്‍ഹി: ഡീസല്, പാചകവാതക, മണ്ണെണ്ണ വില വര്‍ധന ഉടനുണ്ടാകില്ലെന്ന് കേന്ദ്ര പെട്രോളിയം മന്ത്രി ജയ്‌പല് റെഡ്ഡി അറിയിച്ചു . ഇവയ്ക്കു വില വര്‍ധിപ്പിക്കാനുള്ള കേന്ദ്രമന്ത്രിമാരുടെ ഉന്നതതല യോഗത്തിന്റെ തീയതി ഇതുവരെ തീരുമാനിച്ചിട്ടില്ലെന്നും അദ്ദേഹം പറഞ്ഞു.\nനാണയപ്പെരുപ്പ സമയത്തു ഡീസല് വില വര്‍ധിപ്പിച്ചാലുണ്ടാകുന്ന പ്രത്യാഘാതത്തെക്കുറിച്ചു ധനമന്ത്രാലയ ഉദ്യോഗസ്ഥരുമായി ചര്‍ച്ച നടത്തിയതായും ജയ്‌പാല് റെഡ്ഡി പറഞ്ഞു. നേരത്തെ ജൂണ് രണ്ടിന് ഉന്നതാധികാര സമിതി യോഗം ചേരുമെന്നും ഈ യോഗത്തില് ഡീസല് വില വര്‍ധനയ്ക്ക് അനുമതി നല്‍കുമെന്നും വാര്‍ത്തയുണ്ടായിരുന്നു. കഴിഞ്ഞ ആഴ്ച പെട്രോള് ലിറ്ററിന് 7.50 രൂപ വരെ എണ്ണകമ്പനികള് വര്‍ധിപ്പിച്ചിരുന്നു. ഡീസല്, പാചകവാതകം, മണ്ണെണ്ണ എന്നിവയുടെ വില നിയന്ത്രിക്കുന്നതു കേന്ദ്രസര്‍ക്കാരാണ്.\nകൂടുതല് വാര്‍ത്തകള് :ഡീസല് വില നിയന്ത്രണാധികാരവും എടുത്തുകളയും – ജയ്‌പാല് റെഡ്ഡിതെലുങ്കാന: ജയ്‌പാല് റെഡ്ഡി രാജിക്കൊരുങ്ങുന്നുഡീസല് പാചകവാതക വില വര്‍ദ്ധിപ്പിച്ചേക്കുംഡീസലിന് എല്ലാ മാസവും വില വര്‍ധിപ്പിക്കുംവീണ്ടും വില കൂട്ടുംനികുതി വര്‍ധന ഡീസല് കാറുകളുടെ വില ഉയര്‍ത്തുംഡീസല് വില എല്ലാ മാസവും കൂടും – വീരപ്പ മൊയ്‌ലിഡീസല് വില വര്‍ധനവിനെതിരെ കരുണാനിധിയും മായാവതിയുംഖേല്‍കര് സമിതി ശുപാര്‍ശ കേന്ദ്ര സര്‍ക്കാര് തള്ളിഡീസല് വില കൂട്ടിയു.പി.എയ്ക്കുള്ള പിന്തുണ പുനഃപരിശോധിക്കും – മായാവതിപെട്രോള് ഡീസല് വില വീണ്ടും കൂട്ടിഇന്ധനവില വീണ്ടും കൂട്ടുന്നുഇന്ധനവില വര്‍ദ്ധനവ് പിന്‍വലിക്കില്ല – പ്രണബ് മുഖര്‍ജിഡീസലിന്റെയും പാചകവാതകത്തിന്റെയും വില കൂട്ടുന്നുയുപിഎ സര്‍ക്കാരിന്റെ തീക്കളിഡീസല് വില വര്‍ധന ഒഴിവാക്കേണ്ടതായിരുന്നു – മുഖ്യമന്ത്രികേരളത്തിന് കൂടുതല് അരിയും മണ്ണെണ്ണയുംപെട്രോള് വില വീണ്ടും കൂട്ടിപെട്രോള്, ഡീസല് വില കൂട്ടിയേക്കും\nShort URL: http://www.janmabhumidaily.com/jnb/?p=57250\nPosted by admin on May 28 2012. Filed under BREAKING NEWS, DESHEEYAM.


പിഎൻബി വായ്പാ തട്ടിപ്പു കേസിൽ പ്രതിയായ നീരവ് മോദി ഏറ്റെടുത്ത ഭൂമി തിരിച്ചുപിടിച്ച് മഹാരാഷ്ട്രയിലെ കർഷകർ – മണ്ണിലേക്ക്, മണ്ണിനെ അറിഞ്ഞ മനുഷ്യനിലേക്ക്.\nMarch 18, 2018 April 9, 2018 Mannira News Desk\t1 Comment bought by Nirav Modi, Maharashtra farmers reclaim land\nപിഎൻബി വായ്പാ തട്ടിപ്പു കേസിൽ പ്രതിയായ നീരവ് മോദി ഏറ്റെടുത്ത ഭൂമി തിരിച്ചുപിടിച്ച് മഹാരാഷ്ട്രയിലെ കർഷകർ. പഞ്ചാബ് നാഷണല് ബാങ്ക് തട്ടിപ്പുകേസിലെ പ്രതിയായി രാജ്യം വിട്ട നീരവ് മോദി വളരെ കുറഞ്ഞ വിലയ്ക്കാണ് തങ്ങളുടെ ഭൂമി ഏറ്റെടുത്തതെന്ന് മഹാരാഷ്ട്രയിലെ അഹമ്മദ് നഗര് ജില്ലയിലുള്ള കര്‍ഷകര് ആരോപിച്ചു. 125 ഏക്കറിലും ഉടന് കൃഷി തുടങ്ങാനാണ് കര്‍ഷകരുടെ തീരുമാനം.\nഇതിനു മുന്നോടിയായി 200 ഓളം കര്‍ഷകര് ട്രാക്ടറുകളുമായി എത്തി നിലം ഉഴുതു. ഏക്കറിന് 15,000 രൂപ നല്‍കിയാണ് നീരവ് മോദിയുടെ സ്ഥാപനം കര്‍ഷകരുടെ ഭൂമി ഏറ്റെടുത്തതെന്ന് അഭിഭാഷകയും സാമൂഹ്യ പ്രവര്‍ത്തകയുമായ കര്‍ഭാരി ഗാവ്‌ലി വാര്‍ത്താ ഏജന്‍സിയോട് പറഞ്ഞു. ഈ പ്രദേശത്ത് കര്‍ഷകരില്‍നിന്ന് ഏറ്റെടുക്കുന്ന ഭൂമിക്ക് ഏക്കറിന് 20 ലക്ഷംരൂപ സര്‍ക്കാര് നഷ്ടപരിഹാരം നല്‍കുന്ന സ്ഥാനത്താണിതെന്ന് അവര് കൂട്ടിച്ചേര്‍ത്തു.\nനീരവ് മോദിയുടെ ഫയര്‍സ്റ്റാര് കമ്പനിക്കുവേണ്ടിയാണ് ഭൂമി ഏറ്റെടുത്തത്. ബി.എന്.ബി തട്ടിപ്പിനുശേഷം നീരവ് മോദി രാജ്യം വിട്ടതിനെത്തുടര്‍ന്ന് ഈ ഭൂമി അടക്കമുള്ളവ എന്‍ഫോഴ്‌സ്‌മെന്റ് ഡയറക്ടറേറ്റ് ഏറ്റെടുത്തിരുന്നു. കര്‍ഷകരുടെ പ്രക്ഷോഭത്തിനിടെ അക്രമ സംഭവങ്ങളൊന്നും ഉണ്ടായിട്ടില്ലെന്നാണ് റിപ്പോർട്ടുകൾ.\nAlso Read: ചക്ക ഇനി വെറും ചക്കയല്ല! മാർച്ച് 21 മുതൽ കേരളത്തിന്റെ ഔദ്യോഗിക ഫലം; ഒപ്പം അമ്പലവയലിൽ ചക്ക ഗവേഷണ കേന്ദ്രം വരുന്നു\n← ചക്ക ഇനി വെറും ചക്കയല്ല! മാർച്ച് 21 മുതൽ കേരളത്തിന്റെ ഔദ്യോഗിക ഫലം; ഒപ്പം അമ്പലവയലിൽ ചക്ക ഗവേഷണ കേന്ദ്രം വരുന്നു\nവയനാടിന് പ്രത്യേക കാർഷിക മേഖലാ പദവി;4വർഷം കൊണ്ട് വൻ കാർഷിക വികസനത്തിന് പദ്ധതി →\nJuly 16, 2018 Mannira News Desk 0


ആണ്‍പിള്ളേരെ കല്ല്യാണം കഴിപ്പിച്ചേ അടങ്ങു : പൊലീസ് വാശിയിലാണ് | Kannur|police force|panoor|marriage function\nആണ്‍പിള്ളേരെ കല്ല്യാണം കഴിപ്പിച്ചേ അടങ്ങു : പൊലീസ് വാശിയിലാണ്\nകണ്ണൂര് : പണ്ടു കാലത്ത് രാഷ്ട്രീയ സംഘര്‍ഷങ്ങളുടെ പേരില് നിരന്തരം വാര്‍ത്തകളില് നിറഞ്ഞു നിന്ന പ്രദേശമായിരുന്നു കണ്ണൂര് ജില്ലയിലെ പാനൂര്. എന്നാല് ഇന്ന് ആ സ്ഥിതി മാറി. കഴിഞ്ഞ ഹര്‍ത്താലിനിടെ സംസ്ഥാനമൊട്ടകെ നടന്ന അക്രമ സംഭവങ്ങള്‍ക്കിടയിലും പാനൂര് തലയുയര്‍ത്തി പിടിച്ച് പൊതുവെ ശാന്തമായി തന്നെ നില കൊണ്ടു.\nപൊലീസുകാര് പ്രദേശത്ത് നടത്തിയ ബോധവല്‍ക്കരണ ക്ലാസുകളും പദ്ധതികളുമാണ് ഈ മാറ്റത്തിന് പിന്നില്. യുവാക്കള്‍ക്കായി സൗജന്യ പിഎസ്‌സി പരിശീലന ക്ലാസു വരെ ഏര്‍പ്പെടുത്തി പൊലീസ് ഇവിടെ കൂടുതല് ജനകീയമായി ഇടപെടല് നടത്തി വരികയാണ്. പാനൂര് പൊലീസ് സ്റ്റേഷന് പരിധിയിലെ ഓരോ വീട്ടിലും ഒരു സര്‍ക്കാര് ജോലി എന്ന ലക്ഷ്യത്തോടെയാണ് ഈ പദ്ധതി.\nഎന്നാലും പണ്ടു കാലത്തെ ഈ ‘ഭീകര ദേശത്ത്’ മകളെ കല്യാണം കഴിച്ച് പറഞ്ഞു വിടാന് ചുറ്റുവട്ടത്തുള്ള പ്രദേശങ്ങളിലെ രക്ഷിതാക്കള്‍ക്ക് ഇപ്പോഴും പേടിയാണ്. വിവാഹപ്രായം എത്തിയിട്ടും വിവാഹം നടക്കാത്ത ആണുങ്ങള് നാട്ടില് പുര നിറഞ്ഞ് നില്‍പ്പാണ്.\nഎന്നാല്, വിധിയെ പഴിച്ച് ജീവിതം കളയാന് അവരെ അനുവദിക്കില്ലെന്ന വാശിയിലാണ് പാനൂര് പൊലീസ്. ഈ ചിന്താഗതി മാറ്റിയെടുക്കണം. വിവാഹ പ്രായം കഴിഞ്ഞ് ‘പുര നിറഞ്ഞു നില്‍ക്കുന്ന’ ആണുങ്ങളുടെ കണക്കെടുക്കലാണ് ആദ്യം. ഇതിന്റെ ആലോചനാ യോഗം കഴിഞ്ഞ മാസം നടന്നു. പാനൂര് പൊലീസ് സര്‍ക്കിള് പരിധിയിലെ ഒമ്പതിനായിരത്തോളം വീടുകളില് സര്‍വേ നടത്തും. ഇവിടെ 30 ശതമാനം യുവാക്കളും പ്രായം കഴിഞ്ഞും അവിവാഹിതരായി കഴിയുന്നതായാണ് പൊലീസിന്റെ പ്രാഥമിക നിഗമനം. അതിര്‍ത്തി കടന്ന് കര്‍ണ്ണാടകത്തിലെ കുടകില് നിന്ന് പെണ് കെട്ടി കൊണ്ടുവന്നവരും ഇവിടെയുണ്ട്.\nKannur police force panoor marriage function\nബൈക്കപകടത്തില് മരണപ്പെട്ട 1000 പേരില് ഹെല്‍മറ്റ് ധരിച്ചത്3പേര് മാത്രം :ഞെട്ടിപ്പിക്കുന്ന റിപ്പോര്‍ട്ടുമായി പൊലീസ്


നടന് മേള രഘു അന്തരിച്ചു | PravasiExpress\nHome Lifestyle Obituary നടന് മേള രഘു അന്തരിച്ചു\nസര്‍ക്കസ് കൂടാരത്തിലെ കഥ പറഞ്ഞ കെ.ജി.ജോര്‍ജിന്റെ മേളയിലൂടെ അരങ്ങേറ്റം കുറിച്ച നടനാണ് രഘു. മമ്മൂട്ടിക്കൊപ്പം നായകതുല്ല്യമായ വേഷമാണ് അതില് രഘു ചെയ്തത്. മലയാളത്തിലും തമിഴിലുമായി മുപ്പതിലേറെ ചിത്രങ്ങളില് വേഷമിട്ട രഘു ഏറ്റവും അവസാനമായി അഭിനയിച്ചത് മോഹന്‍ലാല് ചിത്രം ദൃശ്യം 2വിലാണ്.\nPrevious articleഇന്ത്യയില്‍നിന്നുള്ള യാത്രക്കാര്‍ക്ക് ഏര്‍പ്പെടുത്തിയ പ്രവേശനവിലക്ക് നീട്ടി ഒമാന്\nNext articleചിത്രം സിനിമയിലെ ബാലതാരം, നടൻ ശരൺ അന്തരിച്ചു\nA piece of History : Tracing his Roots


കെവിന്റെ മരണം ദുരഭിമാനക്കൊല തന്നെയെന്ന് മുഖ്യമന്ത്രി\n4 Jun 2018 6:41 AM GMT\nകോട്ടയത്തെ കെവിന്റെ മരണം ദുരഭിമാനക്കൊലതന്നെയെന്ന് മുഖ്യമന്ത്രി പിണറായി വിജയന് നിയമസഭയില് പറഞ്ഞു. കെവിനെ തട്ടിക്കൊണ്ടുപോയി കൊലപ്പെടുത്തിയെന്ന് പോലിസ് അന്വേഷണത്തില് വ്യക്തമായിട്ടുണ്ട്. കുറ്റക്കാര്‍ക്കെതിരെ നടപടിയെടുക്കുമെന്നും സഭയില് പ്രതിപക്ഷം നല്‍കിയ അടിയന്തരപ്രമേയ നോട്ടീസിന് മറുപടിയായി മുഖ്യമന്ത്രി പറഞ്ഞു.\nകെവിന് സംഭവവുമായി ബന്ധപ്പെട്ട് വീഴ്ച വരുത്തിയ ഒരു ഉദ്യോഗസ്ഥനെയും സംരക്ഷിക്കില്ല. കൊലപാതകത്തില് രാഷ്ട്രീയം കലര്‍ത്തി വഴിതിരിച്ചുവിടാനുള്ള ശ്രമം നടന്നു. ഇത് എന്തിന് വേണ്ടിയായിരുന്നെന്നും പ്രതിപക്ഷത്തോട് മുഖ്യമന്ത്രി ചോദിച്ചു. നീനുവിന്റെ പിതാവ് ചാക്കോയും മാതാവ് രഹ്നയും സഹോദരന് സാനുവും കോണ്‍ഗ്രസ് പ്രവര്‍ത്തകരാണെന്നും മുഖ്യമന്ത്രി ആരോപിച്ചു.\nഎന്നാല് പോലിസിന്റെ ഭാഗത്ത് നിന്നുണ്ടായത് ഗുരുതര വീഴ്ചയാണെന്ന് കെവിന് സംഭവത്തിലുണ്ടായതെന്ന് അടിയന്തിര പ്രമേയത്തിന് നോട്ടീസ് നല്‍കിയ തിരുവഞ്ചൂര് രാധാകൃഷ്ണന് ആരോപിച്ചു. പോലിസ് നോക്കിനില്‍ക്കെ പിതാവ് നീനുവിനെ മര്‍ദിച്ചു. കെവിന്റെ മൃതദേഹം പോസ്റ്റ്‌മോര്‍ട്ടം നടത്തിയത് ജൂനിയര് ഡോക്ടറാണെണ്. ഇതൊഴിവാക്കാന് തിരുവനന്തപുരം മെഡിക്കല് കോളജിലേക്ക് കൊണ്ടുപോവാന് സാഹചര്യമുണ്ടായിട്ടും ചെയ്തില്ല. കൊണ്ടുപോയതും കൊല്ലിച്ചതും സിപിഎമ്മാണെന്ന് തിരുവഞ്ചൂര് ആരോപിച്ചു.\nഅതേസമയം കെവിന് വധത്തില് പ്രതിപക്ഷ ബഹളത്തെ തുടര്‍ന്ന് നിയമസഭ ഇന്നത്തേക്ക് പിരിഞ്ഞു. കേസ് സിബിഐക്ക് വിടണമെന്നാവശ്യപ്പെട്ടായിരുന്നു സഭയിലെ പ്രതിക്ഷ ബഹളം. വിഷയത്തില് പ്രതിപക്ഷം സഭയുടെ നടുത്തളത്തിലിറങ്ങി പ്രതിഷേധിച്ചിരുന്നു.\nkerala cm pinarayi vijayan Kerala Niyamasabha kevin honor killing Thiruvanchoor Radhakrishnan


എസ്.എം. സ്ട്രീറ്റ് അഥവാ മിഠായിത്തെരുവ് : കോഴിക്കോടൻ ചരിത്രമുറങ്ങുന്ന ഒരു തെരുവ് •Tech Travel Eat\nഎസ്.എം. സ്ട്രീറ്റ് അഥവാ മിഠായിത്തെരുവ് : കോഴിക്കോടൻ ചരിത്രമുറങ്ങുന്ന ഒരു തെരുവ്\nകേരളത്തിലെ കോഴിക്കോട് ജില്ലയിലെ പ്രശസ്തമായ തെരുവാണ് മിഠായിത്തെരുവ് അഥവാ സ്വീറ്റ് മീറ്റ് സ്ട്രീറ്റ് (എസ്.എം. സ്ടീറ്റ്). തെരുവും, തെരുവിനെ മുറിച്ചുപോകുന്ന പാതകളും കോഴിക്കോടിലെ ഏറ്റവും തിരക്കുള്ള കച്ചവടസ്ഥലങ്ങളാണ്. വളരെ പഴക്കമുള്ള ബേക്കറികൾ ഈ തെരുവിലുണ്ട്. ഇവിടെ ലഭിക്കുന്ന കോഴിക്കോടൻ ഹൽ‌വയും നേന്ത്രക്കാ ഉപ്പേരിയും പ്രശസ്തമാണ്. തെരുവിന്റെ ഇരുവശങ്ങളും ഹൽ‌വ കടകൾ കൊണ്ടും തുണിക്കച്ചവടങ്ങൾ കൊണ്ടും നിറഞ്ഞിരിക്കുകയാണ്.\nഹൽവക്കടകൾക്ക് പ്രശസ്തമായ ഈ തെരുവിന് പേര് നൽകിയത് യൂറോപ്പുകാരാണ്. യൂറോപ്യന്മാർ കോഴിക്കോടൻ ഹൽ‌വയെ സ്വീറ്റ്മീറ്റ് എന്നായിരുന്നു വിളിച്ചിരുന്നത്. ഹുസൂർ റോഡ് എന്നായിരുന്നു മിഠായി തെരുവിന്റെ ആദ്യനാമം. പലഹാരങ്ങൾ ഏറ്റവും കൂടുതൽ വിൽപ്പന നടത്തിയ ഈ റോഡിനെ സ്വീറ്റ് മീറ്റ് സ്ട്രീറ്റ് (SM Street) എന്നുവിളിച്ചു.\nമിഠായിത്തെരുവ് നവീകരണമെന്ന ആവശ്യത്തിന് ഏകദേശം മൂന്ന് പതിറ്റാണ്ടോളം പഴക്കമുണ്ട്. എന്നാൽ, ഓരോ കാലത്തും ഓരോ കാരണങ്ങളാൽ അത് നടക്കാതെ പോയിരുന്നു. 2007 ജനുവരി 5-നുക്ക് മിഠായിത്തെരുവിൽ തീപ്പീടിത്തം ഉണ്ടാവുകയും ആറു പേർ മരിക്കുകയും ഉണ്ടായി. മുപ്പതിലധികം കടകൾ കത്തിനശിച്ചിരുന്നു.\nടൂറിസം വകുപ്പ് മുൻകൈയെടുത്ത് ഊരാളുങ്കൽ ലേബർ കോൺട്രാക്ട് കോഓപ്പറേറ്റീവ് സൊസൈറ്റിയിലൂടെ ഡി.ടി.പി.സിയാണ് പുതിയ തെരുവ് യാഥാർഥ്യമാക്കിയത്. പൈതൃകപദ്ധതിയിൽ ഉൾപ്പെടുത്തി 6.5 കോടി രൂപ ചെലവിട്ടാണ് മിഠായിത്തെരുവ് നവീകരിച്ചത്. നാനൂറ് മീറ്റർ നീളത്തിലുള്ള റോഡ് ആധുനികരീതിയിൽ കല്ല് പാകിയായിരുന്നു തുടക്കം. അപകടസാധ്യത ഇല്ലാതാക്കുന്നതിനായി വൈദ്യുതി ലൈനുകൾ ഭൂമിക്കടിയിലൂടെയാക്കി. ഓരോ ഒമ്പത് മീറ്റർ അകലത്തിലും തൂണുകൾ സ്ഥാപിച്ച് അലങ്കാരവിളക്കുകൾ സ്ഥാപിച്ചു. നിലത്ത് വീണാലോ കല്ലേറ് കൊണ്ടാലോ പൊട്ടാത്തതാണ് ഇതിന്റെ പ്രത്യേകത. ആദ്യം സർക്കാർ മൂന്ന് കോടിയായിരുന്നു അനുവദിച്ചത്. പിന്നീട് 6.5 കോടിയായി ഉയർത്തി. തെരുവ് നവീകരിക്കുമ്പോൾ അതിൽ വാഹനങ്ങൾ കയറ്റില്ല എന്ന തീരുമാനമായിരുന്നു ആദ്യം കൈക്കൊണ്ടത്. 2017 ഡിസംബർ 23ന് മുഖ്യമന്ത്രി പിണറായി വിജയൻ നവീകരിച്ച മിഠായിത്തെരുവ് ഔദ്യോഗികമായി തുറന്നുകൊടുത്തു.\nകോഴിക്കോട് വരുന്നവരിൽ ഭൂരിഭാഗവും മിഠായിത്തെരുവ് സന്ദര്ശിക്കാതെ, അവിടെ നിന്നും ഒരു ഹൽവയെങ്കിലും വാങ്ങാതെ തിരികെ മടങ്ങാറില്ല എന്നതാണ് യാഥാർഥ്യം. കോഴിക്കോട് റെയിൽവേ സ്റ്റേഷന്റെ തൊട്ടടുത്താണ് എന്നതും മിഠായിത്തെരുവിൻ്റെ പ്ലസ് പോയിന്റാണ്. മിഠായിത്തെരുവ് ആണെന്നാണ് പേര് എങ്കിലും ഇവിടെ ഇന്ന് ബേക്കറി ഐറ്റംസ്, ബിരിയാണി, കോഴിക്കോടൻ സ്പെഷ്യൽ കൂൾ ഐറ്റംസ്, തുണിത്തരങ്ങൾ, ചെരിപ്പുകൾ, സ്വർണ്ണം തുടങ്ങി എല്ലാവിധ സാധനങ്ങളും ലഭിക്കും. അപ്പോൾ ഇനി അടുത്ത തവണ കോഴിക്കോട് പോകുമ്പോൾ തീർച്ചയായും മിഠായിത്തെരുവ് കൂടി ഒന്ന് സന്ദർശിക്കുക.


രാജ്യത്തേക്ക് തിരിച്ചെത്തുന്നവര്‍ക്ക് ക്വാറന്റൈനായുള്ള ഹോട്ടല് റൂമുകളുടെ എണ്ണം വര്‍ധിപ്പിച്ച് ഖത്തര് - ഇ വാർത്ത | evartha qatar-increases-number-of-hotel-quarrantine-rooms-for-expats\nഖത്തറില് ക്വാറന്റൈന് വേണ്ടിയുള്ള ഹോട്ടലുകള്‍ക്ക് ക്ഷാമം നേരിട്ടത് നേരത്തെ ഇന്ത്യയുള്‍പ്പെടെയുള്ള രാജ്യങ്ങളില് നിന്ന് തിരിച്ചെത്തുന്നവര്‍ക്ക് ബുദ്ധിമുട്ടുകളുണ്ടാക്കിയിരുന്നു. എന്നാല് നിലവില് ആവശ്യത്തിന് ഹോട്ടല് റൂമുകള് ലഭ്യമാണെന്നും ഈ മാസം മാത്രം ബുക്കിങില് വലിയ വര്‍ധനവുണ്ടായതായും ഡിസ്‌കവര് ഖത്തര് അറിയിച്ചു.\nനിലവില് 60 ഹോട്ടലുകളില് റൂമുകള് ലഭ്യമാണ്. പുറമെ ഒന്നിലധികം പേര്‍ക്ക് റൂമുകള് ഷെയര് ചെയ്യാവുന്ന മെക്കനീസ് സംവിധാനത്തിലൂം ക്വാറന്റൈന് സൌകര്യം ആവശ്യത്തിന് ലഭ്യമാണ്. ഹോട്ടലുകളില് 2300 മുതലാണ് ഒരാഴ്ച്ചത്തെ ക്വാറന്റൈന് ചാര്‍ജ്ജ്. ഫോര് സ്റ്റാര് ഫൈവ് സ്റ്റാര് ഹോട്ടലുകളില് താരതമ്യേന നിരക്ക് കൂടും. മൂന്ന് നേരത്തെ ഭക്ഷണം, ആറാം ദിവസത്തെ പിസിആര് ടെസ്റ്റ് എന്നിവ ഉള്‍പ്പെടെയാണ് നിരക്ക് നിശ്ചയിച്ചിട്ടുള്ളത്. കുടുംബത്തിനാണെങ്കില് കൂടുതല് ബെഡ് റൂമുകളുള്ള വില്ലകളും ലഭ്യമാണ്.\nഒന്നിലധികം പേര്‍ക്ക് ഒരു റൂം ഷെയര് ചെയ്യാവുന്ന മെക്കനീസ് സംവിധാനത്തില് 1820 റിയാല് മുതലാണ് നിരക്ക്. മൊബൈല് ഫോണ് സിം കാര്‍ഡ് എന്നിവ ഉള്‍പ്പെടെയാണ് ഈ നിരക്ക്.\nTopics: covid19 gulf Room quarantine


കൊവിഡ് 19: ഉത്തര്‍പ്രദേശിലെ അസംഘടിത മേഖല പട്ടിണിയിലേക്ക്, കൈമലര്‍ത്തി സംസ്ഥാന സര്‍ക്കാര്\nSun Apr 05 2020 01:10:41 GMT+0530 (India Standard Time)\nBRJ26 March 2020 7:10 AM GMT\nലഖ്‌നോ: ഉത്തര്‍പ്രദേശിലെ അസംഘടിതമേഖലയിലെ ആയിരക്കണക്കിനു കുടിയേറ്റത്തൊഴിലാളികള് പട്ടിണിയിലേക്കെന്ന് റിപോര്‍ട്ട്. യോഗി ആദിത്യനാഥ് സര്‍ക്കാര് 20.37 ലക്ഷം രജിസ്‌റ്റേഡ് നിര്‍മ്മാണത്തൊഴിലാളികള്‍ക്ക് 1000 രൂപ വച്ച് നല്‍കാന് ഉത്തരവിട്ടിട്ടുണ്ടെങ്കിലും അസംഘടിത മേഖലയെ കൈയൊഴിഞ്ഞിരിക്കുകയാണ്. കേന്ദ്ര സര്‍ക്കാര് പ്രഖ്യാപിച്ച 21 ദിവസത്തെ ലോക്ക് ഡൗണോടെ സ്ഥിതിഗതികള് ഗുരുതരമായിത്തീരുകയും ചെയ്തു.\nനഗരങ്ങളില് നിന്ന് മടങ്ങുന്ന തൊഴിലാളികള്\nഉത്തര്‍പ്രദേശിലെ മിക്ക നഗരങ്ങളിലും ജോലി ചെയ്യുന്ന നിര്‍മ്മാണത്തൊഴിലാളികള് ബിഹാര്, ജാര്‍ഖണ്ഡ് സംസ്ഥാനങ്ങളില് നിന്നുളളവരാണ്. അവരില് പലരും വര്‍ക്ക് സൈറ്റില് തന്നെയാണ് താമസിക്കുന്നതും. ലോക്ഡൗണ് ഏറ്റവും ബാധിച്ച ഒരു വിഭാഗം ഇവരാണ്. ഇവരാരും തൊഴില്‍വകുപ്പില് രജിസ്റ്റര് ചെയ്തിട്ടില്ലാത്തതിനാല് സര്‍ക്കാര് പ്രഖ്യാപിച്ച ധനസഹായത്തിന് അര്‍ഹരല്ല.\nജാര്‍ഖണ്ഡില് നിന്ന് വന്ന കിഷ്‌നായ് ഇത്തരത്തിലൊരാളാണ്. അദ്ദേഹം ലഖ്‌നോവിലെത്തിയത് ഭാര്യയ്ക്കും 12ഉം 8 വയസ്സുള്ള രണ്ട് ആണ്‍മക്കള്‍ക്കും6മാസം പ്രായമുള്ള മകള്‍ക്കുമൊപ്പമാണ്. അദ്ദേഹത്തോടൊപ്പം ഭാര്യയും ജോലി ചെയ്യുന്നുണ്ട്. കഴിഞ്ഞ ഞായറാഴ്ചയോടെ കെട്ടിടം പണി അവസാനിപ്പിച്ചു. മൂന്നു ദിവസത്തനു ശേഷം തുറക്കുമെന്നായിരുന്നു പറഞ്ഞിരുന്നത്. എന്നാല് കേന്ദ്ര സര്‍ക്കാര് പ്രഖ്യാപനത്തോടെ ലോക്ക്ഡൗണ് 21 ദിവസമാവും. ഇനി കിഷ്‌നായുടെ കൈയില് പണമില്ല. കഴിഞ്ഞ ദിവസം അയല്‍ക്കാരില് നിന്ന് ലഭിച്ച ഒരു കഷ്ണം ബ്രഡ്ഡുകൊണ്ടാണ് മക്കള് കഴിഞ്ഞുകൂടിയത്. പിന്നെ കുറേ വെള്ളവും കൊടുത്തു. ട്രയിനുകളും ബസ്സും നിലച്ചതുകൊണ്ട് നാട്ടിലേക്ക് തിരികെപ്പോവാനുമാവില്ല. തന്റെ മക്കള് പട്ടിണി കിടന്നുമരിക്കുമെന്ന് കിഷ്‌നായ് കരഞ്ഞുപറയുന്നു.\nലഖ്‌നോ നഗരത്തില് മാത്രം 60000 ഇത്തരം തൊഴിലാളികളുണ്ടെന്നാണ് ഏകദേശ കണക്ക്. ഈ നഗരത്തിലെ തൊഴിലാളികള് കഴിഞ്ഞ ദിവസങ്ങളില് പട്ടിണിയായിരുന്നു. ചെറിയ മുറികള് വാടകയ്‌ക്കെടുത്ത് വഴിവക്കിലെ ചെറിയ കടകളില് നിന്ന് ഭക്ഷണം കഴിച്ചാണ് ഇവര് കഴിഞ്ഞിരുന്നത്. ലോക്ക്ഡൗണ് ആ സാധ്യതയും അടച്ചു.\nഷോപ്പിങ് മാളുകളില് ജോലി ചെയ്യുന്ന ആണ്‍കുട്ടികളും പെണ്‍കുട്ടികളും മാത്രം ആയിരങ്ങള് വരും. അവരും പട്ടിണിയിലാണ്. താമസസൗകര്യവും അടഞ്ഞുതുടങ്ങി. മൂന്നു ദിവസം ലോക്ഡൗണ് ആയിരുന്നു ആദ്യം പറഞ്ഞിരുന്നത്. അതോടെ കടകള് തുറക്കുമെന്നും ഇവര് പ്രതീക്ഷിച്ചു. പക്ഷേ, കേന്ദ്രത്തിന്റെ പുതിയ പ്രഖ്യാപനത്തോടെ ആ സാധ്യത ഇല്ലാതായി.\nഒരുപാട് തൊഴിലാളികള് തങ്ങളുടെ വാസസ്ഥലങ്ങളിലേക്ക് നടന്നു പോകുന്ന ചിത്രങ്ങള് പലരും പങ്കുവച്ചിട്ടുണ്ട്. പോകാന് പണമില്ലാതായ ഒരു കുട്ടി മാധ്യമങ്ങള്‍ക്കു മുന്നില് കരഞ്ഞാണ് തന്റെ ദുര്‍ഗതി വിവരിക്കുന്നത്.\nരജിസ്റ്റര് ചെയ്യാത്ത ഇത്തരക്കാരുടെ കാര്യത്തില് സര്‍ക്കാരിന് ഒന്നും ചെയ്യാനില്ലെന്നാണ് ഉത്തരവാദിത്തപ്പെട്ട സര്‍ക്കാര് ഉദ്യോഗസ്ഥരുടെ നിലപാട്. അസംഘടിത മേഖലയിലെ തൊഴിലാളികളെ അവരും കൈയ്യൊഴിഞ്ഞുകഴിഞ്ഞു.


5,227 – സമാധാനത്തിന്റെ രാജ്ഞിയായ പരിശുദ്ധ അമ്മയിൽ നിന്നുള്ള സന്ദേശം, ലഭിച്ചത് 6/1/2022\nപ്രിയ മക്കളെ, നിങ്ങൾ ദൈവത്തിന്റെ ശക്തിയിൽ ഉറച്ചു വിശ്വസിക്കുക. നിങ്ങൾ സത്യത്തെ സ്നേഹിക്കുകയും സംരക്ഷിക്കുകയും ചെയ്യുക. പരിശുദ്ധമായവയെ നശിപ്പിക്കുക എന്നതാണ് തിരുസഭയുടെ ശത്രുക്കളുടെ പദ്ധതി. പരിശുദ്ധ കുർബാനയിലുള്ള എന്റെ യേശുവിന്റെ സാന്നിധ്യം പ്രതീകാത്മകമാണെന്ന് നിങ്ങളെ വിശ്വസിപ്പിക്കാനും കബളിപ്പിക്കാനും അവർ ആഗ്രഹിക്കുന്നു. വഞ്ചിതരാകാതിരിക്കാൻ ജാഗരൂകരായിരിക്കുക. തന്റെ തിരുശരീരത്താലും തിരുരക്തത്താലും ആത്മാവാലും ദൈവത്വത്താലും എന്റെ ഈശോ പരിശുദ്ധ കുർബാനയിൽ സന്നിഹിതനാണ്. നിങ്ങൾ എൻ്റെ ഈശോയുടെ സഭയുടെ യഥാർത്ഥ പ്രബോധനത്തിൻ്റെ പഠനങ്ങൾക്കൊപ്പം നില കൊള്ളുക. മോശം ഇടയന്മാർ ദൈവത്തിന്റെ ആലയത്തിൽ വലിയ ആശയക്കുഴപ്പം ഉണ്ടാക്കുകയും, അനേകർക്ക് വിശ്വാസം നഷ്ടപ്പെടുകയും ചെയ്യും. കുരിശിന്റെ മുമ്പാകെ വളരെയധികം പ്രാർത്ഥിക്കുക. പ്രാർത്ഥനയുടെ ശക്തിയാൽ മാത്രമേ നിങ്ങൾക്ക് ശത്രുക്കളെ ജയിക്കാൻ കഴിയൂ. നിങ്ങൾ മറക്കരുത്: നിങ്ങളുടെ വിജയം പരിശുദ്ധ കുർബാനയിലാണ്. സത്യം സമ്പൂര്‍ണ്ണതയിൽ സൂക്ഷിക്കപ്പെടുന്നത് കത്തോലിക്കാ സഭയിൽ മാത്രമാണെന്നും, ദൈവത്തിൽ അർദ്ധസത്യം ഇല്ലെന്നും എല്ലാവരോടും പറയുക. ഭയമില്ലാതെ മുന്നേറുക! ഇന്നേ ദിവസം പരമപരിശുദ്ധ ത്രിത്വത്തിന്റെ നാമത്തിൽ ഞാൻ നിങ്ങൾക്ക് അയക്കുന്ന (നൽകുന്ന) സന്ദേശം ഇതാണ്. ഒരിക്കൽ കൂടി നിങ്ങളോടൊത്ത് ചേരാൻ എന്നെ അനുവദിച്ചതിനു നന്ദി. പിതാവിന്റെയും പുത്രന്റെയും പരിശുദ്ധാത്മാവിന്റെയും നാമത്തിൽ ഞാൻ നിങ്ങളെ ആശീർവ്വദിക്കുന്നു. ആമേൻ. സമാധാനത്തിൽ ആയിരിക്കുക.


തേയില എങ്ങനെ ഒരു കണ്ടീഷണർ ആക്കാം തലമുടി ഇനി പട്ട് പോലെ തിളങ്ങും - kuwaitjobvacancy\nതേയില എങ്ങനെ ഒരു കണ്ടീഷണർ ആക്കാം തലമുടി ഇനി പട്ട് പോലെ തിളങ്ങും\nBy Creator N\t Last updated Sep 12, 2020\nകേശസംരക്ഷണം വെല്ലുവിളികൾ നിറഞ്ഞതാണ്. കൃത്യമായ പരിചരണത്തിലൂടെ മുടിയുടെ എല്ലാ ആരോഗ്യപ്രശ്നങ്ങൾക്കും പരിഹാരം കാണാൻ കഴിയും. പലരും മുടി പൊഴിയുന്നത് മറയ്ക്കാന് മുടി വിവിധ ഫാഷനുകളില് വെട്ടുന്നതും സാധാരണമാണ്. മുടിയുടെ ആരോഗ്യത്തെ ബാധിക്കുന്ന ഒരു പ്രധാന കാരണം മാറിയ കാലാവസ്ഥയും പിന്നെ പരിപാലിക്കാന് ഉള്ള സമയക്കുറവുമാണ്.\nമുടി വലിച്ചുകെട്ടുന്ന ശീലം, ഷാംപൂവിന്റെ അമിതമായ ഉപയോഗം, ഞെരുക്കമുള്ള ചീപ്പ്, അടിക്കടിയുള്ള മുടിചീകല്, കുളി കഴിഞ്ഞതിനു ശേഷം ‘പനി വരാതിരിക്കാനു’ള്ള അമര്‍ത്തി തോര്‍ത്തല് തുടങ്ങിയവ മുടികൊഴിച്ചിലിന് കാരണമാകാവുന്ന ശീലങ്ങളില് ചിലതാണ്.\nഷാംപൂവിന്റെ ഉപയോഗം നിയന്ത്രിക്കുന്നതിലൂടെ ഒരു പരിധിവരെ മുടികൊഴിച്ചിൽ തടയാൻ കഴിയും. ആധികം എണ്ണമയമുള്ള മുടിയുള്ളവർ സൾഫേറ്റ് ഫ്രീ ഷാംപൂ ഉപയോഗിക്കാൻ ശ്രദ്ധിക്കുക. ഷാംപൂ ചെയ്ത ശേഷം നിർബന്ധമായും കണ്ടിഷണർ ഉപയോഗിക്കണം. മുടിയിഴകൾ ഹൈഡ്രേറ്റ് ചെയ്ത് മുടിക്ക് തിളക്കം നൽകാൻ ഇത് സഹായിക്കും. കൂടാതെ മുടിയുടെ അറ്റം പൊട്ടിപോകുന്നതിൽ നിന്നും കണ്ടിഷണർ മോചനം നൽകും. തേയില എങ്ങനെ ഒരു കണ്ടീഷണർ ആക്കാം തലമുടി ഇനി പട്ട് പോലെ തിളങ്ങും\nരാത്രിയിൽ വിറ്റാമിൻeമുഖത്തു തേക്കാൻ പറ്റുമോ\nചുട്ട വെളുത്തുളളി വെറും വയറ്റില് കഴിച്ചാൽ…


അപകട വളവുകൾ സുരക്ഷിത പാതയാക്കും; ഇടപെട്ട് കലക്ടർ | kozhikode | meppayur | kollam | manorama news | Kerala News | News from Kerala | Manorama News\nഅപകട വളവുകൾ സുരക്ഷിത പാതയാക്കും; ഇടപെട്ട് കലക്ടർ\nസ്വന്തം ലേഖകൻ January 13, 2021 10:15 AM IST\nകോഴിക്കോട് മേപ്പയൂര് കൊല്ലം റോഡ് നിര്‍മാണം വേഗത്തിലാക്കാന് ജില്ലാ കലക്ടറുടെ നിര്‍ദേശം. അപകട വളവുകള് സുരക്ഷിത പാതയാക്കാന് കൂടുതല് സ്ഥലമേറ്റെടുത്ത് വികസിപ്പിക്കും. റോഡ് യാഥാര്‍ഥ്യമാകുന്നതോടെ കൊയിലാണ്ടി പേരാമ്പ്ര മണ്ഡലങ്ങളിലെ നിരവധി യാത്രികര്‍ക്ക് ദേശീയപാതയിലെത്താന് സൗകര്യം കൂടും.\nമേപ്പയൂരില് നിന്ന് കൊല്ലം വരെ പത്ത് മീറ്റര് വീതിയില് 9.6 കിലോമീറ്റര് പാത. കയറ്റവും അപകട വളവുകളുമാണ് നിലവിലെ യാത്രാപ്രതിസന്ധി. പുതിയ നിര്‍മാണത്തില് പിഴവുകള് പൂര്‍ണമായും പരിഹരിക്കുന്നതിനാണ് കലക്ടര് നേരിട്ട് അലൈന്‍മെന്റ് പരിശോധിച്ചത്. ആറ് വളവുകള് നേരെയാക്കാന് കൂടുതല് സ്ഥലമേറ്റെടുക്കും. ഇരുചക്രവാഹന യാത്രികര് പതിവായി അപകടത്തില്‍പ്പെടുന്ന കല്ലങ്കി കയറ്റത്തിന്റെ ഉയരം കുറയ്ക്കും. കനത്ത മഴയില് വെള്ളക്കെട്ട് ഒഴിവാക്കാന് റോഡിന് കുറുകെ നാല്‍പ്പത്തി മൂന്ന് ഓവുപാലങ്ങള് നിര്‍മിക്കും. ഓടകളുടെ നിര്‍മാണമുള്‍പ്പെടെ മികച്ചനിലയില് പൂര്‍ത്തിയാക്കി റോഡ് ഗതാഗതയോഗ്യമാക്കും.\nകൂടുതല് സ്ഥലമേറ്റെടുക്കുന്നതിന് വേണ്ടിവരുന്ന തുകയുള്‍പ്പെടെ 38.4 കോടിയാണ് അനുവദിച്ചിട്ടുള്ളത്. പേരാമ്പ്ര, കൊയിലാണ്ടി നിയോജകമണ്ഡലങ്ങളെ ബന്ധിപ്പിക്കുന്ന റോഡ് ദേശീയപാതയിലേക്കുള്ള യാത്രയും സുഗമമാക്കും. കലക്ടറുടെ നേരിട്ടുള്ള പരിശോധനയില് കൊയിലാണ്ടി തഹസില്‍ദാരും പൊതുമരാമത്ത് ഉദ്യോഗസ്ഥരും പങ്കെടുത്തു.


മകരവിളക്കിന് ചാരക്കണ്ണുകള്: തീര്‍ത്ഥാടകത്തിരക്കില്ലാതെ സന്നിധാനം - TVSAMSKARA\nKeralaLocalNewsNews in BriefVideos\nമകരവിളക്കിന് ചാരക്കണ്ണുകള്: തീര്‍ത്ഥാടകത്തിരക്കില്ലാതെ സന്നിധാനം\nVideo Report from Sabarimala\nയുവതികള് പ്രവേശിക്കുന്നുണ്ടോ എന്ന് നിരീക്ഷിക്കാന് കണ്ണിലെണ്ണയൊഴിച്ച് കാത്തിരിക്കുന്ന ശബരിമല കര്‍മ്മ സമിതി പ്രവര്‍ത്തകര്. ക്രമസമാധാനം പാലിക്കാന് 24 മണിക്കൂറും തുറന്നിരിക്കുന്ന പോലീസ് കണ്ണുകള്. നര കയറിയ മുടിയുമായി സന്നിധാനത്തെത്തുന്ന വൃദ്ധരെ വേഷപ്രച്ഛന്നരാണോ എന്ന് നോക്കുന്ന സംശയക്കണ്ണുകള്. സദാ ഉണര്‍ന്നിരിക്കുന്ന നിരീക്ഷണ ക്യാമറകള് വേറെയും. കാണാം വീഡിയോ റിപ്പോര്‍ട്ട്\nSABARIMALA SANNIDHANAM sabarimala women entry TV SAMSKARA NEWS


സ്ത്രീകള് മദ്യപിച്ചാല് എന്ത് സംഭവിക്കും?\nFirst Published 27, Feb 2018, 12:30 PM IST\nസ്ത്രീകളില് അമിത മദ്യപാനം ഉണ്ടെങ്കില് പലതരത്തലിളള രോഗങ്ങള് വരാനുളള സാധ്യതയുണ്ട്.\nസ്ത്രീകള് മദ്യപിച്ചാല് എന്താണ് സംഭവിക്കുക? 'മദ്യപാനം ആരോഗ്യത്തിന് ഹാനികരം’ എന്ന പതിവ് പല്ലവി ആവര്‍ത്തിക്കുന്നില്ല. എന്നാല് സ്ത്രീകളില് അമിത മദ്യപാനം ഉണ്ടെങ്കില് പലതരത്തലിളള രോഗങ്ങള് വരാനുളള സാധ്യതയുണ്ട്. കരള് രോഗം മാത്രമല്ല ഹൃദയാഘാതവും മസ്‌തിഷ്‌ക്കാഘാതവും മറവിയും എന്തിന് ക്യാന്‍സര് പോലും വരാനുളള സാധ്യതയുണ്ട്.\nഅമിതമായി മദ്യപിക്കുമ്പോള് അത് ഹൃദയത്തെ ബാധിക്കും. തുടര്‍ന്ന് ഹൃദയാഘാതവും മസ്‌തിഷ്‌ക്കാഘാതവും സംഭവിക്കാനുളള സാധ്യത കൂടുതലാണ്. അതുപോലെ തന്നെ മദ്യപാനം ക്യാന്‍സറിന് കാരണമാകുമോ എന്നതു സംബന്ധിച്ച് നിരവധി പഠനങ്ങള് നടന്നിട്ടുണ്ട്. മദ്യപാനം ക്യാന്‍സറിന് കാരണമാകുമെന്നു തന്നെയാണ് ഭൂരിഭാഗം പഠനങ്ങള് കണ്ടെത്തിയിട്ടുള്ളത്. മദ്യപാനം, ഏഴുതരം ക്യാന്‍സറുകള് വരാനുള്ള സാധ്യത വര്‍ദ്ധിപ്പിക്കുമെന്നാണ് പുതിയ പഠന റിപ്പോര്‍ട്ട് ചൂണ്ടിക്കാട്ടുന്നത്. ന്യൂസിലാന്‍ഡിലെ ഒട്ടാഗോ സര്‍വ്വകലാശാലയിലെ ജെന്നി കോണോറിന്‍റെ നേതൃത്വത്തില് നടത്തിയ പഠനത്തിലാണ് ഏഴുതരം ക്യാന്‍സറുകള് മദ്യപാനം മൂലം ഉണ്ടാകുന്നതായി കണ്ടെത്തിയത്.\nവളരെ കുറഞ്ഞ അളവില് മദ്യപിക്കുന്നവര്‍ക്കും ക്യാന്‍സര് പിടികൂടുമെന്നും പഠന റിപ്പോര്‍ട്ട് വ്യക്തമാക്കുന്നു. വായ്, തൊണ്ട, ശ്വാസനാളം, അന്നനാളം, കരള്, കുടല്, മലദ്വാരം,സ്‌തനം എന്നിവയില് ക്യാന്‍സറുണ്ടാക്കാന് മദ്യപാനത്തിന് സാധിക്കും. 2012ല് അഞ്ചു ലക്ഷണത്തോളം ക്യാന്‍സര് മരണങ്ങളില് വില്ലനായത് മദ്യപാനമാണ്. അതായത്, ലോകത്താകമാനമുള്ള ക്യാന്‍സര് മരണങ്ങളില് 5.8 ശതമാനം മദ്യപാനം മൂലമാണെന്നാണ് പഠനത്തില് കണ്ടെത്തിയിരിക്കുന്നത്.\nഅതുപോലെ തന്നെ അമിതമദ്യപാനം മറവിരോഗത്തിന് കാരണമാകാം. കടുത്ത മദ്യപാനികൾക്ക് മറവി രോഗത്തിനുള്ള സാധ്യത കൂടുതൽ ആണെന്ന് ലാൻസെറ്റ് ജേണലിൽ പ്രസിദ്ധീകരിച്ച പഠനത്തില് പറയുന്നു. മദ്യപാനം മൂലം ആശുപത്രി വാസം വരെ വേണ്ടി വന്ന കടുത്ത മദ്യപാനികളിലായിരുന്നു പഠനം. 65 വയസ്സ് ആകും മുൻപേ 57,000 പേരാണ് മറവി രോഗത്തിന്റെ ലക്ഷണങ്ങൾ പ്രകടമാക്കിയത്. ഇതിൽ 57 ശതമാനം പേരും അമിത മദ്യപാനികളായിരുന്നു.


‘ക്ഷീണിതനാണെന്ന് പലവട്ടം പറഞ്ഞു, നാലിലൊന്ന് ചോദ്യങ്ങൾക്കും ഉത്തരം നൽകിയില്ല; ചോദ്യങ്ങൾക്ക് ക്ഷമയോടെ മറുപടി നൽകിയെന്ന രാഹുൽ ഗാന്ധിയുടെ വാദം തള്ളി ഇഡി – Sathyam Online\n‘ക്ഷീണിതനാണെന്ന് പലവട്ടം പറഞ്ഞു, നാലിലൊന്ന് ചോദ്യങ്ങൾക്കും ഉത്തരം നൽകിയില്ല; ചോദ്യങ്ങൾക്ക് ക്ഷമയോടെ മറുപടി നൽകിയെന്ന രാഹുൽ ഗാന്ധിയുടെ വാദം തള്ളി ഇഡി\nഡല്‍ഹി: ഇ ഡിയുടെ ചോദ്യങ്ങൾക്ക് ക്ഷമയോടെ മറുപടി നൽകിയെന്ന രാഹുൽ ഗാന്ധിയുടെ വാദം തള്ളി ഏജൻസി. നാലിലൊന്ന് ചോദ്യങ്ങൾക്കും ഉത്തരം നൽകിയില്ലെന്ന് ഇഡി വൃത്തങ്ങൾ പറയുന്നു.\nക്ഷീണിതനാണെന്ന് രാഹുൽ പലവട്ടം പറഞ്ഞെന്നാണ് എൻഫോഴ്സ്മെൻറ് ഡയറക്ടറേറ്റിൻറെ വിശദീകരണം, എന്നാൽ തൻറെ ഊർജ്ജത്തിൽ ഉദ്യോഗസ്ഥർ അത്ഭുതം പ്രകടിപ്പിച്ചെന്ന് രാഹുൽ അവകാശപ്പെട്ടിരുന്നു.


ഗൾഫിനെ വിശ്വാസത്തിലെടുത്ത് അമേരിക്ക\nഗൾഫിനെ വിശ്വാസത്തിലെടുത്ത് അമേരിക്ക; ഇറാനുമായി ഉടൻ ചർച്ചയില്ലെന്നും യു.എസ്\nഗൾഫ് സുരക്ഷക്ക് ദോഷം ചെയ്യുന്ന നടപടികൾ ഉണ്ടാകില്ലെന്നും ബൈഡൻ ഭരണകൂടം വ്യക്തമാക്കിട്ടുണ്ട്\n14 Feb, 2021 at 02:02 AM\nസൗദി അറേബ്യ ഉൾപ്പെടെ ആറ് ഗൾഫ് രാജ്യങ്ങളെയും വിശ്വാസത്തിലെടുത്തായിരിക്കും ആണവ കരാർ സംബന്ധിച്ച് ഇറാനുമായുള്ള തുടർ ചർച്ചകളെന്ന് അമേരിക്കയുടെ ഉറപ്പ്. ഗൾഫ് സുരക്ഷക്ക് ദോഷം ചെയ്യുന്ന നടപടികൾ ഉണ്ടാകില്ലെന്നും ബൈഡൻ ഭരണകൂടം വ്യക്തമാക്കിട്ടുണ്ട്. അതേസമയം യെമൻ യുദ്ധം ഉടനടി അവസാനിപ്പിക്കാൻ അമേരിക്ക ഗൾഫ് രാജ്യങ്ങളുടെ സഹകരണം തേടി. ഇറാനു മേൽ ഏർപ്പെടുത്തിയ ഉപരോധം പിൻവലിക്കില്ലെന്നാണ് ബൈഡൻ ഭരണകൂടം കഴിഞ്ഞ ദിവസം അറിയിച്ചത്.\nയുറേനിയം സമ്പുഷ്ടീകരണതോത് ഉയർത്തിയ നടപടി ഇറാൻ ഉപേക്ഷിക്കാതെ ചർച്ചക്കില്ലെന്നും യു.എസ് നേൃത്വം വ്യക്തമാക്കിയിട്ടുണ്ട്. ഇതിനെ ഗൾഫ് രാജ്യങ്ങൾ സ്വാഗതം ചെയ്യുകയാണ്. ജി.സി.സി രാജ്യങ്ങളുടെ പിന്തുണയില്ലാതെ ഇറാനുമായി ആശയവിനിമയം ഉണ്ടാകില്ലെന്ന സൂചനയും ബൈഡൻ ഭരണകൂടം നൽകുന്നുണ്ട്. ഇറാൻ, യെമൻ വിഷയത്തിൽ ഗൾഫ് രാജ്യങ്ങളുമായി ബൈഡൻ ഭരണകൂടം തിരക്കിട്ട ആശയവിനിമയവും ആരംഭിച്ചിട്ടുണ്ട്.\n2015ൽ ഒപ്പുവെച്ച ആണവ കരാറിൽ നിന്നു 2018ൽ ട്രംപ് പിൻവാങ്ങിയതിനെ പിന്തുണക്കുകയായിരുന്നു മിക്ക ഗൾഫ് രാജ്യങ്ങളും. ആണവ പദ്ധതിക്കൊപ്പം ഇറാെന്‍റെ ബാലിസ്റ്റിക് മിസൈൽ പദ്ധതിയും ഗൾഫ് സുരക്ഷക്ക് വെല്ലുവിളിയാണെന്ന നിലപാടാണ് ജി.സി.സി നേതൃത്വത്തിനുള്ളത്. ഇറാനുമായുള്ള ഭാവി ചർച്ചകളിൽ തങ്ങളെ കൂടി പങ്കുചേർക്കണം എന്ന ആവശ്യവും ജി.സി.സി മുന്നോട്ടു വെച്ചിരുന്നു. എന്നാൽ വൻശക്തി രാജ്യങ്ങളുമായല്ലാതെ പുതുതായി ആരുമായും ചർച്ചക്കൊരുക്കമല്ല എന്നാണ് ഇറാൻ വ്യക്തമാക്കിയത്.\nയെമനിൽ സമാധാനം തിരികെ കൊണ്ടുവരാൻ ജി.സി.സി നേതൃത്വം സന്നദ്ധത അറിയിച്ചിട്ടുണ്ട്. എന്നാൽ ഹൂത്തികളുടെ മിസൈൽ ആക്രമണം തുടരുന്ന സാഹചര്യത്തിൽ സൗദി സഖ്യസേനക്ക് യുദ്ധം അവസാനിപ്പിക്കാൻ എളുപ്പമായിരിക്കില്ലെന്നാണ് വിലയിരുത്തൽ.


Malayalam WriteUps Archives - Page 12 of 13 - മലയാളം ന്യൂസ് പോർട്ടൽ\nഎന്നെ ഞാന് ആക്കിയ പാഠങ്ങൾ…. നമ്മള് പലരേയും ഓര്‍ത്തു കരയുമ്പോള് ഓര്‍ക്കേണ്ട ഒരു സത്യം ഉണ്ട്… ആര്‍ക്കു വേണ്ടിയാണോ നാം കരയുന്നത് അവര് നമ്മളെ ഓര്‍ക്കുന്നു പോലും ഉണ്ടാകില്ല…….. ചില ബന്ധങ്ങള്...\nദുബായില് വന്നതിനുശേഷം പതിവിലുമേറെ തണുപ്പുള്ള ഒരു രാത്രിയായിരുന്നു അന്ന്. ആറുമണിക്ക് ഡ്യുട്ടിക്ക് പോകുവാനുള്ള റൂംമേട്സ് അജീഷും, സനൂപും വെളുപ്പിനെ നാലെമുക്കാലിനു എഴുന്നേല്‍ക്കും. എനിക്ക് എട്ടുമണിക്കാണ് ഡ്യുട്ടിക്കുപോവേണ്ടത്. പക്ഷെ ഇവര്‍രണ്ടുപേരും ഉണര്‍ന്ന്...


Emalayalee.com - 'ഒറ്റകൊമ്ബന്', സുരേഷ് ഗോപിയുടെ 250ആം ചിത്രത്തിന്റെ പേര് പുറത്ത്\nസൂപ്പര്‍താരം സുരേഷ് ഗോപിയ്ക്കായി മലയാള സിനിമ മുഴുവന് ഒന്നിച്ചു. താരത്തിന്റെ 250ആം ചിത്രത്തിന്റെ ടൈറ്റില് പ്രഖ്യാപനം മമ്മൂട്ടിയും മോഹന്‍ലാലും അടക്കമുള്ള താരങ്ങള് തങ്ങളുടെ സോഷ്യല് മീഡിയ പേജുകളിലൂടെ നിര്‍വഹിച്ചു.\nചിത്രത്തിന്റെ പേര് ഉടന് പുറത്തുവിടുമെന്ന് ഏതാനും ആഴ്ചകള്‍ക്ക് മുമ്ബ് സുരേഷ് ഗോപി തന്നെ വ്യക്തമാക്കിയിരുന്നു.\nടോമിച്ചന് മുളകുപാടമാണ് ചിത്രം നിര്‍മ്മിക്കുന്നത്. സംവിധായകന് ആരെന്ന കാര്യത്തിലും ഇതുവരെ വ്യക്തത വന്നിട്ടില്ല. പൃഥ്വിരാജ്- ഷാജി കൈലാസ് ചിത്രം 'കടുവ'യുമായി സാമ്യമുണ്ടെന്ന പരാതിയുടെ അടിസ്ഥാനത്തില് കടുവാകുന്നേല് കുറുവച്ചന് എന്ന സുരേഷ് ഗോപി ചിത്രത്തിന് അടുത്തിടെ കോടതി വിലക്ക് ഏര്‍പ്പെടുത്തുകയുണ്ടായി.\nനിധിന് രഞ്ജി പണിക്കരുടെ 'കാവല്' ആണ് നിലവില് ചിത്രീകരണം പുരോഗമിക്കുന്ന മറ്റൊരു സുരേഷ് ഗോപി ചിത്രം.